text:
ཏང་གི་ཚོགས་ཆེན་བཅོ་བརྒྱད་པ་དང་། སྐབས་བཅོ་བརྒྱད་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པ་དང་། བཞི་པ། ལྔ་པ། དྲུག་པ་དང་དེ་བཞིན་ཀྲུང་དབྱང་གི་བོད་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་དྲུག་པའི་་དགོངས་དོན་ལག་བསྟར་དོན་འཁྱོལ་གཏིང་ཟབ་དང་ཀྲུང་དབྱང་དང་རང་སྐྱོང་ལྗོངས་ཀྱི་དཔལ་འབྱོར་དང་གྲོང་གསེབ་ཀྱི་ལས་དོན་ཚོགས་འདུའི་དགོངས་དོན་ཁོང་ཆུད་ནན་ཏན་དང་དོན་འཁྱོལ་མཐར་ཕྱིན་ཡོང་ཆེད་2017ལོའི་དངུལ་རྩའི་དབུལ་སྐྱོར་ལས་དོན་གྱི་བཀོད་སྒྲིག་བླང་བྱ་ཁག་གཞིར་བཟུང་ལྗོངས་ཡན་ལག་དངུལ་ཁང་ཏང་ཨུད་ཀྱིས་ཞིབ་འཇུག་གཏན་འཁེལ་བྱས་པ་བརྒྱུད། ད་ལྟ་2017ལོར་དངུལ་རྩས“ཞིང་གསུམ”ཞབས་ཞུའི་ལས་དོན་ཡག་པོ་བསྒྲུབ་རྒྱུའི་སྐོར་གྱི་བསམ་འཆར་གཤམ་གསལ།
གཅིག ཁ་ཕྱོགས་གཏན་འཁེལ་དང་འགན་འཁྲི་བརྟན་སྲུང་བྱ་རྒྱུ།
(གཅིག) ཏང་གི་འགོ་ཁྲིད་རྒྱུན་འཁྱོངས་བྱེད་རྒྱུ། ཞིང་ལས་དངུལ་ཁང་ནི་ཏང་གི་དངུལ་ཁང་དང་། རྒྱལ་ཁབ་ཀྱི་དངུལ་ཁང་། མི་དམངས་ཀྱི་དངུལ་ཁང་། ཁྲོམ་རའི་དངུལ་ཁང་ཞིག་ཡིན་པའི་ངོས་ནས་ཏང་གི་འགོ་ཁྲིད་རྒྱུན་འཁྱོངས་བྱེད་རྒྱུ་ནི་དངུལ་ཁང་ཁྱོན་ཡོངས་སྒྱུར་བཅོས་གོང་འཕེལ་གཏོང་རྒྱུའི་གཞི་རྩའི་འགན་ལེན་ཞིག་ཡིན་ལ་བོད་ཀྱི་དཔལ་འབྱོར་སྤྱི་ཚོགས་གོང་འཕེལ་དང་ཡུན་རིང་བདེ་འཁོད་ཡོང་རྒྱུར་ཞབས་ཞུ་བསྒྲུབ་རྒྱུ་ནི་ང་ཚོ་ཞིང་ལས་དངུལ་ཁང་གི་ཆབ་སྲིད་ཀྱི་འགན་འཁྲི་དང་གཟི་བརྗིད་ཀྱི་ལས་འགན་ཞིག་ཡིན། དངུལ་ཁང་ཡོངས་ཀྱིས་ངེས་པར་དུ་ཏང་གི་འགོ་ཁྲིད་རྒྱུན་འཁྱོངས་དང་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་རབ་དང་རིམ་པའི་དགོངས་དོན་དང་རྒྱལ་ཡོངས་ཀྱི་གཞུང་ཁོངས་ཁེ་ལས་ཀྱི་ཏང་འཛུགས་སྐྱོང་ལས་དོན་ཚོགས་འདུའི་དགོངས་དོན་དོན་འཁྱོལ་ནན་ཏན་བྱས་ནས་སྲ་བརྟན་འགྱུར་མེད་ཀྱིས་དངུལ་རྩས“ཞིང་གསུམ”ཞབས་ཞུའི་ལས་དོན་ཡག་པོ་སྒྲུབས་དགོས།
(གཉིས) གྲོང་གསེབ་ལ་ཞབས་ཞུ་རྒྱུན་འཁྱོངས་བསྒྲུབ་རྒྱུ། ང་ཚོས་བོད་ཀྱི“ཞིང་གསུམ”བྱ་གཞག་ལ་ཞབས་ཞུ་སྒྲུབ་པའི་བརྒྱུད་རིམ་ནང་ཕུན་སུམ་ཚོགས་པོའི་ཉམས་མྱོང་གསོག་འཇོག་བྱས་ཡོད་ལ་སྟོབས་ཆེའི་སྤུས་ལེགས་ཚོང་རྟགས་ཀྱི་ནུས་འབྲས་དང་། མ་དངུལ་གྱི་དངོས་ཤུགས། ཆེད་ལས་ཀྱི་ཁྱད་ཆོས། དྲ་རྒྱའི་ལེགས་ཆ་བཅས་འཛུགས་གཉེར་བྱས་ཡོད། མིག་སྔར་ང་ཚོའི་དངུལ་ཁང་གི་གཉེར་སྐྱོང་སྒྲིག་གཞི་ལྗོངས་ཡོངས་ཀྱི་100%ཡི་རྫོང་ཁོངས་སུ་ཁྱབ་པ་དང་གློག་རྡུལ་འཕྲུལ་འཁོར་སྲིད་འཛིན་གྲོང་ཚོར་ཁྱབ་ཚད་80%ཟིན་ཡོད་པ་མ་ཟད། “ཕ་ལམ་དང་གསེར་དངུལ་ཟངས”བཅས་གཱ་བཞི་ཡི་དངུལ་བུན་ཚུད་པའི་སྣེ་མང་ཅན་གྱི“ཞིང་གསུམ”ཐོན་རྫས་མ་ལག་འཛུགས་གཉེར་བྱས་པས་བོད་ཀྱི་མི་དམངས་མང་ཚོགས་ཀྱི་སེམས་གཏིང་ནས་དགའ་ཤོས་བྱེད་པའི་ཚོང་ལས་དངུལ་ཁང་ཞིག་ཏུ་གྱུར་ཡོད། དངུལ་ཁང་ཡོངས་ཀྱིས་ངེས་པར་དུ་སྔར་ལས་ལྷག་པའི་སྒོ་ནས“ཞིང་གསུམ”འཕེལ་རྒྱས་གཏོང་རྒྱུའི་དུས་བབ་གསར་པ་དང་། ཁྱད་ཆོས་གསར་པ། གོ་སྐབས་གསར་པར་དབྱེ་འབྱེད་དང་ཁོང་ཆུད་ཡག་པོ་བྱས་ནས་རང་ཉིད་ཁོ་ནའི་ལེགས་ཆ་སྤྱད་ནས་མུ་མཐུད“ཞིང་གསུམ”ཞབས་ཞུར་རྣམ་པ་གསར་པ་དང་། འགག་སྒྲོལ་གསར་པ། མཆོང་སྐྱོད་གསར་པ་གཏོད་ཐུབ་པ་བྱེད་དགོས།
(གསུམ) རྫོང་ཁོངས་དཔལ་འབྱོར་ཞབས་ཞུ་རྒྱུན་འཁྱོངས་བསྒྲུབ་རྒྱུ། ཞིང་ལས་ནི“རྒྱལ་ཁམས་བརྟན་ལ་དམངས་སེམས་བདེ་བའི”འཐབ་ཇུས་ཐོན་ལས་གལ་ཆེན་ཞིག་ཡིན། མིག་སྔར་རང་ལྗོངས་ཀྱི་ཞིང་ལས་དེང་རབས་ཅན་སྒྱུར་ནི་ཕྱོགས་ཡོངས་ནས་འབྱོར་འབྲིང་སྤྱི་ཚོགས་འཛུགས་སྐྱོང་བྱ་རྒྱུའི་ཐད་ཀྱི་ཞན་ཆའི་ལྷུ་ཚིགས་དང“ཅན་བཞི”མཉམ་བགྲོས་མངོན་འགྱུར་ཡོང་རྒྱུའི་ཐད་ཀྱི་མི་འདང་བའི་ཆ་ཡིན་པས་དངུལ་ཁང་ཡོངས་ནས་སྔར་ལས་ལྷག་པའི་སྒོ་ནས་བོད་ཀྱི་ཞིང་ལས་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་ལ་སྒྱུར་བཅོས་བྱ་རྒྱུར་གཞིགས་ཏེ་ཞན་ཆ་ཁ་གསབ་དང་སྤུས་ཚད་འགན་ལེན། ལས་ཆོད་མཐོར་འདེགས་བཅས་བཏང་ནས“ཞིང་གསུམ”ཁྱབ་ཁོངས་ཀྱི་དངུལ་རྩའི་མཁོ་སྤྲོད་ལ་ཤུགས་སྣོན་བརྒྱབ་ནས་རྫོང་ཁོངས་ཀྱི་དངུལ་རྩའི་ཞབས་ཞུའི་ནུས་པ་དང་ཆུ་ཚད་ཤུགས་ཆེར་བཏང་སྟེ་ཞིང་ལས་ཐོན་ལས་ཅན་དང་། གྲོང་ཁྱེར་དང་གྲོང་རྡལ་ཅན་གྱི་གྲོང་གསེབ་གསར་པ། གྲོང་གསེབ་ཀྱི་འགྲིམ་འགྲུལ་རྨང་གཞིའི་སྒྲིག་བཀོད། དམངས་འཚོའི་སྤྱི་ཕན་བྱ་གཞག འབྱུང་འཕྲོད་ཐོན་ཁུངས་གསར་སྤེལ་སོགས་གཙོ་གནད་ཁྱབ་ཁོངས་ཀྱི་དངུལ་རྩའི་རྒྱབ་སྐྱོར་བྱེད་ཤུགས་ཆེ་རུ་བཏང་ནས་ཞབས་ཞུའི་བྱ་ཐབས་ལེགས་བཅོས་དང་ཡིད་བུན་དང་ཡིད་བུན་མིན་པའི་གོམ་བགྲོད་མཉམ་སྤོས་རྒྱུན་འཁྱོངས་ཀྱིས་ནུས་ཤུགས་ཡོད་རྒུས་རྫོང་ཁོངས་དཔལ་འབྱོར་གོང་འཕེལ་སྟོབས་ཆེར་གཏོང་རྒྱུ་དང་སྤྱི་ཚོགས་ཡུན་རིང་བརྟན་ལྷིང་ཡོང་རྒྱུར་རོགས་སྐྱོར་བྱེད་དགོས།
གཉིས། ལོ་འཁོར་གྱི་ལས་ཀའི་སྤྱིའི་བླང་བྱ་དང་དམིགས་ཚད།
(བཞི) 2017ལོའི་དངུལ་ཁང་ཡོངས་ཀྱིས་དངུལ་རྩའི“ཞིང་གསུམ”ཞབས་ཞུའི་ལས་ཀའི་སྤྱིའི་བླང་བྱ་ནི། ཏང་གི་ཚོགས་ཆེན་བཅོ་བརྒྱད་པ་དང་། སྐབས་བཅོ་བརྒྱད་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་གསུམ་པ་དང་། བཞི་པ། ལྔ་པ། དྲུག་པ་དང་དེ་བཞིན་ཀྲུང་དབྱང་གི་བོད་ཀྱི་ལས་དོན་སྐོར་གྱི་བཞུགས་མོལ་ཚོགས་འདུ་ཐེངས་དྲུག་པའི་དགོངས་དོན་ལག་བསྟར་དོན་འཁྱོལ་གཏིང་ཟབ་དང་ཀྲུང་དབྱང་དང་རང་སྐྱོང་ལྗོངས་ཀྱི་དཔལ་འབྱོར་དང་གྲོང་གསེབ་ཀྱི་ལས་དོན་ཚོགས་འདུའི་དགོངས་དོན་ཁོང་ཆུད་ནན་ཏན་དང་དོན་འཁྱོལ་མཐར་ཕྱིན་དང་། སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་གལ་ཆེན་རབ་དང་རིམ་པའི་དགོངས་དོན་དང་ལྷག་པར་དུ“རྒྱལ་སྐྱོང་ངེས་པར་དུ་མཐའ་མཚམས་སྐྱོང་དགོས་པ་དང་མཐའ་སྲུང་ངེས་པར་དུ་བོད་ལྗོངས་བརྟན་ལྷིང་དགོས་པའི”འཐབ་ཇུས་དགོངས་པ་གལ་ཆེན་དོན་འཁྱོལ་གཏིང་ཟབ་བྱས་ཐོག་ཕྱོགས་ཡོངས་ནས་གསར་གཏོད་དང་། མཐུན་སྦྱོར། འབྱུང་འཕྲོད། སྒོ་དབྱེ། མཉམ་སྤྱོད་བཅས་གོང་འཕེལ་གྱི་འདུ་ཤེས་ཆེན་པོ་ལྔ་ལག་བསྟར་གྱིས་ཕྱོགས་ཡོངས་ནས་ཏང་ནན་སྐྱོང་དང་དངུལ་ཁང་ནན་སྐྱོང་འབད་བརྩོན་ལྷོད་མེད་ཀྱིས་སྤྱི་ཁྱབ་དངུལ་ཁང་དང་ཡན་ལག་དངུལ་ཁང་གི་སྐབས་གསར་པའི་ཏང་ཨུད་ཀྱིས་བཏོན་པའི་འཐབ་ཇུས་གསར་པ་དང་། འདུ་ཤེས་གསར་པ། བྱ་ཐབས་གསར་པ་ལག་བསྟར་ནན་ཏན་གྱིས“ལྟེ་བ་གཅིག་དང་ཀ་རྟེན་གཉིས”ཀྱི་གཙོ་ཁྲིད་བྱེད་པ་དང་། “གོང་འཕེལ་ཆེན་པོ་གསུམ་གྱི་ངེས་གནས”དང“གོང་འཕེལ་ཆེན་པོ་དྲུག་གི་འགྱུར་ལྡོག་རྣམ་པ” “གོང་འཕེལ་ཆེན་པོ་བཞིའི་འདེགས་སྐྱོར”བཅས་སོགས་དངུལ་ཁང་སྐྱོང་འཕེལ་གྱི་འཐབ་ཇུས་ལ་དམ་པོར་དམིགས་ཏེ་ལྗོངས་ཡོངས་ཞིང་ལས་ཀྱི་མཁོ་སྤྲོད་གྲུབ་ཆའི་རང་བཞིན་གྱི་སྒྱུར་བཅོས་ལ་རྒྱབ་སྐུལ་ཧུར་ཐག་གིས་འབྲུ་རིགས་ཐོན་ནུས་གོང་འཕེལ་སྲ་བརྟན་གཏོང་རྒྱུ་དང་། དབུལ་སྒྲོལ་འགག་སྒྲོལ་ལས་དོན་ཡག་པོ་བསྒྲུབ་རྒྱུ། ཞིང་ལས་ཐོན་ལས་ཅན་གྱི་རྨང་གཞིའི་སྒྲིག་བཀོད་ལ་ཤུགས་སྣོན་རྒྱག་རྒྱུ། ཞིང་འབྲོག་ཁུལ་གྱི་དམངས་འཚོ་ལེགས་བཅོས་གཏོང་རྒྱུ་སོགས་ཀྱི་ལས་དོན་གཙོར་འཛིན་བྱས་ཐོག་“སྤྱོད་དུད་གཙོར་འཛིན”གྱིས་གཉེར་སྐྱོང་འདུ་ཤེས་བརྟན་པོར་འཛུགས་རྒྱུ་དང་“བརྟན་ཁྲོད་ཡར་བརྩོན་དང་ཚན་རིག་དང་མཐུན་པའི་གོང་འཕེལ”གཏོང་རྒྱུའི་སྤྱིའི་དགོངས་གཞིར་གཞིགས་ཏེ“ཆབ་སྲིད་ཀྱི་འགན་འཁྲི་ཨང་དང་པོ་དང་ཞབས་ཞུའི་འགན་འཁུར་ཨང་དང་པོ”རྒྱུན་འཁྱོངས་ཀྱིས“ཕྱོགས་ཡོངས་དང་། སྒྲིག་མཐུན། འགྲན་རྩོད”བཅས་ཀྱི་འདུ་ཤེས་གསུམ་ལ་ཤུགས་སྣོན་ཏན་ཏིག་བརྒྱབ་ནས“གསར་གཏོད་དང་། ཚོགས་ཚོ། བཟོ་རྩལ་མཁས་ཅན”བཅས་ཀྱི་སྙིང་སྟོབས་གསུམ་གཏོད་ནས་བོད་ལྗོངས་ཞིང་ལས་དངུལ་ཁང་འདི་ཉིད་སྤུས་ཚད་མཐོ་བ་དང་། ལས་ཆོད་ཆེ་བ། ཆབ་སྲིད་ཀྱི་གོ་རྟོགས་ལྡན་པ། འགན་འཁྲི་འཁུར་ཕོད་པའི་དེང་རབས་ཅན་གྱི་ཚོང་ལས་དངུལ་ཁང་རྩེ་གྲ་ཞིག་ཏུ་གཏོད་རྒྱུར་ཧུར་བརྩོན་བྱས་ཏེ་རྒྱལ་སྤྱིའི་ཚོང་ལས་དངུལ་ཁང་ཚོགས་གཙོ་རྩེ་གྲ་ཞིག་ཏུ་འཛུགས་སྐྱོང་བྱ་རྒྱུའི་གོམ་སྟབས་མགྱོགས་སུ་བཏང་ཐོག་གཡུར་ཟའི་གྲུབ་འབྲས་ཐོག་ནས་ཏང་གི་ཚོགས་ཆེན་བཅུ་དགུ་པ་རྒྱལ་ཁའི་ངང་སྐོང་ཚོགས་གནང་རྒྱུར་བསུ་བ་ཞུ་རྒྱུ་ཡིན།
(ལྔ) དམིགས་ཚད་གཙོ་བོ།
—— ཞིང་འབྲེལ་དངུལ་བུན་གོམ་སྟབས་བརྟན་པོས་འཕར་བ་བྱ་རྒྱུ། ལོ་འཁོར་ནང་ཞིང་འབྲེལ་དངུལ་བུན་སྒོར་དུང་ཕྱུར་200གཏོང་རྒྱུ་དང་། ལྷག་གྲངས་དངོས་འཕར་སྒོར་དུང་ཕྱུར་80ཡན་ཟིན་པ་བྱ་རྒྱུ་དང་འཕར་ཚད་25%ཟིན་པ་བྱ་རྒྱུ། དེའི་ནང་དབུལ་སྐྱོར་སྐྱེད་གསབ་དངུལ་བུན་ལྷག་གྲངས་དངོས་འཕར་སྒོར་དུང་ཕྱུར་50ཡན་ཟིན་པ་བྱ་རྒྱུ་དང་འཕར་ཚད་25%ཟིན་པ་བྱ་རྒྱུ། ཐོན་ལས་དབུལ་སྐྱོར་དངུལ་བུན་དངོས་འཕར་སྒོར་དུང་ཕྱུར་10ཡན་ཟིན་པ་བྱ་རྒྱུ་དང་འཕར་ཚད་10%ཟིན་པ་བྱ་རྒྱུ། ཡིག་ཚགས་དང་གཱ་བཟོས་པའི་དབུལ་པོའི་དུད་ཚང་གི་དངུལ་བུན་ལྷག་གྲངས་དངོས་འཕར་སྒོར་དུང་ཕྱུར་8ཡན་ཟིན་པ་བྱ་རྒྱུ་དང་འཕར་ཚད་30%ཟིན་པ་བྱ་རྒྱུའི་འཆར་གཞི་ཡོད།
—— རྫོང་ཁོངས་བཅོལ་དངུལ་གོམ་སྟབས་བརྟན་པོས་འཕར་བ་བྱ་རྒྱུ། རྫོང་ཁོངས་བཅོལ་དངུལ་ཁག་སྒོར་དུང་ཕྱུར་150ཡན་གསར་འཕར་ཡོང་བ་བྱ་རྒྱུའི་འཆར་གཞི་ཡོད་པ་དང་། དེའི་ནང་རྫོང་ཁོངས་སྒེར་གྱི་བཅོལ་དངུལ་སྒོར་དུང་ཕྱུར་40ཡན་གསར་འཕར་ཡོང་བ་བྱ་རྒྱུའི་འཆར་གཞི་ཡོད་པ། བསྡུ་རུབ་བྱུང་བའི་རྫོང་ཁོངས་བཅོལ་དངུལ་ཚང་མ་ཞིང་འབྲོག་ཁུལ་གྱི་དཔལ་འབྱོར་འཛུགས་སྐྲུན་ལ་རྒྱབ་སྐྱོར་བྱེད་རྒྱུའི་ཡིད་བུན་མ་དངུལ་གྱི་ཐོན་ཁུངས་སུ་བསྒྱུར་བ་བྱ་རྒྱུ།
—— ཐོན་ལས་དབུལ་སྐྱོར་གྱི་གཙོ་གཟུགས་སྐྱེད་སྲིང་གང་མགྱོགས་ཡོང་བ་བྱ་རྒྱུ། དབུལ་སྐྱོར་སྣེ་འདྲེན་ཁེ་ལས་80དང་། ཞིང་ལས་ཐོན་ལས་ཅན་སྣེ་འདྲེན་ཁེ་ལས་14ཞིང་འབྲོག་ཁུལ་གྱི་ཆེད་ལས་མཉམ་ལས་སྒྲིག་འཛུགས་100 ཆེད་ལས་དུད་ཚང་ཆེན་པོ་དང་ཁྱིམ་ཚང་ཞིང་ར་200བཅས་གསར་འཕེལ་གཏོང་རྒྱུ།
—— ཞིང་འབྲོག་ཁུལ་དུ་དམངས་ཕན་གཱ་ཁྱབ་ཚད་རྒྱ་ཆེར་གཏོང་རྒྱུ། ལོ་འཁོར་ནང་རྫོང་ཁོངས་སྤྱོད་དུད་ཀྱི་རིགས་དང་པོ་དང་། གཉིས་པ། གསུམ་པ་བཅས་རིགས་དབྱེ་དང་ཞིང་ཕན་ICགཱ་ཁྲི་5གསར་སྤྲོད་བྱ་རྒྱུ་དང་བསྡོམས་འབོར་ཁ་གྲངས་ཁྲི་35ཟིན་པ་བྱ་རྒྱུ། ཁྱབ་ཚད་10%མཐོ་རུ་གཏོང་རྒྱུ་ལེགས་འགྲུབ་ཐུབ་པ་བྱ་རྒྱུ། ཞིང་འབྲེལ་ནོར་སྲིད“ཐད་གཏོང”རྣམ་གྲངས་ཚབ་གཉེར་ལས་དོན་ལ་སྐུལ་འདེད་གཏིང་ཟབ་བཏང་ནས་རང་ལྗོངས་ཀྱི་ནོར་སྲིད་ཐད་གསབ་མ་དངུལ་གཏོང་སྤྲོད་ཀྱི་ཐབས་ལམ་བཟང་པོ་རིམ་བཞིན་འཛུགས་སྐྱོང་བྱ་རྒྱུ།
—— ཞབས་ཞུའི་ཐབས་ལམ་འཛུགས་སྐྱོང་གང་མགྱོགས་བྱ་རྒྱུར་སྐུལ་འདེད་གཏོང་རྒྱུ། ད་ཡོད་ཀྱི་མི་ནུས་ལས་ཚིགས་ལ་ལེགས་བཅོས་བྱས་ཏེ་གོམ་སྟབས་བརྟན་པོས་དངུལ་རྩའི་སྒྲིག་གཞི་མེད་པའི་ཤང་དང་གྲོང་རྡལ་ལ་དངུལ་རྩའི་སྒྲིག་གཞི་གསར་འཛུགས་དང་། ཞིང་གསུམ་དངུལ་རྩའི་ཞབས་ཞུའི་ས་ཚིགས་ཀྱི་རྩོལ་ནུས་འཛུགས་སྐྱོང་ཤུགས་ཆེར་གཏོང་རྒྱུ། རྫོང་ཁོངས་རང་རོགས་ལས་ཚིགས་དང་མཉམ་འབྲེལ་དྲ་རྒྱའི་དངུལ་རྩ་བཀོད་སྒྲིག་གང་མགྱོགས་བྱ་རྒྱུ། སྐོར་སྐྱོད་དངུལ་རྩའི་ཞབས་ཞུ་མུ་མཐུད་གཏིང་ཟབ་སྤེལ་རྒྱུ་བཅས་རྫོང་ཁོངས་སུ“གནས་ལྔ་གཅིག་འདུས”ཀྱི་དངུལ་རྩའི་ཞབས་ཞུ་ཆ་ཚང་ཞིག་ཆགས་པ་བྱ་རྒྱུ།
—— གོ་རིམ་ལྡན་པའི་སྒོ་ནས་རྫོང་ཁོངས་ཡིད་རྟོན་མ་ལག་འཛུགས་སྐྱོང་བྱ་རྒྱུ། ནུས་ཤུགས་ཡོད་རྒུས་ས་གནས་དེ་གའི་མི་དམངས་དངུལ་ཁང་གིས་ཞིང་འབྲོག་ཁུལ་གྱི་ཡིད་རྟོན་མ་ལག་འཛུགས་སྐྱོང་བྱ་རྒྱུའི་བྱེད་སྒོར་གཞོགས་འདེགས་ཧུར་ཐག་བྱས་ཐོག་ཐུན་མོང་ཐོག་རྫོང་ཁོངས་ཡིད་རྟོན་མ་ལག་གི་ལས་སྟེགས་འཛུགས་སྐྱོང་བྱ་རྒྱུ། དེའི་ནང་ལོ་འཁོར་ནང་ཡིད་རྟོན་རྫོང་10གསར་དུ་དཔྱད་འདེམས་བྱ་རྒྱུ་དང་ལོ་མཇུག་ཏུ་ཁ་གྲངས་46ཟིན་པ་བྱ་རྒྱུ། ཡིད་རྟོན་ཤང་དང་གྲོང་རྡལ་50གསར་དུ་དཔྱད་འདེམས་བྱ་རྒྱུ་དང་ལོ་མཇུག་ཏུ་ཁ་གྲངས་600ཟིན་པ་བྱ་རྒྱུ། ཡིད་རྟོན་གྲོང་ཚོ་200གསར་དུ་དཔྱད་འདེམས་བྱ་རྒྱུ་དང་ལོ་མཇུག་ཏུ་ཁ་གྲངས་4900ཟིན་པ་བྱ་རྒྱུ།
—— ཉེན་ཁའི་དོ་དམ་ཚོད་འཛིན་གྱི་ཆུ་ཚད་ཟམ་མི་ཆད་པར་མཐོ་རུ་གཏོང་རྒྱུ། ཁྲིམས་ལྟར་དངུལ་སྐྱོང་དང་སྒྲིག་མཐུན་གྱི་གཉེར་སྐྱོང་བྱ་རྒྱུ་རྒྱུན་འཁྱོངས་བྱས་ཐོག་ཉེན་ཁའི་མཐའ་ཚད་དམ་སྲུང་བྱ་རྒྱུ། ཉེན་ཟོན་ཉེན་འགོག་བྱ་རྒྱུར་ཤུགས་སྣོན་བརྒྱབ་ནས་ལས་བཟོའི་སྒྲིག་མཐུན་འདུ་ཤེས་དང་ཉེན་འགོག་འདུ་ཤེས་ཟབ་ཏུ་བཏང་ཐོག་མ་ལག་རང་བཞིན་གྱི་ཉེན་ཁ་མ་ཐོན་པའི་འགན་སྲུང་ཐུབ་པ་བྱ་རྒྱུ།
གསུམ། གཙོ་གནད་འབུར་ཐོན་དང“ཞིང་གསུམ”ཟབ་སྤེལ་བྱ་རྒྱུ།
(དྲུག) མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་སྐུལ་འདེད་ཧུར་ཐག་གཏོང་རྒྱུ། སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས“ཀྲུང་གོ་སྟོབས་ཆེན་ཆགས་དགོས་ན་ངེས་པར་དུ་ཞིང་ལས་སྟོབས་ཆེན་ཆགས་དགོས་པ་དང་། ཀྲུང་གོ་མཛེས་སྡུག་ལྡན་དགོས་ན་ངེས་པར་དུ་གྲོང་གསེབ་མཛེས་སྡུག་ལྡན་དགོས་པ། ཀྲུང་གོ་སྟོབས་འབྱོར་ལྡན་དགོས་ན་ངེས་པར་དུ་ཞིང་པ་སྟོབས་འབྱོར་ལྡན་དགོས”ཞེས་པའི་མཛུབ་སྟོན་ལྟར། ལྗོངས་ནང་ཁུལ་དུ་ཕྱོགས་བསྡུས་དངོས་ཤུགས་ཆེ་ཤོས་དང་ཞབས་ཞུའི་ལེགས་ཆ་མངོན་གསལ་དོད་ཤོས་ཡིན་པའི་གཞུང་ཁོངས་ཚོང་ལས་དངུལ་ཁང་ཆེན་པོ་ཞིག་ཡིན་པའི་ངོས་ནས་དངུལ་ཁང་ཡོངས་ཀྱིས་ཀྲུང་དབྱང་དང་རང་སྐྱོང་ལྗོངས་ཀྱི་གྲོང་གསེབ་ལས་དོན་ཚོགས་འདུའི་དགོངས་དོན་ལ་དམ་པོར་གཞིགས་ཏེ་ནུས་ཤུགས་ཡོད་རྒུས་ཞིང་ལས་ཀྱི་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་སྐུལ་འདེད་ཤུགས་ཆེར་གཏོང་རྒྱུ་དང་རང་ལྗོངས་ཀྱི་ཞིང་ལས་དང་གྲོང་གསེབ་འཕེལ་རྒྱས་ཀྱི་འགུལ་ནུས་གསར་པ་སྐྱེད་སྲིང་བྱས་ཐོག་དངུལ་རྩའི་ནུས་ཤུགས་ལ་བརྟེན་ནས་ཞིང་ལས་ཀྱི་གྲུབ་ཆ་ལེགས་སྒྲིག་དང་གཉེར་སྐྱོང་གི་གཞི་ཁྱོན་རན་པོས་རང་ལྗོངས་ཀྱི་གྲོང་ཁྱེར་དང་གྲོང་རྡལ་གསར་པ་དང་ཞིང་ལས་དེང་རབས་ཅན་ཕན་ཚུན་མཉམ་སྐུལ་དང་ཐུན་མོང་ཐོག་ཡར་རྒྱས་ཡོང་བ་བྱ་རྒྱུ། དངུལ་རྩའི་ལེགས་ཆར་བརྟེན་ནས་ཐོན་ལས་དང་པོ་དང་། གཉིས་པ། གསུམ་པ་བཅས་མཉམ་འདྲེས་གཏིིང་ཟབ་ཡོང་རྒྱུར་སྐུལ་འདེད་གཏོང་རྒྱུ་དང་། ཐོན་ལས་དང་པོ་སྟོབས་ཆེར་གཏོང་རྒྱུ་དང་། ཐོན་ལས་གཉིས་པ་ཕུལ་བྱུང་གཏོང་རྒྱུ། ཐོན་ལས་གསུམ་པ་འཁྲུག་ཏུ་གཏོང་རྒྱུར་ནུས་ཤུགས་གནད་ལ་འཁེལ་བ་བཏོན་རྒྱུར་དམིགས་ནས་ལྗོངས་ཡོངས་སུ“དངུལ་རྩ+ཐོན་ལས་དྲུག”མཉམ་འདྲེས་ཀྱི་འཕེལ་རྒྱས་གསར་པར་རོགས་འདེགས་བྱ་རྒྱུ་བཅས་དངུལ་ཁང་ཁག་གིས་ཞིང་ལས་ཀྱི་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་ལ་སྒྱུར་བཅོས་གཏོང་རྒྱུའི་ལས་འགན་ལ་གཞིགས་ཏེ་ཞིང་འབྲོག་ཁུལ་གྱི་དངུལ་རྩའི་ཞབས་ཞུའི“རྨང་རྡོ”དང“ཀ་རྟེན”ཡག་པོ་བཙུགས་ནས་ཕྱོགས་བསྡུས་དངུལ་རྩའི་ཞབས་ཞུའི་ནུས་པ་དང་ཆུ་ཚད་འདོན་སྤེལ་གང་ལེགས་བྱས་ཐོག་ལྗོངས་ཡོངས་ཀྱི“ཞིང་གསུམ”བྱ་གཞག་ལ་རྒྱུན་ཆད་མེད་པའི་དངུལ་རྩའི་ཆུ་རྒྱུན་མཁོ་འདོན་བྱས་ཏེ་རང་ལྗོངས་ཀྱི་འབྱོར་འབྲིང་སྤྱི་ཚོགས་འཛུགས་སྐྲུན་བྱེད་རྒྱུའི་འཕེལ་རིམ་མགྱོགས་སུ་གཏོང་རྒྱུ།
(བདུན) ནུས་ཤུགས་ཡོད་རྒུས་ལྗོངས་ཡོངས་ཀྱི་དབུལ་སྒྲོལ་འགག་སྒྲོལ་གྱི་དམག་འཐབ་ལ་རྒྱལ་ཁ་ཐོབ་རྒྱུར་རྒྱབ་སྐུལ་བྱ་རྒྱུ། 2017ལོ་ནི་དབུལ་སྒྲོལ་འགག་སྒྲོལ་གྱི་སྔ་འཛིན་ཕྱི་མཐུད་དང་ཕྱོགས་ཡོངས་ནས་འགག་སྒྲོལ་ཡོང་བ་བྱ་རྒྱུའི་འགག་རྩའི་ལོ་ཞིག་ཡིན། དངུལ་ཁང་ཁག་གིས་ཙུང་ལི་གཞོན་པ་ཝང་གཡང་གིས་རྒྱལ་ཡོངས་ཀྱི་དབུལ་སྐྱོར་གསར་སྤེལ་ལས་དོན་ཚོགས་འདུའི་ཐོག་གནང་བའི་གསུང་བཤད་ཀྱི་དགོངས་དོན་ལག་བསྟར་ཧུར་ཐག་གིས་ལྗོངས་ཡོངས་ཀྱི་རིམ་ཁག་སྲིད་གཞུང་ཁག་ལ་གཞོགས་འདེགས་བྱས་ཏེ་ཏང་ཀྲུང་དབྱང་གི་དབུལ་སྒྲོལ་འགག་སྒྲོལ་གྱི་ཐབས་ཇུས་བཀོད་སྒྲིག་དོན་འཁྱོལ་བྱས་ཏེ་གཙོ་གནད་དབུལ་སྐྱོར་ལས་གྲྭར་སྐུལ་སྤེལ་གཏིང་ཟབ་དང་ཐོན་ལས་དང་ལས་ཞུགས་ཀྱི་དངུལ་རྩའི་དབུལ་སྐྱོར་བྱེད་ཤུགས་ཆེ་རུ་གཏོང་དགོས། གཅིག་ནི་ནུས་ཤུགས་ཡོད་རྒུས་དངུལ་རྩའི“ཞིང་གསུམ”ཞབས་ཞུའི་ལས་དོན་འགན་སྲུང་ཐུབ་པ་བྱ་རྒྱུ། “ཞིང་གསུམ”འཕེལ་རྒྱས་ཀྱི་བླང་བྱ་གསར་པ་དོན་འཁྱོལ་ནན་ཏན་གྱིས་ཀྲུང་དབྱང་དང་རང་སྐྱོང་ལྗོངས་ཀྱི་དབུལ་སྒྲོལ་འགག་སྒྲོལ་གྱི་ཐབས་ཇུས་བཀོད་སྒྲིག་ལ་དམ་པོར་གཞིགས་ནས་དངུལ་རྩའི“ཞིང་གསུམ”ཞབས་ཞུར་མཁོ་བའི་མི་ཤུགས་དང་། ནོར་དོན། ཡིན་བུན། འཁོར་རྒྱུག་སོགས་ཐོན་ཁུངས་འགན་སྲུང་ཐུབ་པ་བྱས་ནས་སྔོན་ལ་དབུལ་སྐྱོར་གྱི་འཐབ་ས་དང་པོར་བཀོད་སྒྲིག་བྱས་ཏེ་ཐོན་ལས་དབུལ་སྐྱོར་དང་། ཡིག་ཚགས་དང་གཱ་བཟོས་པའི་དབུལ་པོའི་དུད་ཚང་། རྨང་གཞིའི་སྒྲིག་བཀོད་ལ་སོགས་པའི་གཙོ་གནད་ཁྱབ་ཁོངས་ཀྱི་དངུལ་རྩའི་ཞབས་ཞུའི་དགོས་མཁོ་བསྐོང་ཐུབ་པ་བྱ་རྒྱུ། གཉིས་ནི་དབུལ་སྐྱོར་ཡིད་བུན་ཆེད་སྤྱོད་ཐོན་རྫས་ཁྱབ་གདལ་གཏོང་རྒྱུ། “ཡིག་ཚགས་དང་གཱ་བཟོས་པའི་དབུལ་པོའི་དངུལ་བུན”གྱི་ཐོན་རྫས་ལ་གཞིགས་ཏེ་སྤྱོད་དུད་ཀྱི་ཐོབ་ཐང་གཏན་འཁེལ་དང་། རིམ་དཔྱད་ཡིད་སྤྲོད། ཡིད་སྤྱོད་ལག་ཁྱེར་སྤྲོད་པ་དང་དེ་བཞིན་བུན་རྗེས་ཀྱི་དཔྱད་དཔོག་ལས་དོན་ཡག་པོ་བསྒྲུབ་རྒྱུ། “ཡིད་སྤྲོད་གཅིག་དང་། གཟིགས་སྐྱོང་གཅིག ཆག་ཡང་གཉིས”ཀྱི་རྩ་དོན་གཞིར་བཟུང་རང་སྐྱོང་ལྗོངས་ཀྱི་དབུལ་སྐྱོར་ཚན་པས་གཏན་འཁེལ་བྱས་པའི་ཡིག་ཚགས་དང་གཱ་བཟོས་པའི་དབུལ་པོའི་མི་གྲངས་དང་སྦྲེལ་མཐུད་གནད་འཕིགས་བྱས་ཏེ་དབུལ་པོའི་དུད་ཚང་ལ་དངུལ་བུན་གྲངས་འབོར་ཆེ་ཤོས་སྒོར་ཁྲི་5དང་དངུལ་བུན་གྱི་དུས་ཚད་རིང་ཤོས་ལོ་3མཁོ་འདོན་བྱས་ནས་ཞིང་འབྲོག་མང་ཚོགས་དབུལ་སྒྲོལ་ཕྱུག་འགྱུར་དང་འབྱོར་འབྲིང་ཕྱོགས་སུ་བསྐྱོད་རྒྱུར་ནུས་ཤུགས་འདོན་རྒྱུ། གསུམ་ནི“གཱ་བཞི”ཡི་ཡིད་བུན་ཐོན་རྫས་ཀྱི་ནུས་པ་འདོན་སྤེལ་གང་ལེགས་བྱ་རྒྱུ། གཞི་རིམ་ལས་གཉེར་སྒྲིག་གཞིས“རིམ་དབྱེ་དང་། ཡིད་སྤྲོད། ཡིད་སྤྱོད། དོ་དམ། དཔྱད་དཔོག”བཅས་གཱ་བཞི་ཡི་ལས་དོན་ཡག་པོ་སྒྲུབ་རྒྱུར་གཞིགས་ཏེ་ད་ཡོད་ཀྱི་གཱ་བཞི་ཡི་ཡིད་བུན་སྲིད་ཇུས་གང་ལེགས་བེད་སྤྱོད་དང་གཱ་བཞི་ཡི་ཡིད་སྤྲོད་འབོར་ཚད་གསར་ཤོས་དོན་འཁྱོལ་འཕྱུགས་མེད་བྱས་ནས“ཕ་ལམ་དང་། གསེར། དངུལ། ཟངས”བཅས་གཱ་བཞིའི་ཐོན་རྫས་སྤྱད་ནས་དེ་བས་མང་བའི་ཞིང་འབྲོག་མང་ཚོགས་ཀྱི་འཚོ་བར་ལེགས་བཅོས་དང་། ཐོན་སྐྱེད་གོང་འཕེལ། ལྷག་པར་དུ་ཆ་རྐྱེན་ཚང་བའི་ཞིང་འབྲོག་མང་ཚོགས་ལ“ཕ་ལམ་གཱ”རེ་ཞུ་བྱ་རྒྱུར་སྐུལ་ལྕག་བཏང་སྟེ་མི་རིགས་ལག་ཤེས་བཟོ་ལས་དང་། ཞིང་དུད་སྤྲོ་ཁང་། འབྲོག་དུད་སྤྲོ་ཁང་། འགྲིམ་འགྲུལ་ལས་རིགས་སོགས་གཞི་ཁྱོན་ཅན་དང་ཆེད་ལས་ཅན་གྱི་གཉེར་སྐྱོང་མ་དངུལ་བསྡུ་རྒྱུག་དགོས་མཁོ་བསྐོང་དགོས། བཞི་ནི་སྲིད་གཞུང་གི་ཡིད་རྟོན་ལམ་སྲོལ་ཆེར་གཏོད་ཀྱིས་ཐོན་ལས་དབུལ་སྐྱོར་དམ་འཛིན་བྱ་རྒྱུ། “ཏན་ཏིག་བཞི་དང་། ཁག་གཅིག་བྱས་པ་ལྔ། གནད་འཕིགས་དྲུག”བཅས་ཀྱི་བླང་བྱ་གཞིར་བཟུང་འདྲ་བཟོ་ཆོག་པ་དང་། ཁྱབ་སྤེལ་གཏོང་བདེ་བ། ཉེན་ཁ་ཆུང་བའི་རྣམ་གྲངས་ཀྱི་མ་དངུལ་བསྡུ་རྒྱུག་ཧུར་ཐག་སྤེལ་རྒྱུ་དང་རིམ་ཁག་དངུལ་ཁང་གིས“སྲིད་གཞུང་གི་ཉེན་ཁའི་ཁ་གསབ་ཐེབས་རྩ་+དངུལ་ཁང་གི་ཡིད་བུན་མ་དངུལ”གྱི་མཉམ་ལས་བྱེད་ཐབས་ལ་མཛུབ་སྟོན་དང་གཞི་རིམ་དངུལ་ཁང་གི་ང་ཚོའི་དངུལ་ཁང་གི་ད་ཡོད་ཡིད་བུན་ཐོན་རྫས་ཀྱི་སྤེལ་གཉེར་རྣམ་གྲངས་དང་སྦྲེལ་མཐུད་བྱེད་རྒྱུར་སྣེ་ཁྲིད་ཀྱིས་དངུལ་རྩས་ཐོན་ལས་ཀྱི་སྣེ་ཁྲིད་ནུས་པ་འབུར་དུ་ཐོན་པ་བྱེད་དགོས་པ་དང་། ས་ཁོངས་ནང་གི་ཡུལ་གཞན་དུ་གནས་སྤོས་དབུལ་སྐྱོར་དང་། ཡུལ་སྐོར་དབུལ་སྐྱོར། འོད་ཤུགས་དབུལ་སྐྱོར་སོགས་གཙོ་གནད་དབུལ་སྐྱོར་ལས་གྲྭར་ཧུར་ཐག་བཞུགས་དགོས། དངུལ་ཁང་ཁག་གིས་དབུལ་སྐྱོར་གསར་སྤེལ་ཀུང་སི་དང་རྣམ་གྲངས་ཀུང་སི་གཉིས་གཙོ་གནད་མ་དངུལ་བསྡུ་རྒྱུག་གི་ལས་སྟེགས་སུ་བཟུང་ནས་དབུལ་པོའི་རྫོང་ཁོངས་ཀྱི་རྨང་གཞིའི་སྒྲིག་བཀོད་འཛུགས་སྐྲུན་དང་། ཀ་རྟེན་ཐོན་ལས། གཙོ་རྐང་ཁེ་ལས་འཕེལ་རྒྱས་གཏོང་རྒྱུར་རྒྱབ་སྐྱོར་ཤུགས་ཆེན་བྱེད་དགོས་པ་དང་ཕྱོགས་མཚུངས་རྫོང་ཁོངས་སྤུས་ལེགས་ཁེ་ལས་ཆུང་ཕྲན་ལ་རྒྱབ་སྐྱོར་བྱེད་ཤུགས་ཤུགས་ཆེར་བཏང་ནས་ཁེ་ལས་ཆུང་ཕྲན་གྱི་དངུལ་བུན“མི་དམའ་བ་གསུམ”གྱི་བླང་བྱ་མངོན་འགྱུར་ཡོང་རྒྱུ་འགན་སྲུང་ཐུབ་པ་བྱེད་དགོས། ལྔ་ནི“གཞི་རིམ་གཉིས་མཉམ་འགུལ”གྱི་དབུལ་སྐྱོར་ཡིད་བུན་ལམ་སྲོལ་འཛུགས་སྐྱོང་དང་འཐུས་ཚང་དུ་གཏོང་རྒྱུ། དངུལ་ཁང་ལྟ་སྐུལ་དོ་དམ་ཨུ་ལྷན་གྱི་བླང་བྱ་གཞིར་བཟུང“གཞི་རིམ་གཉིས་མཉམ་འགུལ”གྱི་ལས་དོན་ཏན་ཏིག་སྒྲུབ་ནས་ཕྱོགས་གཉིས་ཀའི་ལེགས་ཆ་འདོན་སྤེལ་གང་ལེགས་ཀྱིས་སྔར་ལས་ལྷག་པའི་སྒོ་ནས་ཏང་གི་གཞི་རིམ་སྲིད་འཛིན་གྱི་སྲིད་སྐྱོང་གནས་བབ་སྲ་བརྟན་དུ་གཏོང་རྒྱུ་དང་རྫོང་ཁོངས་ཀྱི་དངུལ་རྩའི་ཞབས་ཞུའི་སྒྲིག་གཞིས་ཞིང་འབྲོག་ཁུལ་དུ་ཞབས་ཞུའི་གཟུགས་བརྙན་འབུར་ཐོན་ཡོང་བ་བྱེད་དགོས།
(བརྒྱད) གྲོང་གསེབ་ཀྱི་ཐོན་ལས་དངུལ་རྩའི་ཞབས་ཞུའི་ཆུ་ཚད་མཐོ་རུ་གཏོང་རྒྱུ། གཅིག་ནི་གཙོ་གནད་སྤྱོད་དུད་ཚོང་གཉེར་ལས་དོན་ཡག་པོ་བསྒྲུབ་རྒྱུ། དངུལ་ཁང་ཁག་གིས་སྤྱི་ཁྱབ་དངུལ་ཁང་གི་གྲོང་གསེབ་ཀྱི་ཐོན་ལས་སྐོར་གྱི་“བྱ་སྤྱོད་ཁག་དྲུག”སྟེ་སྤྱོད་དུད་ཀྱི་མིང་ཐོ་དང་། གཙོ་གནད་རྣམ་གྲངས་ཀྱི་མཛོད་ཁུག གཙོ་གནད་ཚོང་གཉེར་རྣམ་གྲངས་མཛོད་ཁུག་ནང་གི་སྤྱོད་དུད་དག་གསེད། ཤན་འབྱེད། ཁྱབ་སྤེལ། སྲུང་སྐྱོང་སོགས་ཀྱི་ལས་དོན་དོན་འཁྱོལ་གཏིང་ཟབ་བྱེད་དགོས་ཤིང་། “ལོ་ལྔ་ཚན་བཅུ་གསུམ་པའི”འཆར་འགོད་རྣམ་གྲངས་དང་སྦྲེལ་མཐུད་ཧུར་ཐག་བྱས་ནས“ཆེན་པོ་དང་། གསར་པ། ཁྱད་ལྡན་བཅས་ཞིང་གསུམ”གྱི་གཞུང་འབྲེལ་སྤྱོད་དུད་ཀྱི་མིང་ཐོའི་ནང་ཚུད་ཡོད་པར་རིམ་ཁག་དངུལ་ཁང་གིས་སྤྱོད་དུད་ཀྱི་རིམ་པ་དང་རྣམ་གྲངས་ཀྱི་རིམ་པ་གཞིར་བཟུང་ཚོང་གཉེར་འགན་འཁྲི་ཁ་གསལ་བཟོ་དགོས་པ་དང་དུད་ཚང་རེ་བཞིན་ཚོང་གཉེར་ཚོགས་པ་སྒྲིག་འཛུགས་བྱས་ནས་ཚོང་གཉེར་བྱེད་ཤུགས་ཤུགས་ཆེར་གཏོང་དགོས། གཉིས་ནི་སྤྱོད་དུད་གསར་པ་ཁྱབ་སྤེལ་གཏོང་རྒྱུའི་ལས་དོན་ཧུར་ཐག་བསྒྲུབ་རྒྱུ། ང་ཚོའི་དངུལ་ཁང་གི་སྲོག་ཤིང་སྤྱོད་དུད་ཀྱི་མིང་ཐོའི་ནང་ཚུད་ཡོད་པ་དང་ང་ཚོའི་དངུལ་ཁང་དང་གྲོས་མཐུན་བཞག་པའི་ཁྲིམས་བཀོད་སྒྲིག་གཞི་ཡིན་ཕྱིན་ཚང་མར་རིམ་དཔྱད་དང་། རིགས་དབྱེ། ཡིད་སྤྲོད། ཡིད་སྤྱོད་སོགས་རྒྱུན་གཏན་གྱི་སྲུང་སྐྱོང་དང་རྗེས་བསྙེག་དོ་དམ་ཡག་པོ་བསྒྲུབ་རྒྱུ་དང་ཞབས་ཞུའི་སྤུས་ཚད་གོང་མཐོར་གཏོང་རྒྱུ། ལས་ཆོད་མཐོར་གདེགས་གཏོང་རྒྱུ། མཉམ་ལས་ཀྱི་རྨང་གཞི་སྲ་བརྟན་དུ་གཏོང་རྒྱུ་སོགས་ཀྱི་ཐབས་ལམ་སྤྱད་པ་བརྒྱུད་སྦྲེལ་མཐུད་དམ་ཟབ་ཡོང་བ་བྱ་རྒྱུ། ང་ཚོའི་དངུལ་ཁང་གི་སྒྲིག་གཞི་དང་། ཞབས་ཞུ། ཐོན་རྫས་སོགས་ཀྱི་ཁྱད་ཡོན་ལ་བརྟེན་ནས་སྐུ་མགྲོན་གསར་གྲས་ཁྱབ་སྤེལ་དང་། སྐྱེད་སྲིང་། འཕེལ་རྒྱས་བཅས་བཏང་ནས་ང་ཚོའི་དངུལ་ཁང་གི་ཁྲིམས་བཀོད་སྤྱོད་དུད་ཀྱི་རྨང་གཞི་སྟོབས་ཆེར་བཏང་ཐོག་སྐུ་མགྲོན་གསར་རྙིང་གིས་ང་ཚོའི་དངུལ་ཁང་གི་ཕྱོགས་བསྡུས་ལེགས་སྐྱེས་འབུལ་ཤུགས་མཐོ་རུ་གཏོང་རྒྱུ། གསུམ་ནི“ཞིང་གསུམ”ཁྱབ་་ཁོངས་ཀྱི་གྲོང་རྡལ་ཅན་དང་ཡུལ་སྐོར་ཁྲོམ་ར་གསར་པ་རྒྱ་ཁྱབ་ཤུགས་ཆེར་གཏོང་རྒྱུ། 《རྒྱལ་ཁབ་ཀྱི་གྲོང་ཁྱེར་དང་གྲོང་རྡལ་ཅན་གསར་པའི་འཆར་འགོད་(2014—2020)》ལ་གཞིགས་ཏེ་དངུལ་རྩའི་ཞབས་ཞུས“མི་གྲོང་ཁྱེར་དང་གྲོང་རྡལ་ཅན”ལྟེ་བར་བྱེད་པ་དང་རྒྱལ་ཁབ་ཀྱི་གྲོང་ཁྱེར་དང་གྲོང་རྡལ་གསར་པའི་ཕྱོགས་བསྡུས་སྒྱུར་བཅོས་ཚོད་ལྟ་ས་ཁུལ་གཙོ་གནད་བྱས་ནས་ནུས་ཤུགས་ཡོད་རྒུས་ཆུ་དང་། གློག ལམ་སོགས་རྨང་གཞིའི་སྒྲིག་བཀོད་འཛུགས་སྐྲུན་རྣམ་གྲངས་དང་། ཚན་རྩལ་དང་རིག་གནས་འཕྲོད་བསྟེན། སྡོད་ཁང་སྐྱོ་ཁུལ་སྒྱུར་བཅོས་སོགས་དམངས་འཚོའི་ལས་གྲྭའི་རྣམ་གྲངས་ལ་ཞབས་ཞུ། རྒྱལ་ཁབ་ཀྱི་ཐོན་ལས་ལས་རིགས་སྲིད་ཇུས་དང་མཐུན་པའི་རྫོང་ཁོངས་ཀྱི་ལེགས་ཆའི་ཐོན་ལས་མཉམ་ཚོགས་དང་བཟོ་ལས་ཁུལ་འཛུགས་སྐྲུན་ལ་གཙོ་གནད་ཞབས་ཞུ་སྒྲུབ་སྟེ་ཐོན་ལས་དང་གྲོང་ཁྱེར་དང་གྲོང་རྡལ་ཅན་མཉམ་འདྲེས་གཅིག་འདུས་ཅན་དུ་འཕེལ་རྒྱས་གཏོང་རྒྱུར་རྒྱབ་སྐུལ་བྱ་རྒྱུ། ལམ་བརྒྱུད་དང་། ལམ་བརྒྱུད་ཡུལ་ལྗོངས། ལམ་བརྒྱུད་ཡུལ་སྐོར་གྲོང་ཁྱེར་དང་གྲོང་རྡལ་ཆུང་ངུ་འཛུགས་སྐྲུན་ལ་རྒྱབ་སྐྱོར་བྱ་རྒྱུ་སྔོན་ལ་གདམ་ག་བྱས་ནས་སྤྲོ་གསེང་ཞིང་ལས་དང་མཛེས་ལྗོངས་བལྟ་ཁུལ་ཞིང་ལས་ཀྱི་གསར་དར་ཡུལ་སྐོར་ཁྲོམ་ར་རྒྱ་ཁྱབ་ཤུགས་ཆེར་བཏང་ཐོག་གོམ་སྟབས་བརྟན་པོས་ཞིང་དུད་སྤྲོ་ཁང་དང་འབྲོག་དུད་སྤྲོ་ཁང་རབ་འབྲིང་གཙོ་བོར་བྱས་པའི་དམངས་ཁྱིམ་གྱི་ཐོན་ལས་རྒྱ་ཁྱབ་གཏོང་རྒྱུ། “འབྱུང་འཕྲོད་ཁྱིམ་གཞིས་དང་གྲོང་ཁྱེར་དང་གྲོང་རྡལ་བརྒྱ་སྟོང”གི་ཆེད་དོན་ལས་འགུལ་ལག་བསྟར་བྱས་ནས་ཀླུ་ནང་རྒྱལ་སྤྱིའི་ཡུལ་སྐོར་གྲོང་རྡལ་ཆུང་ངུ་སོགས་དཔེ་སྟོན་རྣམ་གྲངས་འཛུགས་སྐྲུན་བྱ་རྒྱུར་རྒྱབ་སྐྱོར་བྱ་རྒྱུ། བཞི་ནི་ཞིང་ཆུའི་ཆུ་བེད་འཛུགས་སྐྲུན་གྱི“ཤར་བགྲོད་ཐབས་ལམ”གསར་གཏོད་བྱ་རྒྱུ། མིའི་ཚེ་སྲོག་ཞིང་ཁར་ཐུག་པ་དང་ཞིང་ཁའི་ཚེ་སྲོག་ཆུ་ལ་ཐུག་པ་བཞིན་ཞིང་ཆུའི་ཆུ་བེད་འཛུགས་སྐྲུན་བྱ་རྒྱུ་ནི་ལྗོངས་ཡོངས་ཀྱི་ཞིང་ལས་མཁོ་སྤྲོད་ཀྱི་གྲུབ་ཆར་སྒྱུར་བཅོས་བྱ་རྒྱུའི་ནང་དོན་གལ་ཆེན་དང་དེང་རབས་ཅན་གྱི་ཞིང་ལས་འཕེལ་རྒྱས་གཏོང་རྒྱུའི་གཞི་རྩའི་འགན་ལེན་ཞིག་ཡིན། དངུལ་ཁང་ཁག་གིས་ལྷ་ས་དང་། གཞིས་རྩེ། ལྷོ་ཁ་སོགས་འབྲུ་རིགས་ཐོན་ཁུངས་གཙོ་བོ་ས་ཁུལ་གྱི་ཞིང་ཁའི་ཆུ་བེད་དང་། གཙང་པོ་རྒྱུག་རྒྱུན་བཅོས་སྒྲིག དཔེ་གསར་ཅན་གྱི་ཆུ་གྲོན་ཆུང་གི་ཞིང་ཆུ་འདྲེན་གཏོང་ལག་རྩལ་སོགས་གཙོ་གནད་རྣམ་གྲངས་སྔོན་ལ་སྤེལ་སྒྲུབ་དང་འཕྲལ་དོན་འཕྲལ་སྒྲུབ་ཀྱི“ཤར་བགྲོད་ཐབས་ལམ”ཧུར་ཐག་གཏོད་དགོས། མདུན་རྒྱབ་ལས་སྒྲོམ་དོ་སྙོམས་ལས་སྒྲུབ་དང་འཕྲལ་ཞུ་འཕྲལ་བཤེར་ལག་བསྟར་གྱིས་ཞིང་ཆུའི་ཆུ་བེད་ནི་རང་ལྗོངས་ཀྱི་དེང་རབས་ཞིང་ལས་ཀྱི་རྨང་རྡོ་ཞིག་ཏུ་འཛུགས་སྐྲུན་བྱེད་དགོས། ལྔ་ནི་ས་གཙང་བདེ་ཐང་ཅན་གྱི་ཐོན་ལས་འཕེལ་རྒྱས་ཆེན་པོ་གཏོང་རྒྱུར་སྐུལ་འདེད་ཧུར་ཐག་གཏོང་རྒྱུ། ས་ཁུལ་ཁག་གི་ཐོན་ཁུངས་ཁྱད་ཆོས་ལ་གཞིགས་ནས་བོད་ཀྱི་ལྷ་ཆུའི་ས་གཙང་གི་གོ་དོན་གཞིགས་ནས་ཚོང་རྟགས་ཀྱི་འགྲན་རྩོད་སྟོབས་ཤུགས་ཆེ་བ་དང་། ཁྲོམ་རའི་མདུན་ལམ་རྒྱུན་མཐུད་ལེགས་པོ། འཛད་སྤྱོད་པས་དགའ་ཞེན་དང་ལེན་བྱེད་པའི་དེང་རབས་ཞིང་ལས་འགའ་ཞིག་ལ་རྒྱབ་སྐྱོར་བྱ་རྒྱུ། །
རྩོམ་སྒྲིག་པ། ཀླུ་མོ་མཚོ།


c: text/html

text:
ཉོན་མོངས་པ་རྣམས་ནི་རྐུན་པོ་དང་ཇག་པ་ལྟ་བུ་ཡིན། དེ་དག་གིས་གྲུང་རིག་རིག་གིས་གོ་སྐབས་ཤིག་འཚོལ་བཞིན་ཡོད་པར་མ་ཟད། དེ་ཚོས་གོ་སྐབས་རྙེད་ཚེ། གོ་སྐབས་བླངས་ནས་ང་ཚོའི་དགེ་རྩ་དང་། བདེ་སྐྱིད་ཀྱི་འཚོ་བའི་ཚེ་སྲོག་འཕྲོག་གི་ཡོད། དེའི་ཕྱིར། དྲན་ཤེས་ནམ་ཡང་ཉམས་འཇུག་རྒྱུ་མེད། གལ་སྲིད་མཚམས་མཚམས་ལ་དྲན་ཤེས་ཉམས་ཚེ། འཁོར་བའི་གནས་ཀྱི་མཐའ་མེད་པའི་སྡུག་བསྔལ་རྣམས་དྲན་པ་ལ་བརྟེན་ནས་དྲན་ཤེས་བསྐྱར་གསོ་བྱེད་དགོས།
(འཚོ་བའི་ཁྲོད་ཀྱི་དགའ་སྤྲོ་དང་། འཆི་བའི་སྐབས་ཀྱི་ཞི་བདེ། ༡༩༩༧ ལོར་ཨ་རིའི་གྲོང་ཁྱེར་ཉིག་ཡོག་ཏུ་རྟེན་གཞི་བྱས་པའི་ཧར་ཕེར་ཁོ་ལེན་སི་དཔེ་སྐྲུན་ཁང་གིས་ཐོག་མར་དཔར་སྐྲུན་བྱས་ཤིང་། ༡༩༩༨ ལོར་རྒྱ་གར་ནང་གི་ཧར་ཕེར་ཁོ་ལེན་སི་དཔེ་སྐྲུན་ཁང་ནས་བསྐྱར་དུ་དཔར་སྐྲུན་བྱས་པ་བློ་བཟང་བདེ་ཆེན་གྱིས་བོད་བསྒྱུར་ཞུས་པ་ལས་བཏུས།)

robotstxt: allowed

filter: keep


text:
དང་པོ། པཎ་ཆེན་རིན་པོ་ཆེ་དང་ > ངེད་ལ་མཚོན་ན། ཉེ་རབས་བོད་ཀྱི་ལོ་རྒྱུས་མི་སྣའི་ཁྲོད་ནས་སུ་ཞིག་གིས་ཀྱང་གཞན་དང་མི… ཞིབ་ཏུ་ཀློག →
བརྗོད་གཞི་དང་པོ། བོད་ཀྱི་འགྲོ་བ་མིའི་བྱུང་དུས་དེ་འཇམ་དཔལ་རྩ་རྒྱུད་ལྟར་ཁས་ལེན་མིན་སྐོར། བོད་མིའི་ཐོག་མ་བྱུང་ཚུལ་དེ་འཇམ་དཔལ་རྩ་རྒྱུད་དང་། ལྷ་ལ… ཞིབ་ཏུ་ཀློག →
ཡིག་སྒྱུར་ནི་ཤེས་བྱའི་ཁོར་ཡུག་ན་གོ་ས་ཆེན་པོ་ཞིག་བཟུང་ཡོད་པའི་མཁས་པའི་བྱ་བ་ཞིག་ཡིན། འཛམ་གླིང་གི་རྒྱལ་ཁབ་གང་སར། གཞན་གྱི་ཡིག་རིགས་དང་སྐད་རིགས་ན… ཞིབ་ཏུ་ཀློག →
རྩོམ་པ་པོ་ཅང་ཞུའེ་ཆིན་ནི། པེ་ཅིན་སློབ་ཆེན་གྱི་ཞོར་གཏོགས་སློབ་འབྲིང་(北京大学附属中学 – 北大附中)གི་སློབ་གཙོ་གཞོན་པ་དང་སློབ་གྲྭ་དེ་གའི་རྒྱལ་སྤྱི་ཚན་ཁག་གི… ཞིབ་ཏུ་ཀློག →
ཧྥིན་ལན་གྱི་སློབ་གསོའི་སྒྲོམ་གཞི་ནི། འཛམ་གླིང་སྟེང་ན་སློབ་གསོའི་སྒྲོམ་གཞི་ལེགས་ཤོས་སུ་ངོས་འཛིན་བྱེད་ཀྱིན་ཡོད། སློབ་གསོའི་སྒྲོམ་གཞི་འདི་ནི། འ… ཞིབ་ཏུ་ཀློག →
རྩོམ་པ་པོ་ཅང་ཞུའེ་ཆིན་ནི། པེ་ཅིན་སློབ་ཆེན་གྱི་ཞོར་གཏོགས་སློབ་འབྲིང་(北京大学附属中学 – 北大附中)གི་སློབ་གཙོ་གཞོན་པ་དང་སློབ་གྲྭ་དེ་གའི་རྒྱལ་སྤྱི་ཚན… ཞིབ་ཏུ་ཀློག →
གཞོན་སྐྱེས་རྩོམ་པ་པོ་ས་དཀྱིལ་ཚེ་བཀྲའི་དེབ >བཀླགས་པ། གཅིག ཉེ་སར་བཅར་བའི་མཐོང་སྣེ། སྤྱི་ལོ་ ༢༠༡༦ ཟླ་ ༡༠ ཚེས་ ༥… ཞིབ་ཏུ་ཀློག →
དགེ་རྒན་རྣམ་པ། ཁྱེད་ནི་རང་གི་སློབ་མའི་ཕ་མ་ལ་རྒྱུས་མངའ་གང་འདྲ་ཞིག་ཡོད་དམ། ཕ་མ་རྣམ་པ། ཁྱེད་ནི་སོ་སོའི་བྱིས་པའི་དགེ་རྒན་ཚོར་རྒྱུས་མངའ་གང་འདྲ་ཞི… ཞིབ་ཏུ་ཀློག →
༢༠༠༦ ལོར་ཀྲེ་སྒྲི་(TED)གཏམ་བཤད་སྟེང་དུ་ངས་བྱིས་པའི་རང་བྱུང་གི་གསར་གཏོད་ནུས་པ་དང་རྟོག་འཆར་གཉིས་ཡར་རྒྱས་གཏོང་སྟངས་སྐོར་ལ་སྐད་ཆ་བཤད་པ་ཡིན། ༢༠༡༠… ཞིབ་ཏུ་ཀློག →
ལོ་རྒྱུས་ཡོངས་གྲགས་ལྟར་ན། བོད་མི་རིགས་སྤྱི་བྱིངས་ཀྱིས་བཀོལ་སྤྱོད་བྱེད་ཀྱིན་ཡོད་པའི་བོད་ཡིག་འདི་ནི་ཕྱི་ལོའི་དུས་རབས་བདུན་པའི་ནང་ཐོན་མི་སམ་བྷོ… ཞིབ་ཏུ་ཀློག →
སྤྱི་ཚོགས་ཁྲོད་སློབ་གྲྭའི་སློབ་གསོའི་སྐོར་གྱི་གླེང་སློང་ལ་བསམ་གཞིགས་རེ་བྱེད་དུས། ང་རང་ཉིད་ཡིན་ནའང་སྤྱི་ཚོགས་ཁྲོད་ཀྱི་མི་མང་པོ་ཞིག་གི… ཞིབ་ཏུ་ཀློག →
མིང་འདོགས་ཚུལ་གྱི་རྣམ་གྲངས། དེང་སྐབས་རང་རེའི་བོད་པ་དག་གིས་རྒྱུན་སྤྱོད་བྱེད་བཞིན་པའི་མིང་འདོགས་ཚུལ་ལ་འཚོ་བའི་བརྒྱུད་རིམ་ལྡན་པའི་ལྟོས་ས་ལྟོས་འ… ཞིབ་ཏུ་ཀློག →
སྤྱིར་རང་རེའི་བོད་མིའི་མིང་འདོགས་ཚུལ་འདི་ནི་ལོ་རྒྱུས་ཀྱི་བརྒྱུད་རིམ་ལྡན་ཞིང་མི་རིགས་ཀྱི་ཁྱད་ཆོས་མཚོན་པའི་དཔྱད་བབས་གལ་ཆེན་ཞིག་སྟེ། སྤྱི་ཚོགས་… ཞིབ་ཏུ་ཀློག →
བོད་ས་མཐོའི་རྩྭ་ཐང་ངམ་སྤང་ཐང་སྤྱིའི་ངོས་ནས་བསམ་ཙམ་བྱས་ན། སྔོན་ཆད་བོད་ཀྱི་ས་སྤྱིའི་རྒྱ་ཁྱོན་གྱི་བརྒྱ་ཆ་ ༧༠ ཙམ་ནི་རང་བྱུང་རྩྭ་ཐང་ཡིན་ཞིང་། དེ་… ཞིབ་ཏུ་ཀློག →
སྤྱིར་ང་ཚོ་བོད་མི་རིགས་ཀྱི་ལོ་རྒྱུས་རིང་པོའི་སྤྱི་ཚོགས་འཕོ་འགྱུར་གྱི་ཁྲོད་དུ། རང་གི་ཐུན་མོང་མ་ཡིན་པའི་བློ་གྲོས་ཀྱི་རྩལ་ལ་བརྟེན་ནས་ཤེས་རིག་གས… ཞིབ་ཏུ་ཀློག →
རྒྱལ་ཡོངས་ལག་རྩེད་སྤོ་ལོའི་མཐུན་ཚོགས། National Basketball Association ལག་རྩེད་སྤོ་ལོའི་བྱུང་རིམ་ནི། སྤྱི་ལོ་1891 ལོར་ཁེ་ན་སྒྲའི་(Cana… ཞིབ་ཏུ་ཀློག →
© 2019 བཙན་པོ་དྲ་བ། — WordPress སྤྱད་ནས་བཟོས། — 青ICP备17000686号
དཔེ་སྒྲོམ་རྩོམ་པ་པོ། Anders Noren — ཀླད། ↑


text:
སྐྱིད་གྲོང་རྫོང་ནི་གཞིས་ཀ་རྩེའི་ནུབ་རྒྱུད་དང་ཡར་ཀླུང་གཙང་པོའི་ལྷོ་རྒྱུད་དུ་ཆགས་ལ། ཁུལ་དེའི་ནུབ་རྒྱུད་དང་བྱང་རྒྱུད་དུ་ས་དགའ་རྫོང་། འབྲོང་པ་རྫོང་དང་མཐའ་འབྲེལ་བྱུང་ཕྱིར་གཞིས་རྩེའི་ནུབ་རྒྱུད་ཀྱི་རྫོང་ཁག་གསུམ་ཞེས་འབོད། ཁུལ་འདི་སའི་གོ་ལའི་ཤར་གྱི་འཕྲེད་ཐིག84°2‵དང 86 ° 9 ′བྱང་གི་གཞུང་ཐིག་28° 16′དང 29 °18 ′མཚམས་སུ་ཆགས། རྫོང་གི་ནུབ་ཕྱོགས་དང་བྱང་ཕྱོགས་ས་དཀར་དང་འབྲེལ་ལ་བྱང་ཤར་ངམ་རིང་རྫོང་དང་འབྲེལ། ཤར་གཉའ་ལམ་དང་ལྷོ་བལ་པོ་དང་ས་མཚམས་འབྲེལ་ཡོད། རྫོང་ཡོངས་ཀྱི་སྤྱིའི་རྒྱ་ཁྱོན་ནི་སྤྱི་ལེ་གྲུ་བཞི་མ་ཆིག་ཁྲི་གཉིས་སྟོང་དང་། མཐའ་མཚམས་ཀྱི་རིང་ཚད་ནི་སྤྱི་ལེ་གྲུ་བཞི་མ་བརྒྱ་དང་དྲུག་ཅུ་རེ་གཉིས་ཡོད། རྫོང་ལ་ཤང་དྲུག་དང་གྲོང་བརྡལ་གཅིག གྲོང་ཚོ་བཞི་བཅུ་ཞེ་གཉིས་ཡོད། རྫོང་གི་དཔལ་འབྱོར་གཙོ་བོ་ནི་ཞིང་ལས། ཕྱུགས་ལས་དང་ཤིང་ལས་སོགས་གཉེར་བཞིན་ཡོད།
སྐྱིད་གྲོང་གི་མིང་གཞན་ལ་སྐྱིད་རོང་ཟེར་ཞིང་། མིང་གི་ངོས་ནས་སྐྱིད་པའི་ལུང་བའམ་སྐྱིད་པའི་རོང་ཁུལ་སོགས་ལ་གོ གནས་འདི་ནི་གནའ་ནས་བཟུང་མི་རིགས་ཕན་ཚུན་བར་རིག་གནས་བརྗེ་རེས་དང་དཔལ་འབྱོར་ཉོ་ཚོང་གི་ལྟེ་བ་ལྟར་ཆགས་ཕྱིར། དེ་དང་འབྲེལ་བའི་གནའ་ཤུལ་དུ་མ་སྐྱིད་གྲོང་གི་ཡུལ་ལུང་གང་སར་ཁྱབ་ཡོད། དཔེར་ན་བཙན་པོའི་དུས་སྐབས་སུ་བཞེངས་པའི་འཕགས་པ་ལྷ་ཁང་། སྐྱིད་གྲོང་ཚོང་འདུས། སྐྱིད་གྲོང་ཚོང་འདུས་རིགས་གསུམ་མགོན་པོའི་རྡོ་བརྐོས་རི་མོ་དང་རྡོའི་མཆོད་རྟེན། བྲག་དཀར་རྟ་སོ་དགོན།མིང་སྲིང་མཆོད་རྟེན། མང་ཡུལ་རྫོང་དཀར་ཆོས་སྡེ། སྒྲོལ་མ་ལྷ་ཁང་། ཆེན་པོ་ཐང་གུར་དུས་ཀྱི་གནས་འཇལ་བ་ཐང་ཤན་ཚིས་བརྐོས་བའི་བྲག་བརྐོས་ཡི་གེ། ཆིང་དམག་གིས་གོར་ཁའི་དམག་ལ་འཛིང་སྐབས་བྲག་སྐྱིབས་སུ་བརྐོས་པའི་རྒྱ་ཡིག་ཡིག་བཞི་མ་སོགས་ཡོད་པ་མ་ཟད། ས་ཐོབ་ཀྱི་སྐྱེས་བུ་དམ་པ་སློབ་དཔོན་པད་མ་འབྱུང་གནས་དང་། ཇོ་བོ་རྗེ་དཔལ་ལྡན་ཨ་ཏི་ཤ། ནག་ཚོ་ལོ་ཙྭ་བ། རྗེ་བཙུན་མི་ལ་རས་པ། མང་ཡུལ་གུང་ཐང་རྒྱལ་རབས་ཀྱི་རྒྱལ་རྒྱུད་སོགས་ཀྱིས་གནས་འདི་རུ་སངས་རྒྱས་ཀྱི་བསྟན་པ་སྤེལ་བ་དང་། བོད་ཀྱི་རིག་གནས་མི་ཉམས་གོང་འཕེལ་དང་ཉམས་པ་སོར་ཆུད་ཐད་ལ་བྱས་རྗེས་ཆེན་པོ་བཞག་ཡོད།
དེ་མིན་གནས་འདི་ནས་ཡིག་འགོད་མ་བྱུང་གོང་གི་རིག་དངོས་ཀྱི་གནའ་ཤུལ་དུ་མ་རྙེད་པ་དང་། སྐྱིད་གྲོང་གཙང་པོའི་ཤར་རྒྱུད་ཀྱི་ཨང་རིམ་གཉིས་པའི་ཐེམ་པའི་སྟེང་རྡོ་ཆས་རྙིང་མའི་གནའ་ཤུལ་གཉིས་དང་། རྡོ་ཆས་རྙིང་མའི་དུས་རབས་ཀྱི་རྡོ་ཆས་80ལྷག་ས་ངོས་ནས་འཚོལ་རྙེད་བྱུང་། རྡོ་ཆས་དེ་དག་གི་ཁྲོད་རྡོའི་གཞོག་ཆས། རྡོའི་གཅོད་ཆས་སོགས་ཡོད།
གཞན་སྐྱིད་གྲོང་རྫོང་རྩེ་པ་ཤང་ལོ་ལུན་ཕུག་དང་དེའི་ཉེ་འགྲམ་གྱི་གཞུང་ལམ་གཡས་གཡོན་དུ་རྡོ་ཆས་ཕྲ་མོའི་གནའ་ཤུལ་གཉིས་དང་རྡོ་ཆས་ཕྲ་མོའི་དམར་དཔེ་དུ་མ་རྙེད་སོན་བྱུང་། བོད་ལྗོངས་རིག་དངོས་ཅུད་རིག་དངོས་ཞིབ་བཤེར་ཚོགས་པས་གནས་འདི་རུ་ཐེངས་འགར་བརྟག་དཔྱད་བྱས་རྗེས་རྡོ་ཆས་རྙིང་མ་ནས་རྡོ་ཆས་ཕྲ་མོའི་རིགས་ཀྱི་གནའ་ཤུལ་རྙེད་སོན་བྱུང་ལ། རིག་དངོས་དང་གནའ་ཤུལ་འདི་དག་གིས་སྐྱིད་གྲོང་གི་ལོ་རྒྱུས་སྟེང་གི་གོ་གནས་དང་གདོད་མའི་རིག་གནས་འཕེལ་རྒྱས་ཀྱི་ཆུ་ཚད་སོགས་མངོན་པར་མཚོན་ཐུབ།
གནས་དེ་དག་ལས་ཆེས་ཁྱད་པར་དུ་འཕགས་པའི་གནའ་ཤུལ་གཉིས་ཡོད་དེ། གཅིག་ནི་རྫོང་དཀར་གྲོང་བརྡལ་གྱི་བྱང་ཕྱོགས་ས་ལེ་དབར་སྤྱི་ལེ་4.5 སར་གྱི་བྲག་སྐྱིབས་སུ་བརྐོས་ཡོད་པའི་ཐང་རྒྱལ་རབས་ཀྱི་རྡོ་བརྐོས་ཡི་གེ་ཞིག་ཡིན་ལ། རྡོ་བརྐོས་ལ་རྒྱ་ནག་སྐད་དུ་“大唐天竺使出铭”དང་བོད་སྐད་དུ་“ཆེན་པོ་ཐང་གུར་གྱི་ཕོ་ཉ་རྒྱ་གར་དུ་བསྐྱོད་པའི་བྲག་བརྐོས་ཡི་གེ”ཟེར། ཡིན་ན་ཡང་གནའ་ནས་གནས་དེ་རུ་འཁོད་པའི་མི་རྣམས་ཀྱིས་བྲག་བརྐོས་ཡི་གེ་ལ་ཨ་ཕ་རྒྱ་ཡིག་ལྟར་འབོད་ལ། ཨ་ཕ་རྒྱ་ཡིག་ཟེར་དོན་སྐོར་ལ་བཞེད་ཚུལ་གཉིས་ཡོད་དེ། གཅིག་གིས་གནས་འདི་ནི་ཤིན་ཏུ་རྩ་ཆེན་ཡིན་ཕྱིར་ཨ་ཕ་ནང་བཞིན་བརྩི་བཀུར་བྱ་ཡུལ་ཡིན་པ་དང་། གཞན་ཞིག་གིས་གནའ་ཤུལ་འདི་བརྐོས་ཡུན་ཤིན་ཏུ་རིང་བས་རྗེས་གྲུབ་ཀྱིས་མིང་དེ་ལྟར་བཏགས་པར་འདོད།
བྲག་བརྐོས་ཡི་གེ་བརྐོ་སའི་ཁོད་རྒྱ་ལ་རྨིད་1.5དང་། མཐོ་ཚད་ལ་རྨིད་4དང་། ས་ངོས་ནས་ཡར་མཐོ་ཚད་ལ་རྨིད་8ཡོད། བྲག་བརྐོས་ཡི་གེའི་རིང་ཚད་ལ་རྨིད་1དང་མཐོ་ཚད་ལ་ལི་རྨིད་90 ལྷག་ཡོད། ཡིག་སྲོལ་ཀྱོང་བརྐོས་གཤར་མར་བརྐོས་ལ། ཡིག་ཕྲེང་ཉེར་བཞི་དང་ཡིག་འབྲུ་སུམ་བརྒྱ་ལྷག་ཡོད། བྲག་བརྐོས་ཡི་གེའི་མཚན་བྱང་ཡིག་འབྲུ་གཞན་དག་ལས་ཆེ་བ་མ་ཟད་གཡས་ནས་གཡོན་ཕྱོགས་སུ་གཟར་མར་བརྐོས་ཡོད། ཆེན་པོ་ཐང་གུར་གྱི་ཕོ་ཉ་རྒྱ་གར་དུ་བསྐྱོད་པའི་བྲག་བརྐོས་ཡི་གེ་བརྐོས་པའི་དུས་ཚོད་ནི་ཐང་རྒྱལ་རབས་ཀྱི་གོང་མ་ཤན་ཆིན(显庆)་ལོ་གསུམ་པར་ངོས་འཛིན་གནང་ཐུབ་ལ་སྤྱི་ལོ658དུས་སུ་བརྐོས། ད་ལྟའི་བར་ལོ་ངོ་སྟོང་ཕྲག་གཅིག་དང་བཞི་བརྒྱ་ལྷག་གི་ལོ་རྒྱུས་ཡོད་པ་བྲག་བརྐོས་ཡི་གེའི་ཡིག་སྲོལ་དང་ནང་དོན་ལས་རྟོགས་ཐུབ།
ཐང་གོང་མ་ཀོའོ་ཙུང་(高宗)སྐབས་སུ་ཕྱི་འབྲེལ་དང་འཚོལ་མྱུལ་ལ་མཁས་པའི་ཐང་གི་བློན་པོ་ཝང་ཤིན་ཙེ་(王玄策)དང་ལིའི་རིན་ཁེད(刘仁楷)གཉིས་རྒྱ་གར་འཕགས་པའི་ཡུལ་དུ་བསྐྱོད་སྐབས་བརྐོས་པའི་གནའ་ཤུལ་གལ་ཆེན་ཞིག་ཡིན། གནའ་ཤུལ་འདི་ནི་བོད་ལྗོངས་ནས་རྙེད་པའི་བོད་རྒྱ་ཡིག་རིགས་གཉིས་ལས་ཆེས་སྔ་བའི་རྡོ་བརྐོས་ཡི་གེ་ཡིན་པ་མ་ཟད། ལྷ་སའི་གཙུག་ལག་ཁང་གི་མདུན་གྱི་དབོན་ཞང་རྡོ་རིང་ཡི་གེ་དང་ཞྭ་ལྷ་ཁང་གི་རྡོ་རིང་ཡི་གེ བསམ་ཡས་རྡོ་རིང་ཡི་གེ་སོགས་ལས་ལོ་ངོ་བརྒྱ་ཕྲག་ལས་སྔ་ལ། བྲག་བརྐོས་ཡི་གེ་འདིའི་ནང་དོན་ནི་ཁོ་གཉིས་ལམ་བར་དུ་དཀའ་བ་བརྒྱ་ཕྲག་སྤྱད་དེ་རྒྱ་གར་འཕགས་ཡུལ་དུ་བསྐྱོད་པའི་སྐོར་བཀོད་ཡོད།
གནས་འདི་ཆགས་ས་ནི་ཉམས་དགའ་ལ། ཁོད་ཡངས་པ། རི་ཆུ་ཕུན་སུམ་ཚོགས་པས། གངས་ཆུ་རྫ་གསུམ་མིག་མདུན་དུ་ལྷང་ངེར་གསལ་བའི་ཡུལ་ལྗོངས་ཤིན་ཏུ་ལྟ་ན་སྡུག་པ་ཞིག་ཡིན། བྲག་བརྐོས་ཡི་གེ་འདི་ལ་གནའ་རབས་ཐང་བོད་གཉིས་ཀྱི་རིག་གནས་ཀྱི་འབྲེལ་བ་དང་ཀྲུང་ཕྱི་འགྲིམ་འགྲུལ་སོགས་ལ་ཞིབ་འཇུག་བྱ་བར་ལོ་རྒྱུས་ཀྱི་རིན་ཐང་དང་དོན་སྙིང་ཕུན་སུམ་ཚོགས་པ་ཡོད།
གནའ་ཤུལ་གཞན་ཞིག་གི་རྫོང་ནས་རོང་ལ་བགྲོད་སའི་གཞུང་ལམ་གཡོན་ངོས་ཀྱི་རྨིད་ལྔ་བརྒྱ་སར་གྱི་ལུང་ཁུག་གི་བྲག་སྐྱིབས་ངོས་སུ་བརྐོས་པའི་རྒྱ་ཡིག་ཡིག་འབྲུ་བཞི་མ་ཡིན། རྒྱ་ཡིག་ཡིག་འབྲུ་བཞི་མ་ནི་ལུང་མདོ་དང་བར་ཐག་ལ་རྨིད་30་ལྷག་ཡོད་པའི་བྲག་སྐྱིབས་ཀྱི་ནུབ་ལྡེབས་ངོས་སུ་བརྐོས་ལ།ས་ངོས་ནས་བརྐོས་ཡིག་བར་གྱི་མཐོ་ཚད་ལ་རྨིད་3.2དང་། ཡིག་འབྲུའི་ཞེང་ཚད་ལ་རྨིད1.4 དང་། མཐོ་ཚད་ལ་ལིའི་རྨིད་78 ཡོད། རྒྱ་ཡིག་གི་ཡིག་སྲོལ་གཡས་ནས་གཡོན་དུ“招提壁垒”ཞེས་ཡི་གེ་བཞི་གཟར་མར་བརྐོས་ཡོད་ལ། ཡིག་འབྲུའི་ཆེ་ཆུང་ནི་ལིའི་རྨིད་30 དང་། མཐའི་ཞེང་ཚད་ལ་ལིའི་རྨིད་5 ཡོད། ཡི་གེ་བརྐོ་སྐབས་གཞི་གདན་གྱི་ཚོས་གཞི་དཀར་པོ་དང་ཡིག་འབྲུ་སྟེང་ཚོས་དམར་བྱུགས་པས་ཚོན་མདངས་ལེགས་ལ་ལྟ་བདེ་བ་སོགས་ཀྱི་ཁྱད་ཆོས་ལྡན། རྒྱ་ཡིག་ཡིག་འབྲུ་བཞི་མའི་ནང་དོན་ཐད་ལ་ལྟ་ཚུལ་དུ་མ་ཡོད་ནའང་། རྫོང་རིག་གནས་ཅུད་ཀྱིས་གྲུ་བཞི་ནར་མོ་དབྱིབས་ཀྱི་ཤིང་ལེབ་ཅིག་གི་སྟེང་རྒྱ་ཡིག་གིས་ངོ་སྤྲོད་མདོར་བསྡུས་ཤིག་བྲིས་ཡོད།
“招提”ནི་ཆིང་རྒྱལ་རབས་སྐབས་ཀྱི་དཔོན་མིང་དུ་འདོད། “壁垒”ནི་རང་བྱུང་གི་བཙན་རྫོང་དུ་གོ ཡིག་འབྲུ་བཞི་མ་བརྐོ་སའི་གནས་གཞི་ནི་ཀྲུང་བལ་རྒྱལ་ཁབ་གཉིས་ཀྱི་ཆེས་གལ་འགངས་ལྡན་པའི་མཐའ་མཚམས་སུ་ཆགས། རྒྱ་ཡིག་ཡིག་འབྲུ་བཞི་མ་གནས་འདི་རུ་བརྐོ་དགོས་དོན་མཁས་པ་ཁ་ཤས་ཀྱིས་འདི་ལྟར་འདོད་དེ། ཆིང་རྒྱལ་རབས་གོང་མ་ཆན་ལུང་རྒྱལ་པོའམ་ལྷ་སྐྱོང་སྐབས་སུ་གོར་དམག་གིས་བོད་ལྗོངས་སུ་བཙན་འཛུལ་བྱས་སྐབས། ས་གནས་འདི་ནི་ཆིང་དམག་དང་གོར་དམག་བར་དམག་འཁྲུག་བྱེད་སའི་གཡུལ་ར་ལྟ་བུ་ཡིན་ཕྱིར། གནས་ཚུལ་འདི་ལ་གཞིགས་ནས་གནས་འདི་རུ་ཡིག་འབྲུ་བཞི་མ་བརྐོས་ཏེ་དམག་དོན་སྟེང་དུ་ཆེས་གལ་ཆེ་བའི་དོན་སྙིང་ལྡན་པ་བསྟན།
རྒྱ་ཡིག་ཡིག་འབྲུ་མའི་གཡས་གཡོན་དུ་དུས་ཐམས་ཅད་དུ་སྣང་བའི་རྩི་ཤིང་དང་མེ་ཏོག་སྣ་ཚོགས་དང་། ཤིང་སྣ་ཚོགས་ཀྱིས་གང་ཞིང་ས་གཞི་ཡང་གཟུགས་དང་ཁ་དོག་དུ་མ་དང་མྱུ་གུ་ཐམས་ཅད་ཀྱིས་བརྒྱན་པ། བྲག་དང་རྡོ་བ་སྣ་ཚོགས་མཛེས་ཤིང་དྲི་མ་མེད་པ། གནས་དེ་ཡི་ཕྱོགས་དང་ཕྱོགས་མཚམས་ཀུན་དུ་ཤིང་སྣ་ཚང་ཚིང་དུ་སྐྱེ་བས་ལྷ་ཡུལ་དུ་སླེབས་པའི་སྣང་བ་ཞིག་ཅིག་ཅར་དུ་སྦྱིན། དེ་མིན་བྱ་བྱིའུ་སྐད་སྙན་སྒྲོག་བཞིན་སྤུ་སྡུག་ངོམས་པ། རི་དྭགས་དང་གཅན་གཟན་དག་བག་ཡངས་ངང་རྒྱུ་བཞིན་བདེ་བར་འཁོད་པའི་གནས་མཆོག་ཞིག་ཏུ་མཐོང་།
དེ་ནས་སྐྱིད་གྲོང་དུ་བསྐྱོད་སྐབས། ཕྱོགས་དང་ཕྱོགས་མཚམས་ཀུན་དུ་གནའ་ཤུལ་དང་སྒྲུབ་སྡེ། ལྷ་ཁང་། བྲག་བརྐོས་ལྷ་སྐུ་དང་ཡི་གེ་དྲུག་མ་སོགས་ཡོངས་སུ་གང་སྟེ། རིགས་ལྡན་གྱི་སྐྱེས་བུ་དུ་མ་གནས་འདིར་བྱོན་ཏེ་སངས་རྒྱས་ཀྱི་བསྟན་པ་སྤེལ་བའི་གནས་རྩ་ཆེན་པོ་ཞིག་དང་ཀྲུང་བལ་རིག་གནས་སྤེལ་སའི་གཞི་མ་ཞིག་ཡིན་པར་འདོད།
གསལ་འདེབས། རྩོམ་འདིའི་པར་དབང་ངེད་བཙན་པོ་ཚང་ལ་དབང་བས་ཆོག་མཆན་མ་ཐོབ་པར་གང་འདོད་དུ་བརྒྱུད་འགོད་བྱེད་མི་ཆོག
རྩོམ་ཁུངས། བཙན་པོ་ཚང་།
རྩོམ་འདིའི་སྦྲེལ་ཐག https://www.tsanpo.com/recommend/26963.html


text:
མཚོ་སྔོན་གསར་འགྱུར་དྲ་བར་གནས་ཚུལ་འབྱོར་གསལ། ཉེ་ཆར་རྒྱལ་ཁབ་འཕྲོད་བསྟེན་བདེ་ཐང་ཨུ་ཡོན་ལྷན་ཁང་གིས་ཕྲུ་གུ་སྐྱེ་དུས་ན་ཟུག་གཅོག་ཐད་དམིགས་ཏེ། རྒྱལ་ཁབ་རིམ་པའི་ཚོད་ལྟའི་སྨན་ཁང་སྐོར་ཁག་དང་པོའི་མིང་ཐོ་གཏན་འཁེལ་བྱས་ཤིང་། དེའི་ནང་མཚོ་སྔོན་ཞིང་ཆེན་གྱི་སྨན་ཁང10བདམས་པ་རེད། ད་སྔ་ཕྲུ་གུ་སྐྱེ་དུས་ན་ཟུག་གཅོག་པའི(ན་ཟུག་མེད་པར་ཕྲུ་གུ་སྐྱེ་བ)ཚོད་ལྟའི་ལས་དོན་དེ་རང་རེའི་ཞིང་ཆེན་གྱི་སྨན་ཁང་10རུ་སྤེལ་ཡོད་པ་རེད།འདི་ནི་གསར་འགོད་པས་ཞིང་ཆེན་འཕྲོད་བསྟེན་བདེ་ཐང་ཨུ་ལྷན་ནས་ཤེས་རྟོགས་བྱུང་བའི་གནས་ཚུལ་ཞིག་རེད།
མཚོ་སྔོན་ཞིང་ཆེན་དུ་གཏན་འཁེལ་བྱས་པའི་ན་ཟུག་མེད་པར་ཕྲུ་གུ་སྐྱེ་སའི་རྒྱལ་ཁབ་རིམ་པའི་ཚོད་ལྟའི་སྨན་ཁང་སྐོར་ཁག་དང་པོ་ནི། མཚོ་སྔོན་ཞིང་ཆེན་མི་དམངས་སྨན་ཁང་། ཟི་ལིང་གྲོང་ཁྱེར་མི་དམངས་སྨན་ཁང་གསུམ་པ་བཅས་སྨན་ཁང10རེད། གསར་འགོད་པས་མཚོ་སྔོན་ཞིང་ཆེན་སྦྲིད་སྨན་སྤུས་ཚད་ཚོད་འཛིན་ལྟེ་གནས་ཀྱི་ཀྲུའུ་རེན་ཝང་ཞུའེ་ཅུན་ལས་ཤེས་རྟོགས་བྱུང་བ་ནི། སྦྲུམ་མ་སུར་མཚོན་ན་ཡང་། ཕྲུ་གུ་བཙའ་བའི་ན་ཟུག་ནི་སེམས་ཁྲལ་ཆེ་ལ་སྐྲག་སྣང་སྐྱེ་བའི་དོན་ཞིག་ཡིན་པ་རེད། དེང་རབས་གསོ་རིག་ལག་རྩལ་དང་བུ་བཙའི་འདུ་ཤེས་ལ་འགྱུར་ལྡོག་བྱུང་བ་དང་བསྟུན་ནས། ཕྱིན་ཆད་བང་མར་ཕྲུ་གུ་བཙའ་བའི་སྐབས་ཀྱི་ན་ཟུག་ཇེ་ཆུང་དུ་གཏོང་ཐུབ། རྒྱུན་དུ་བཤད་པའི“ན་ཟུག་མེད་པར་ཕྲུ་གུ་བཙའ་བ”ཞེས་པ་གསོ་རིག་གི་ངོས་ནས“ཕྲུ་གུ་སྐྱེ་དུས་ན་ཟུག་གཅོག་པ”ཟེར་བ་ཡིན་ལ། དོན་དུ་ཐབས་ཤེས་སྣ་ཚོགས་སྤྱད་ནས་བང་མར་ཕྲུ་གུ་སྐྱེ་བའི་སྐབས་ཀྱི་ན་ཟུག་ཇེ་ཆུང་དུ་གཏང་ཐུབ་པ་ལ་ཟེར། ཕྲུ་གུ་སྐྱེ་དུས་ན་ཟུག་འཇོམས་པའི་ནད་བརྟག་སྨན་བཅོས་ཀྱི་ལག་རྩལ་ནི་སྟབས་བདེ་ཞིང་བདེ་འཇགས་འཐུས་ཚང་གི་ལག་རྩལ་ཞིག་ཡིན། བང་མས་ཕྲུ་གུ་སྐྱེ་བའི་གོ་རིམ་ཁྲོད། འབྲེལ་ཡོད་ཀྱི་ཉེན་ཁའི་གནས་ཚུལ་གང་ལེགས་ཤེས་པར་མ་ཟད་མིང་རྟགས་བཀོད་ནས་འཐད་པ་བྱུང་རྗེས། སྦྲིད་སྨན་སྨན་པས་ཕྲུ་གུ་སྐྱེ་བའི་ན་ཟུག་གཅོག་ཐབས་ཀྱི་སྨན་བཅོས་ལག་རྩལ་ལག་བསྟར་བྱས་ཆོག དེར་ཡང་འཛེམ་བྱའི་ནད་ཡོད་པའི་སྦྲུམ་མ་སོགས་ཀྱིས་ཕྲུ་གུ་བཙའ་དུས་ན་ཟུག་གཅོག་མི་རུང་།
ཁོན་ཐར་འཚོས་བསྒྱུར།


text:
མདོ་སྨད་འདིར་དུས་ནམ་ཞིག་ལ་བོད་བརྒྱུད་ནང་བསྟན་གྱི་གྲུབ་མཐའ་དག་དར་བའི་དཔྱད་པ་ལ། དབྱང་མིན་ཆན་དང་། ཧྥན་ཕྱིན། ཀྲང་ཧྲི་ཧེ་གསུམ་གྱིས་བྲིས་པའི་《ཀན་སུའུ་ཡི་མི་རིགས་དང་ཆོས་ལུགས》ཞེས་པའི་དཔེ་དེབ་ཅིག་ཡོད་པའི་ནང་། “ཡོན་ཁྲིན་ཙོང་ཐུ་མུར་ཡོན་ཀྲིན་ཁྲི་ལོ་དང་པོ་སྟེ་སྤྱི་ལོ1295ལོར། འགྲོ་མགོན་འཕགས་པས་ཁོང་གི་ཐུགས་སྲས་ཤེས་རབ་ཡེ་ཤེས་མངགས་ནས་ཅོ་ནེ་ཏིང་འཛིན་དར་རྒྱས་གླིང་བཏབ་པ་ནི། ས་སྐྱ་པའི་གྲུབ་མཐའ་ཀན་སུའུ་ལ་དར་བའི་རྟགས་མཚན་ཡིན་པ་དང་། ཅོ་ནེ་ཏིང་འཛིན་དར་རྒྱས་གླིང་གི་མཁན་པོ་རིན་ཆེན་བཟང་པོས་( ས་སྐྱོང་གསུམ་པ་བཀྲ་ཤིས་དཔལ་གྱི་ནུ་བོ་བཞི་པ)དབུས་གཙང་ནས་སློབ་གཉེར་རྫོགས་ཏེ་ཕྱིར་རང་དགོན་དུ་ཕེབས་རྗེས་ས་སྐྱའི་གྲུབ་མཐའ་དགེ་ལུགས་པར་བསྒྱུར་བའི་མཛད་པ་བསྐྱངས་པ་ནི། ﹙ཏཱ་ལེན་ཐེན་ཧྲེང་ཁྲི་ལོའི་སྐབས་ཏེ་སྤྱི་ལོ་1457ནས་སྤྱི་ལོ་1464བར﹚དགེ་ལུགས་པ་ཐོག་མར་ཀན་སུའུ་ལ་དར་བའི་རྟགས་མཚན་ཡིན། ”①ཞེས་བྲིས་ཡོད་ཅིང་། དེ་མིན་ཡིག་ཆ་གཞན་ནའང་དེ་ལྟ་བུའི་ལྟ་ཚུལ་བཀོད་པ་མཐོང་བས། ས་སྐྱ་པ་དང་དགེ་ལུགས་པ་མདོ་སྨད་དུ་ཐོག་མར་དར་ས་དེ་ཅོ་ནེ་ཡིན་པའི་བཤད་ཚུལ་ནི་ཕལ་ཆེར་རྩོད་མེད་དུ་ཡོད་པར་སྣང་། འོན་ཀྱང་ཁོ་བོས་ཉེ་ཆར་རྒྱལ་ཚབ་དར་མ་རིན་ཆེན་གྱི་དངོས་སློབ་ཤར་བ་བརྩོན་འགྲུས་རིན་ཆེན་གྱི་རང་རྣམ་དང་དགོན་མོ་ཆེ་དགའ་ལྡན་ཆོས་འཁོར་གླིང་གི་བླ་བརྒྱུད་ལག་བྲིས་མ་ཞིག་མཐོང་བ་ལས། ་སྨད་དུ་དགེ་ལུགས་པའི་གྲུབ་མཐའ་ཐོག་མར་སྤེལ་མཁན་ནི་ཤར་བ་བརྩོན་འགྲུས་རིན་ཆེན་ཡིན་པ་དང་། ཐོག་མར་སྤེལ་ས་ནི་དགོན་མོ་ཆེ་དགེ་ལྡན་ཆོས་འཁོར་གླིང་ཡིན་པ་གསལ་པོར་ཤེས། འདི་ལྟ་བུའི་གནས་ཚུལ་ཞིག་ལ་སྔར་གྱི་ལོ་རྒྱུས་མཁན་པོ་དག་གིས་ཅི་ཕྱིར་སྨྱུག་རྩེས་མ་རེག་པ་རེད་ཟེར་ན། དགོན་པ་འདིའི་གནས་ཡུལ་ཆིང་རྒྱལ་རབས་ཀྱི་སྐབས་ནས་རིམ་བཞིན་རྒྱའི་ས་ཆར་གྱུར་བ་དང་། དགོན་པའི་གྲྭ་པའི་འབྱུང་ཁུངས་མཆོད་གཞིས་ཐམས་ཅད་ཀྱང་རྒྱ་རིགས་སུ་གྱུར་བས། ཀུན་ལ་རྒྱུས་ཆུང་བར་གྱུར་པའི་སྟབས་རེད།
དང་པོ། ལོ་རྒྱུས་ཤོག་དྲིལ་གྱི་གནས་ཚུལ་མདོར་བསྡུས།
ཤར་བ་བརྩོན་འགྲུས་རིན་ཆེན་གྱི་རང་རྣམ་དང་མ་ཧཱ་དགོན་མོ་ཆེ་དགེ་ལྡན་ཆོས་འཁོར་གླིང་གི་བླ་རབས་བཀོད་ཡོད་པའི་ལོ་རྒྱུས་ཤོག་དྲིལ་དེ་ནི། ད་ལྟའི་ཀན་སུའུ་ལིན་ཞ་ཧོས་རིགས་རང་སྐྱོང་ཁུལ་གྱི་ཁེང་ལོ་རྫོང་གི་མིན་ལུའུ་ཞང་ཝ་ཐན་སྡེ་བ་(临夏回族自治州康乐县鸣鹿乡洼滩村)ན་ཡོད་པའི་རྒྱ་སྐད་དུ་མ་“ཞིས་ཧྥིན་ཝོ་སི”(西蜂窝寺 )དང་བོད་མིང་ལ་མ་ཧཱ་དགོན་མོ་ཆེ་དགའ་ལྡན་ཆོས་འཁོར་གླིང་”ཟེར་བའི་དགོན་པའི་དོ་དམ་ཨུ་ཡོན་ལྷན་ཁང་གི་ཀྲུའུ་རིན་མིང་ལ་པེན་ཀྲི་ཧོ་(边致和)ཟེར་བ་དེས་ཁོ་བོ་ཡོད་སར་ཁྱེར་ཡོང་ནས་ནང་དོན་རྒྱུས་ལེན་དུས་ད་གཟོད་མཐོང་བ་ཡིན། ཤོག་དྲིལ་དེའི་ཞེང་ལ་ཀུང་ཧྥིན82དང་སྲིད་ལ་ཀུང་ཧྥིན60ཡོད་ལ། སྟེང་གི་ཡི་གེའི་འབྲི་ཚུགས་ལེགས་ཤིང་ཚིག་སྦྱོར་དམ་པ་ཞིག་ཡིན་པར་བལྟས་ན་མཁས་པའི་གསུང་དངོས་ཡིན་པའི་དང་བ་འདྲེན་ཐུབ། པེན་ཀྲི་ཧོས་བཤད་ཚུལ་ལྟར་ན་བླ་རབས་དེ་འབྲི་མཁན་ནི་ཆིང་རྒྱལ་རབས་ཀྱི་གོང་མ་བཅུ་གཅིག་པ་ཐུང་ཀྲི་(同治)ཁྲི་ལོ་དང་པོ་སྟེ། སྤྱི་ལོ་1862ལོར་ཆིང་རྒྱལ་རབས་སྲིད་གཞུང་ལ་ངོ་རྒོལ་བྱེད་པའི་ཧོས་དམག་གིས་ཀན་སུའུ་ས་ཆའི་ནང་བ་སངས་རྒྱས་པའི་དགོན་སྡེ་རྣམས་བཅོམ་སྐབས་མ་ཧཱ་དགོན་མོ་ཆེའི་དགོན་བདག་མཛད་བཞིན་པའི“候哈诸•万把坚措”དང་ཡོངས་གྲགས་སུ་(三喇嘛)ཟེར་བས་བྲིས་པ་ཡིན་པར་བཤད། རྒྱ་ཡིག་གི་མིང་དེ་བོད་ཡིག་ལ་ཅི་ཟེར་དཔྱད་དཀའ་ཡང་། བླ་མའི་གདན་རབས་ཀྱི་མཇུག་ཏུ་རབ་འབྱམས་སྦྱིན་པ་རྒྱ་མཚོ་ཞུ་བ་ཞིག་ཡོད་པ་དེ་ཡིན་པར་བྱས་ན་དོན་ལ་བསྙེགས་ཐུབ་པ་འདྲ། དེའི་རྗེས་སུ་ད་དུང་“ཆོས་རྗེ་བློ་བཟང་ཤེས་རབ་རྒྱ་མཚོ་”ཟེར་བ་ཞིག་ཀྱང་ཡོད་མོད། དེ་ནི་རྗེས་ནས་བྲིས་པ་ཤིན་ཏུ་གསལ་ཏེ། གཅིག་ནས་དེ་གོང་གི་ཡིག་ཚུགས་དང་མི་མཚུངས་ཤིང་། གཉིས་ནས་རྫོགས་ཚིག་“སརྦ་མངྒཾ། ། ”གྱི་རྗེས་སུ་བཀོད་ཡོད་པས་སོ། །
ཤོག་དྲིལ་ལས་གཞན་ད་དུང་དར་རས་དམར་པོ་ཞིག་ཀྱང་ཡོད་དེ། དེའི་ཐོག་ལ་འཇམ་བཞད་སྐུ་ཕྲེང་བཞི་པ་བསྐལ་བཟང་ཐུབ་བསྟན་དབང་ཕྱུག་གིས་དགེ་སློང་བློ་བཟང་ཤེས་རབ་རྒྱ་མཚོ་མ་ཧཱ་དགོན་མོ་ཆེའི་བདག་པོར་བསྐོ་བཞག་གི་ཆེད་ཆོས་རྗེའི་ཆོ་ལོ་བྱིན་པའི་འཇའ་ས་ཡིན་ཏེ། དེ་ལས་རབ་བྱུང་བཅོ་ལྔ་བའི་མཚོ་མིག་ས་སྤྲེལ་ཆོ་འཕྲུལ་ཟླ་བའི་དཀར་ཕྱོགས་ཀྱི་རྒྱལ་བ་གསུམ་པར་བླ་བྲང་ཐུབ་བསྟན་ཕོ་བྲང་ནས་བྲིས་པ་ཛ་ཡནྟུ”ཞེས་བྱུང་བ་ལས་འཇའ་ས་གནང་ལོ་ནི་སྤྱི་ལོ་1908ལོ་ཡིན་པ་གསལ་ཞིང་། ཕལ་ཆེར་ཁོང་ལ་འཇམ་བཞད་ཚང་གིས་ཆོས་རྗེའི་ཆོ་ལོ་གནང་རྗེས་སྔར་ནས་ཡོད་པའི་བླ་མའི་གདན་རབས་ཀྱི་རྗེས་སུ་རང་གི་མཚན་བྲིས་པ་རེད།
གོང་གི་དཔྱད་གཞི་འདི་གཉིས་ནི་ད་ལྟ་ནང་སར་ཡོད་པའི་སྔོན་གྱི་བོད་དགོན་དག་གི་གནས་ཚུལ་དང་། གནའ་རབས་ཀྱི་མི་རིགས་འབྲེལ་བ། ཆོས་ལུགས་དགོན་སྡེའི་ལོ་རྒྱུས་འཕོ་འགྱུར། གོང་མ་རིམ་བྱོན་གྱིས་གྲངས་ཉུང་མི་རིགས་ལ་འཛིན་པའི་སྲིད་ཇུས་སོགས་ལ་ཞིབ་འཇུག་བྱེད་པའི་དཔྱད་གཞི་བཟང་པོ་ཞིག་ཡིན་པར་བསམ་ནས། ཁོ་བོ་དངོས་སུ་ཁེང་ལོ་རྫོང་ལ་སོང་སྟེ་མ་ཧཱ་དགོན་མོ་ཆེའི་ད་ལྟའི་གནས་ཚུལ་ལ་རྟོགས་ཞིབ་ཐེངས་གཅིག་བྱས། དགོན་པ་དེ་ནི་ཧ་ལམ་གྲོང་ཁྱེར་ལན་ཀྲོའུ་ནས་ལྷོ་ཕྱོགས་སུ་སྤྱི་ལེ་དགུ་བཅུའི་མཚམས་ན་ཡོད་ལ། ཆགས་ཡུལ་ནི་ནགས་ཚལ་སྟུགས་པོར་སྐྱེས་ཡོད་པའི་རི་ངོས་ཉམས་དགའ་བ་ཞིག་ཡིན། ཐ་ཏོང་ལེང(塔洞梁)ཞེས་པའི་རྒྱབ་རིའི་རྩེ་ལ་ཕྱིན་ན་སྤང་ལྗོངས་གཡུ་ཡི་མཎྜལ་ཕྱིས་འདྲ་ཤིན་ཏུ་མཛེས་པ་ཡོད་ཅིང་། དེ་ནས་ལྷོ་ཤར་མཚམས་ཀྱི་རྒྱང་རིང་ལ་བལྟས་ན་བྲག་རི་དཀར་པོ་རྩེ་མོ་གངས་ཀྱིས་གཡོགས་པ་མཐོང་ཐུབ།
སྔོན་ཆད་དགོན་པ་འདིར་ཁང་མིག་གཅིག་ཀྱང་མ་ལྷག་པར་གཏོར་བཤིག་ཐེབས་ནའང་། 1982ལོ་ནས་དགོན་པ་སླར་གསོ་བྱས་རྗེས་ས་དེའི་ཆོས་དད་མང་ཚོགས་ཀྱིས་གྲོན་དངུལ་སྒོར་ཁྲི་ཚོ་དྲུག་ཅུ་ལྷག་བཏང་སྟེ། བྱམས་ཁང་དང་མཆོད་ཁང་། བཀྲམ་སྟོན་ཁང་། སྒོ་ཆེན་ཕྱི་ན་རྡོ་སྐོས་བརྒྱ་དང་བརྒྱད་བཅས་པ་སོགས་བཞེངས་ཡོད། ཡ་མཚན་པ་ཞིག་ལ་ལོ་རྒྱུས་ཐོག་དགོན་པ་དེར་གཏོར་བརླག་མང་པོ་ཐེབས་ཤིང་། མཆོད་གཞིས་དང་གྲྭ་རྒྱུན་ལའང་འགྱུར་ལྡོག་བྱུང་བར་བཤད་ཀྱང་། རྟེན་རྙིང་རྩ་ཆེན་འགའ་ད་དུང་ལྷག་ཡོད་པ་རེད། དཔེར་ན། ཏཱ་མིན་གོང་མ་ཡུང་ལོའི་ཁྲི་ལོ་བཅུ་པ་སྟེ། སྤྱི་ལོ་1412ལོའི་ཟླ་ལྔ་པའི་ཚེས་གཅིག་ཉིན་དགོན་བདག་བླ་མ་དཔལ་ལྡན་བཟང་པོ་ལ་གོང་མས་གནང་བའི་རྒྱ་བོད་ཤན་སྦྱར་གྱི་འཇའ་ས་( ད་ལོའི་བར་ལོ་593འགོར་ཡོད) ②དང་། “普贤法宝”ཞེས་པའི་ཐམ་ཀ དུང་དཀར་གཡས་འཁྱིལ། དངུལ་གྱི་མཆོད་སྐོང་། ཆིང་རྒྱལ་རབས་ཧྲིན་ཀྲི(顺治)ཁྲི་ལོ་དགུ་པ་སྤྱི་ལོ་1652ལོར་གོང་མས་དགོན་བདག་བླ་མ་བློ་བཟང་རྒྱལ་མཚན་ལ་གནང་བའི་རྗེ་བཙུན་བྱམས་པའི་ལི་མ་མདའ་ཚད་ཅན། ཆིན་ཁང་ཞི་ཁྲི་ལོ་བཅུ་གཅིག་པ་སྟེ་སྤྱི་ལོ་1672 ལོར་དགོན་བདག་བླ་མ་བློ་བཟང་ཆོས་འཕེལ་གྱིས་རེབ་གོང་གི་ལྷ་བཟོ་གདན་དྲངས་ནས་བཞེངས་པའི་རྗེ་ཡབ་སྲས་གསུམ་གྱི་ཐང་ཀ་ཆེ་ཆུང་གཉིས་བཅས་ཡོད། །
གཉིས་པ། རབ་འབྱམས་པ་སྦྱིན་པ་རྒྱ་མཚོས་བླ་མའི་གདན་རབས་བསྐྱར་འབྲི་བྱེད་དོན།
བླ་མའི་གདན་རབས་ནི་ཤར་བ་བརྩོན་རིན་ཆེན་གྱི་རང་རྣམ་དང་། བླ་མ་དཔལ་འབྱོར་སེང་གེའི་རྣམ་ཐར་གཙོ་བྱས་པའི་བླ་རབས་གཞན་དག་མཉམ་གཅིག་ཏུ་བསྡུས་པ་ཞིག་ཡིན། དེ་ལྟར་འབྲི་དོན་ནི་བོད་རབ་བྱུང་བཅོ་ལྔ་པའི་ཆུ་ཁྱི་ལོ་སྟེ་སྤྱིོ་ལོ1862ལ་ཐུང་ཀྲི་གོང་མ་ཁྲིར་འཁོད་པའི་ལོ་དེའི་ཟླ་བ་བཅུ་པའི་ཚེས་བཅོ་ལྔ་ཉིན། ཧོས་དམག་གིས་མ་ཧཱ་དགོན་མོ་ཆེ་དགེ་ལྡན་ཆོས་འཁོར་གླིང་མེར་བསྲེགས་ནས་རྩ་མེད་དུ་བཏང་བས། དགོན་པའི་གྲྭ་བས་སྔར་གྱི་རྟེན་རྩ་ཆེན་ལྷག་ལུས་རྣམས་ཁྱེར་ནས་བླ་བྲང་དང་ཅོ་ནེ་ཕྱོགས་སུ་བྲོས་ཀྱང་། ལམ་སྐབས་ནས་ཇག་པར་འཕྲད་དེ་རྟེན་རྣམས་ཕལ་ཆེར་འཕྲོག་བཅོམ་ཐེབས། དགོན་བདག་སྦྱིན་པ་རྒྱ་མཚོ་ཡང་ད་ལྟའི་ཀན་ལྷོ་ལིན་ཐན་རྫོང་ན་ཡོད་པའི་སྒྲོལ་མ་རང་བྱོན་དགོན་པར་ཕེབས་ནས་ལོ་གསུམ་ལ་ཡུལ་བྱོལ་བྱས་པ་དང་། དེ་ནས་ཁོང་གིས་དབུལ་ཕུང་གི་འཚོ་བ་སྐྱེལ་མ་ཐུབ་པར་ཕ་ཡུལ་མིན་ཞན་ཧྲོས་མོ་ཀུག་(岷县水磨沟)ལ་མི་འགྲོ་ཀ་མེད་བྱུང་ཞིང་། དེ་རུ་ཁོང་ཐུགས་ཁྲེལ་དང་འཚོ་བའི་དཀའ་སྡུག་གི་ཁྲོད་ནས་ལོ་དགུར་བཞུགས་པའི་རིང་། དགོན་པ་སླར་གསོ་བྱེད་པའི་ཐུགས་དགོངས་ལ་རེ་ལྟོས་མེད་པར་གཟིགས་པས། རང་གི་ཁྱིམ་རྒྱུད་ལ་བརྗེད་དུ་ཕངས་པའི་བླ་མའི་གདན་རབས་ཤིག་ཡོད་པ་དེ་རྗེས་རབས་པར་མི་བརྗེད་པའི་གཟུངས་སུ་འགོད་ཆེད་ཁོང་གྲོངས་ཁ་མའི་ཤིང་ཕག་སྤྱི་ལོ1875ལོའི་ཟླ་བརྒྱད་པའི་ཚེས་གཅིག་ལ་ཡི་གེར་བྲིས་ཤིང་། ཁོང་གིས་དེ་ལ་རྒྱ་ཡིག་གི་ཁ་བྱང་ཞིག་ཀྱང་བཀོད་དེ③ཡུང་ལོའི་རིང་ནས་བཟུང་དགོན་པའི་གདན་ས་འཛིན་མཁན་དེ་ཕས་བུ་དང་བུས་ཚ་བོ། དེ་ནས་བུ་རབ་ས་ཚ་རྒྱུད་བརྒྱུད་དེ་བཟོད་པ་རྒྱ་མཚོ་ལ་ཐུག་གི་བར་བླ་རབ་ས་ཉེར་གཅིག་བརྒྱུད་ཡོད་པ་གསལ་བཤད་བྱས།
གསུམ་པ། ཤར་བ་བརྩོན་འགྲུས་རིན་ཆེན་གྱི་རང་རྣམ་སྐོར་རགས་ཙམ་གླེང་བ།
《རང་རྣམ》དེའི་མགོ་ནས་“བརྩོན་རིན་བདག་གི་རྣམ་ཐར་མདོར་བསྡུས་ནི། ། སྐྱེས་ཡུལ་མདོ་སྨད་ཤར་ཡུལ་མཐིལ་དུ་སྐྱེས། ། ཕ་ནི་དེ་གུ་ཧོར་འཕན་ཞེས་བྱ་བ་དང་། ། མ་ནི་འབྲོ་བཟའ་བསོད་ནམས་མཚོ་ཞེས་བྱ། ། ”ཞེས་ གསུངས་པའི་བླ་མ་དེའི་སྐྱེ་ཡུལ་གང་ཞིག་ལ་ངོས་འཛིན་པའི་ཐད། 《མདོ་སྨད་ཆོས་འབྱུང་》དུ་ཀླུ་ཆུའི་བྱང་རྒྱུད་ཀྱི་དགོན་སྡེ་རྣམས་བཤད་སྐབས་“རྒྱབ་ངོས་མ་གལ་ཕྱོགས་སུ་ཤིང་ཀུན་དགོན་པའི་ལེ་ལག་སྒོ་མོ་ཆེ་དགའ་ལྡན་ཆོས་འཁོར་གླིང་ནི། རྒྱལ་ཚབ་ཐམས་ཅད་མཁྱེན་པའི་དངོས་སློབ་ཤར་བ་བརྩོན་འགྲུས་རིན་གྱི་གདན་ས་ཡིན་ལ། དགའ་ལྡན་ཆོས་འབྱུང་དུ་ཆོས་རྗེ་བརྩོན་འགྲུས་རིན་ཆེན་པས་ཤར་ཡུལ་དུ་བསྟན་པ་བསྐྱངས། སྒྲུབ་པ་མཛད་པས་འགྱོད་མེད་ཀྱི་གདེངས་བརྙེས་ཞེས་གསུངས་། ”④ ཡོད་པར་གཞིགས་ན། ཁོང་གིས་གསུངས་པའི་ས་“མདོ་སྨད་ཤར་ཡུལ་”ཞེས་པ་ནི་ད་ལྟའི་ཀན་སུའུ་ལིན་ཞ(临夏)དང་ཏིན་ཞིས(定西)⑤ཀྱི་ཕྱོགས་འདི་ཡིན་པ་ཤེས་ཤིང་། ས་ཁུལ་འདི་དག་གི་མི་རྒྱུད་ནི་གནའ་དུས་བཙན་པོའི་དུས་སྐབས་སུ་རྒྱ་བོད་ས་མཚམས་སུ་སོ་སྲུང་ལ་ཡོང་བའི་བྷོད་དམག་གི་རྒྱུད་ལས་འཕེལ་ཚུལ་འབྲེལ་ཡོད་རྒྱ་བོད་ལོ་རྒྱུས་དག་ན་གསལ་པོར་བཤད་ཡོད། ཆོས་རྗེ་བརྩོན་འགྲུས་རིན་ཆེན་གྱི་ཕ་མེས་ཡང་མེས་ཀྱང་གནའ་བོའི་སོ་སྲུང་དམག་དཔོན་གྱི་མི་རྒྱུད་ཡིན་ཏེ། མི་རྒྱུད་འདི་ལས་བླ་མ་དང་ས་གནས་ཀྱི་མགོ་དཔོན་དུ་མ་ཞིག་འཁྲུུངས་ཡོད་པ་རེད། དཔེར་ན། ཏྰ་མིན་ཡུང་ལོའི་སྐབས་ནས་བཟུང་སྟེ་རྒྱལ་རབས་ལྔ་ལ་གོང་མའི་དབུ་བླ་མཛད་མྱོང་བའི་རྒྱལ་ཁབ་ཡོངས་ཀྱི་བན་དཔོན་ཆེན་པོ་རྗེ་མེན་ཇུ་དཔལ་ལྡན་བཀྲ་ཤིས་དང་། ཏཱ་མིན་རྒྱལ་རབས་སྐབས་སུ་བློན་ཆེན་ཀྲིན་ཧི་(郑和)དང་མཉམ་དུ་ཀྲུང་གོའི་ཚོང་གྲུ་རུ་ཁག་ཁྲིད་ནས་ནུབ་ཕྱོགས་རྒྱ་མཚོར་ཐེངས་བཞི་བགྲོད་མྱོང་བ་དང་བོད་དོན་གཙོ་གཉེར་བྱེད་མཁན་གོང་མའི་ཕོ་བྲང་གི་ཉུག་རུམ་པ་ཆེན་པོ་ཧིག་ཞན(候显)⑥སོགས་ཡོད་པ་རེད། 《མདོ་སྨད་ཆོས་འབྱུང་》དུ་རྗེ་བརྩོན་འགྲུས་རིན་ཆེན་དང་མི་རྒྱུད་གཅིག་ཡིན་པའི་མེན་ཇུ་དཔལ་ལྡན་བཀྲ་ཤིས་བཤད་སྐབས། ཁོང་ཚོའི་མི་རྒྱུད་སྔོན་མ་ནི་བཙན་པོ་ཁྲི་རལ་བ་ཅན་གྱིས་ཙོང་ཁའི་ཕྱོགས་ནས་དམག་འདྲེན་སྐབས། དམག་གི་གཟི་བྱིན་བསྐྱེད་པའི་དམག་དར་ཕྱར་མཁན་མཚན་ལ་གཅེན་དར་བ་ཟེར་བ་ཞིག་ཡིན་ཞིང་། གང་གི་ཚེ་དམག་གོ་ཆོག་གི་བློན་ཆེན་པོས་དམག་རྩིས་གོ་གཤེར་མཛད་དུས་གཅེན་དར་བ་བས་གཡག་ཆེན་པོ་དར་ཕྱར་མཁན་མཚན་ལ་གཅེན་དར་བ་ཟེར་བ་ཞིག་ཡིན་ཞིང་། གཤེར་མཛད་དུས་གཅེན་དར་བ་བས་གཡག་ཆེན་པོ་གཉིས་མཆན་ཁུངས་དུ་བཅུག་སྟེ། ས་ལ་མི་རེག་པར་ཁྱེར་བས་གཅེན་དར་བ་གཡག་ཁུར་དང་། དམག་སྡེ་ཐམས་ཅད་ལས་དེ་བུད་པས་དེ་བུད་དུ་ཐོགས། དེ་ནས་ཁོང་རྒྱ་བོད་ཀྱི་མཚམས་ས་མཐའ་གནོན་པའི་དམག་དཔོན་དུ་བསྐོས་ཤིང་། ཐེབ་ཇུས་བྲག་དཀར་གཉན་གྱི་ཕོ་བྲང་ལ་བཙན་མཁར་བརྩིགས་ཏེ་མདོ་སྨད་ཀྱི་མི་དཔོན་བྱས། (ད་ལྟའི་ཀན་སུའུ་ཞིང་ཆེན་ཏིན་ཞིས་ས་ཁུལ་མེན་ཞན་རྫོང་གི་ཁོངས་གཏོགས་ཡིན)དེ་ནས་མི་རབས་བཅུ་གསུམ་འདས་རྗེས་བཀྲ་ཤིས་དཔལ་ཞེས་བྱ་བ་ལ་བཙུན་མོ་བདུན་ཡོད་པར་སྲས་བཅོ་བརྒྱད་བྱུང་། དེའི་ནང་གི་གསུམ་རབ་ཏུ་བྱུང་སྟེ་བླ་མ་གུ་རུམ་བྱ་བས་ཁྲག་འོ་མར་བསྒྱུར་ནུས་ཤིང་ཧོར་གྱི་དབུ་བླ་མཛད། བླ་མ་སཾ་གྷས་འཇམ་དབངས་ཀྱི་གནས་རི་བོ་རྩེ་ལྔའི་ཆོས་སྡེ་དང་། མཁན་པོ་དྷྰདྷྰརྨ་ཕྰ་ལས་ཤིང་ཀུན་དཔལ་གྱི་སྡེ་ཆེན་གྱི་( མ་ཧཱ་དགོན་མོ་ཆེ་དང་དགོན་མགོ་གཅིག་ཡིན་)གདན་ས་མཛད། གཞན་མི་དཔོན་གྱི་ལས་ཀ་འཛིན་པ་བཞི་དང་། ཡུལ་དཔོན་ཤ་སྟག་བྱུང་བའི་སྔ་མ་བཞིའི་ནང་ཚན་དབེན་ཕོན་ཆེན་པོའམ་མར་སྟེང་དཔོན་པོ་བཟང་བོ་དཔལ་གྱི་སྲས་སུ་རྗེ་འདི་ཉིད་འཁྲུངས། ⑦ཤར་བ་བརྩོན་འགྲུས་རིན་ཆེན་ཡང་རྗེ་དཔལ་ལྡན་བཀྲ་ཤིས་ཀྱི་ཕ་སྤུན་ནམ་ཚ་བོ་གང་རུང་ཞིག་ཡིན་དེ། རྗེ་དཔལ་ལྡན་བཀྲ་ཤིས་ལ་ཁོང་དཔོན་དར་བ་གཡག་ཁུར་གྱི་མི་རྒྱུད་ཡིན་པས་“དེ་ཚང་ཆོས་རྗེ”་ཟེར་བ་དང་། ཤར་བ་བརྩོན་རིན་གྱི་ཡབ་ཀྱི་མཚན་ལ་“དེ་གུ་ཧོར་འཕན་”ཟེར་བ་དེ་ཡིག་ཐོག་གི་ཁྱད་པར་ཅུང་ཟད་ཡོད་ཀྱང་རུས་མིང་གཞི་གཅིག་ལ་བྱས་པ་རྟོགས་ཐུབ། ཁོང་གི་ཡུམ་གྱི་མཚན་ལ་མ་“འབྲོ་བཟའ་བསོད་ནམས་མཚོ“ཟེར་བ་དེ་ལྷག་པར་བོད་ཀྱི་བློན་ཆེན་གྱི་མི་རྒྱུད་ཡིན་པ་ཤེས་ཐུབ་སྟེ། བཙན་པོའི་སྐབས་སུ་མདོ་སྨད་ཀྱི་དམག་སྤྱིའི་ནང་རུས་མིང་འབྲོ་ཅན་མང་པོ་ཡོད་ལ། ཕྱིས་སུ་བཙན་པོའི་རྒྱལ་རབས་ཐོར་རྗེས་དེའི་ནང་གི་སྐོར་ཞིག་ཕྱིར་དབུས་གཙང་ལ་སོང་བ་དང་། སྐོར་ཞིག་རྒྱ་ལ་འདྲེས་ནས་རུས་མིང་ཧི་(何)ཅན་དུ་གྱུར།
རྗེ་བརྩོན་འགྲུས་རིན་ཆེན་ནམ་འཁྲུངས་དང་ནམ་དབུས་གཙང་ནས་སློབ་གཉེར་རྫོགས་ཏེ་རང་དགོན་ལ་ཕྱིར་ལོག་པ་སོགས་ལ་དཔྱད་ཞིབ་ཅིག་བྱས་ན། 《རང་རྣམ》དུ་ཁོང་དགུང་ལོ་བརྒྱད་ལོན་པའི་ཚེ་རྣམ་དཔྱོད་ཤིན་ཏུ་ཆེ་བའི་གཏམ་ནི་མཚན་ལ་ལྷ་བླ་མ་ཞེས་པ་དབུས་གཙང་ཕྱོགས་ནས་ལོ་བཅོ་བརྒྱད་ལ་སློབ་གཉེར་བྱས་ཏེ་མཁས་པར་གྱུར་པའི་བསྟན་འཛིན་ཆེན་པོ་དེས་གསན་པས། ཁོང་གི་ཡབ་ཡུམ་ལས་ནན་གྱིས་བསླངས་ཤིང་། དགོང་ལོ་བཅུ་གཅིག་ལོན་སྐབས་ནས་དྲུང་དུ་ཁྲིད་དེ་བུ་གཅིག་ལྟ་བུར་བསྐྱངས། དགུང་ལོ་ཉེར་དྲུག་ལོན་སྐབས་བླ་མ་དེས་བདག་རྐྱེན་མཛད་པར་བརྟེན་ནས་དབུས་སུ་ཕེབས་ཏེ་རྗེ་ཙོང་ཁ་པའི་གདན་ས་དགའ་ལྡན་ནས་ཆོས་གྲྭར་ཞུགས་ཤིང་། རྒྱལ་ཚབ་རྗེའི་དྲུང་ནས་རབ་ཏུ་བྱུང་པ་དང་བསྙེན་པར་རྫོགས། ⑧གནས་ཚུལ་དེ་གཞིར་བཟུང་ནས་དཔྱད་ན་ལྷ་བླ་མས་དབུས་གཙང་ཕྱོགས་ནས་ལོ་བཅོ་བརྒྱད་ལ་སློབ་གཉེར་བྱེད་སྐབས་དེ་ཏག་ཏག་རྗེ་ཙོང་ཁ་པ་ཆེན་པོ་བཞུགས་རིང་ཡིན་ལ། ཕལ་ཆེར་གསུང་གི་བདུད་རྩི་ཡང་མྱངས་ཡོད་པ་ཚོད་དཔགས་བྱེད་ཐུབ། དེས་ན་རྗེ་བརྩོན་འགྲུས་རིན་ཆེན་དགུང་ལོ་ཉེར་དྲུག་གི་ཐོག་བླ་མའི་བཀའ་གསུང་བཞིན་དབུས་གཙང་ལ་བསྙེན་རྫོགས་སྒྲུབ་པ་དང་སློབ་གཉེར་ལ་ཕེབས་སྐབས། ཐོག་མར་རྗེ་ཙོང་ཁ་པ་གཟས་ནས་ཕེབས་པ་ཡིན་ཤས་ཆེ་ཡང་། དེ་དུས་དེང་སྐབས་ལྟ་བུའི་ཆ་འཕྲིན་མི་མྱུར་བས། རྗེ་རིན་པོ་ཆེ་ས་ཕག་(1419)ལོར་ཞིང་གཞན་དུ་གཤེགས་ཚུལ་མ་གསན་པར་ངེས། རྒྱལ་ཚབ་རྗེས་ས་ཕག་ལོ་ནས་ལྕགས་ཕག་(1431)ལོ་བར་དགའ་ལྡན་ཁྲི་རབས་གཉིས་པ་མཛད་ཅིང་། ཤར་བ་བརྩོན་འགྲུས་རིན་ཆེན་དབུས་གཙང་ལ་ཕེབས་དུས་རྒྱལ་ཚབ་རྗེས་དགའ་ལྡན་ཁྲི་བ་ཞེས་པའི་ལོ་ཚིགས་ལ་འཁེལ་འདུག དེས་ན་ཤར་བ་བརྩོན་འགྲུས་རིན་ཆེན་རྗེ་ཙོང་ཁ་པ་སྐུ་གཤེགས་པའི་ཕྱི་ལོ་ལྕགས་བྱི་ལོར་(1420)དགའ་ལྡན་དུ་འབྱོར་བ་ཡིན་པའི་དབང་དུ་བཏང་ན། དེ་དུས་ཁོང་དགུང་ལོ་ཉེར་དྲུག་ཡིན་པས། འཁྲུངས་ལོ་ནི་ཤིང་ཁྱི(1394)ལ་འཁེལ་ཡོད་པ་རེད། 《རང་རྣམ》དུ་“དེ་ནས་ལོ་གྲངས་བཞི་བཅུ་ལོན་པའི་ཚེ། ། སླར་ཡང་མདོ་སྨད་ཤར་ཡུལ་ཕྱོགས་འདིར་འོང་། ། ”ཞེས་གསུངས་ཡོད་པ་ལས། ཁོང་ཕྱིར་རང་དགོན་དུ་ཕེབས་དུས་ནི་ཤིང་རྟ(1434)ལོ་ཡིན་པ་རེད། དེ་ལྟར་ཚོད་དཔག་བྱས་པར་འཐུས་ཤོར་ཅུང་ཟད་ཡོད་སྲིད་ཀྱང་། ཆེས་མང་ནའང་ལོ་བདུན་བརྒྱད་ཀྱི་རྒྱུགས་ཐང་ལས་མེད་བསམ། རྗེ་བརྩོན་འགྲུས་རིན་ཆེན་ཕྱིར་རང་དགོན་དུ་ཕེབས་རྗེས། དགེ་ལུགས་པའི་གྲུབ་མཐར་བསྒྱུར་བ་(དེའི་སྔོན་ལ་བཀའ་བརྒྱུད་པའི་གྲུབ་མཐའ་ཡིན་པར་བཤད) དངོས་གནས་ཡིན་ཏེ། གཅིག་ནས་སྔོན་ཆད་ཤིང་ཀུན་དགོན་གོང་མ་ཟེར་བ་ཤར་བ་བརྩོན་རིན་གྱི་སྐབས་ནས་བཟུང་“མ་ཧཱ་དགོན་མོ་ཆེ་དགའ་ལྡན་ཆོས་ཁོར་གླིང་”ལ་བརྗེས་པ་དང་། གཉིས་ནས་ཁོང་གི་སྔོན་ལ་བླ་མའི་མཚན་ལ་“རིན་ཆེན”དང“བཀྲ་ཤིས་”ཞེས་པ་མང་མོད་ཀྱང་། ཁོང་གི་རྗེས་ནས་བཟུང་ཕལ་ཆེར་གྱི་མཚན་ན“བློ་བཟང་”ཞེས་སྦྱར་ཡོད་པ་ལས་ཀྱང་ཤེས་ཐུབ། དེས་ན་ཤར་བ་བརྩོན་རིན་ཕྱིར་རང་དགོན་དུ་ཕེབས་པའི་ཤིང་རྟ་(1434)ལོ་ནས་མ་ཧཱ་དགོན་མོ་ཆེའི་ཕྱག་ལེན་དགེ་ལུགས་པར་བསྒྱུར་བ་ཡིན་ན། མཁན་པོ་རིན་ཆེན་བཟང་པོས་ཏཱ་མིན་ཐེན་ཧྲེང་ཁྲི་ལོའི་སྐབས་སུ་(1457—1464)ཅོ་ནེ་དགོན་གྱི་གྲུབ་མཐའ་དགེ་ལུགས་པར་བསྒྱུར་བ་ལས་ལོ་ཉི་ཤུ་ལྷག་གིས་སྔ་བ་དང་། རྒྱལ་ཚབ་རྗེ་དགའ་ལྡན་གྱི་ཁྲི་ལས་ཟུར་བཞུགས་མཛད་པའི་ལྕགས་ཕག་(1431)ལོར་ཤར་བ་བརྩོན་རིན་གྱིས་རབ་བྱུང་སྒྲུབ། དེ་ནས་ཁོང་གིས་དབུས་གཙང་ནས་ལོ་བཅུ་བཞིའི་རིང་སློབ་གཉེར་མཛད་རྗེས་ཤིང་གླང་(1445)ལོར་ཕྱིར་ཕེབས་པའི་དབང་དུ་བཏང་ནའང་། ཅོ་ནེ་དགོན་དགེ་ལུགས་པར་བསྒྱུར་བ་ལས་ད་དུང་ལོ་བཅུ་ལྷག་གིས་སྔ་བས། ཤར་བ་བརྩོན་འགྲུས་རིན་ཆེན་ནི་མདོ་སྨད་ཤར་གྱི་ཕྱོགས་འདིར་དགེ་ལུགས་པ་ཐོག་མར་སྤེལ་མཁན་དང་། མ་ཧཱ་དགོན་མོ་ཆེ་དགའ་ལྡན་ཆོས་འཁོར་གླིང་ནི་མདོ་སྨད་ཀྱི་དགེ་ལུགས་པའི་དགོན་སྡེ་ཐོག་མ་ཡིན་ཞེས་མགྲིན་པ་གཟེངས་སུ་བསྟོད་ནས་སྨོས་ཆོག
བཞི་པ། ཤར་བ་བརྩོན་རིན་གྱིས་གོང་མའི་དབུ་བླ་བཞེས་པའི་རྒྱུ་རྐྱེན་ལ་དཔྱད་པ།
མ་ཧཱ་དགོན་མོ་ཆེའི་དགོན་བདག་སྔོན་མ་འགྲོ་མགོན་ཆོས་རྒྱལ་འཕགས་པ་དང་། བན་དེ་ཡེ་ཤེས་རིན་ཆེན། བླ་མ་དོན་གྲུབ་རིན་ཆེན། དཔལ་ལྡན་བཟང་པོ། དཔལ་ལྡན་བཀྲ་ཤིས་སོགས་ཚང་མ་གོང་མའི་དབུ་བླ་མཛད་མྱོང་ཞིང་། མ་ཧཱ་དགོན་མོ་ཆེའི་བླ་མ་རྣམས་དང་སྐབས་དེའི་ཀྲུང་དབྱང་སྲིད་གཞུང་གི་བར་ལ་སྲོལ་རྒྱུན་གྱི་འབྲེལ་བ་ཞིག་ཀྱང་ཆགས་ཡོད་པས། ཆོས་རྗེ་བརྩོན་འགྲུས་རིན་ཆེན་ལའང་ཁོང་གི་མཁྱེན་དཔྱོད་སོགས་ཕྱོགས་གང་ཐད་ནས་དབུ་བླར་བཞུགས་པའི་ཆ་རྐྱེན་ཡོངས་སུ་ལྡན་པ་དང་། གོང་མས་ཀྱང་ཁོང་བཀུར་ངེས་ཡིན་ཀྱང་། ཁོང་གིས་གོང་མའི་དབུ་བླ་མཛད་པའི་ལོ་རྒྱུས་ཤིག་གང་ན་ཡང་མེད་དེ། ཐོག་མར་ཁོང་གི་《 རང་རྣམ》དུ་“དེ་ནས་ལོ་གྲངས་བཞི་བཅུ་ལོན་པའི་ཚེ། སླར་ཡང་མདོ་སྨད་ཤར་ཡུལ་ཕྱོགས་འདིར་འོང་། ། རང་གིས་རྟོགས་པའི་ལེགས་བཤད་གཏམ་འདི་དག སྐལ་ལྡན་འགའ་ལ་ལེགས་པར་བསྟན་བྱས་ཏེ། ། རྒྱལ་བའི་བསྟན་པ་འཕེལ་ན་ཅི་མ་རུང་། ། སྙམ་པའི་བསམ་པས་ལོ་གྲངས་དུ་མའི་བར། ། སྡེ་སྣོད་རྒྱུད་སྡེ་གཞུང་ཆེན་དུ་མ་དང་། ། ལམ་གྱི་རིམ་པ་རྣམས་དང་བསླབ་བྱ་རྣམས། ། འབད་པས་བཤད་ཅིང་གང་ལ་གང་མཁོ་བའི། ། བཀའ་ལུང་རྗེས་གནང་ལག་ལེན་འགྲིག་ཆགས་དང་། ། སྐྱེད་རྫོགས་མན་ངག་ལས་ཚོགས་སྦྱིན་བསྲེག་སོགས། ། ཀུན་ལ་ཉེར་མཁོའི་ཆོས་རྣམས་རྒྱ་ཆེར་བསྟན། ། ལྷག་པར་བསྟན་པའི་རྩ་བ་ཚུགས་ཕྱིར་དུ། ། འདུལ་བའི་གཞུང་ལུགས་རྣམས་ནས་བཤད་པ་བཞིན། ། སྒྲུབ་བྱ་རྣམས་ལ་རབ་བྱུང་བསྙེན་རྫོགས་ཀྱི། ། ཆོ་ག་རྣམ་པར་དག་པས་སྡོམ་པ་བྱིན། ། སོ་སོ་བསླབ་བྱ་རྣམས་དང་ལས་འབྲས་ཀྱི། ། འདོར་ལེན་བྱེད་ཚུལ་རྒྱས་པར་ཡང་ཡང་བཤད། ། ཐ་ན་ཁྱིམ་པ་རྣམས་ལ་བསྙེན་གནས་ཀྱི། སྡོམ་པ་བྱིན་ནས་སྐྱབས་འགྲོ་ཡིག་དྲུག་དང་། ། གསུང་རབ་འབྲི་དོན་སྦྱིན་གཏོང་ལས་སོགས་པ། ། དགེ་བ་དུ་མའི་ལས་ལ་ལེགས་པར་སྦྱར། ། ཁ་ཡི་ཆོས་བཤད་ཙམ་ལ་མ་བཞག་པར། ། རང་གི་སྡོམ་པ་གསུམ་གྱི་ཉམས་ལེན་རྣམས། ། ཅི་ནུས་ཉམས་སུ་ལེན་པ་གཞིར་བཞག་ནས། ། གཙུག་ལག་ཁང་དང་མཆོད་རྟེན་བརྩིག་པ་དང་། ། སྐུ་གཟུགས་བཞེངས་དང་གསུང་རབ་འབྲི་འདོན་དང་། ། དཀྱིལ་འཁོར་སྒྲུབ་མཆོད་སྦྱིན་བསྲེག་དུས་གཏོར་དང་། ། སྦྱིན་གཏོང་ལ་སོགས་དགེ་བའི་བྱ་བ་རྣམས། ། དུས་རྣམས་ཀུན་དུ་གཡེལ་བ་མེད་པར་བྱས། ། མདོར་ན་ལུས་ཀྱི་ཕྱག་དང་བསྐོར་བ་དང་། ། ངག་གི་བཟླས་བརྗོད་བསྟོད་པ་སྨོན་ལམ་དང་། ། ཡིད་ཀྱི་ལྟ་བ་སྙིང་རྗེ་སྒོམ་པ་སོགས། ། སྒོ་གསུམ་དགེ་ལ་བརྩོན་པས་མི་ཚེ་བསྐྱལ། ། ད་དུང་ཚེ་ཡི་ལྷག་མ་གང་ཡོད་དེ། ། བཤད་སྒྲུབ་བསྟན་པའི་བྱ་བ་འབའ་ཞིག་གིས། ཉིན་མཚན་འདས་པར་བྱས་ནས་འཆི་བའི་ཚེ། ། འགྱོད་པ་མེད་པར་དགའ་བཞིན་ཚེ་འཕོས་ཏེ། ། རྒྱལ་བའི་ཞིང་ཁམས་མཆོག་ཏུ་སྐྱེས་གྱུར་ནས། ། རྒྱལ་བ་སྲས་བཅས་མཉེས་པར་བྱེད་པར་སྨོན། ། ”⑨ཞེས་ཁོང་དབུས་གཙང་ནས་སློབ་གཉེར་རྫོགས་ཏེ་ཕྱིར་རང་དགོན་ལ་ལོག་རྗེས། “བཤད་སྒྲུབ་བསྟན་པའི་བྱ་བ་འབའ་ཞིག་གིས། ། ཉིན་མཚན་འདས་པར་བྱས”་པ་ལས་སྲིད་ཀྱི་བྱ་བར་ཞུགས་པའམ་གོང་མའི་ས་སྣེ་སྒྲུབ་པ་སོགས་ཀྱི་གཏམ་ཕྲན་བུ་ཙམ་ཞིག་ཀྱང་མེད། གོང་མའི་ས་ནས་ལས་སྣེ་ཞིག་ཐོབ་པ་ནི་བོད་ཀྱི་བླ་མ་མང་པོ་ཞིག་གིས་སྐབས་དེར་གཙིགས་འཛིན་བྱེད་པའི་དོན་ཆེན་ཞིག་ཡིན་ན། ཆོས་རྗེ་བརྩོན་འགྲུས་རིན་ཆེན་གྱིས་དེ་ལ་རྩོལ་བ་མ་བྱས་པ་ནི་ཁོང་ལ་གཞན་དང་མི་འདྲ་བའི་ཐུགས་དགོངས་ཤིག་ཡོད་ངེས་པ་ལས། ཁོང་ལ་དེ་ཐོབ་པའི་ཆ་རྐྱེན་མ་ལྡན་པའམ་ཡང་ན་གོང་མས་མ་གནང་པ་ཡང་མིན་པར་སེམས། གཙོ་བོ་ནི་རྗེ་ཙོང་ཁ་པའི་ཆོས་སྒོར་ཞུགས་པའི་རབ་བྱུང་པ་ཞིག་ཡིན་པའི་ཆ་ནས་ཁོང་གིས་བཀའ་གདམས་གོང་མ་དག་གི་རྣམ་ཐར་བསྐྱངས་ཏེ། འདུལ་བ་ལ་སྐབས་དེའི་གྲུབ་མཐའ་གཞན་ལས་ལྷག་པའི་དང་དོད་བྱེད་པ་དེ་ཐུགས་སུ་འཇགས་ཡོས་པའི་གནད་ལ་ཐུག་པས། “རང་གི་སྡོམ་པ་གསུམ་གྱི་ཉམས་ལེན་རྣམས། ། ཅི་ནུས་ཉམས་སུ་ལེན་པ་གཞིར་བཞག་ནས། ། ”ཞེས་ཁོང་གི་ཐུགས་དགོངས་དངོས་མཚོན་པའི་གསུང་འདི་ཡང་བྱུང་། བཀའ་གདམས་གོང་མ་དག་ལ་འདུལ་བ་ལ་རང་གི་མིག་བཞིན་བསྲུང་བའི་ཕྱག་ལེན་ཡོད་ཅིང་། དེའི་སྙིང་པོ་ནི་བུད་བསྙེགས་ཐོབ་གསུམ་ཏེ། མི་གྲལ་ནས་བུད། ཁྱི་གྲལ་བསྙགས། ལྷ་གྲལ་ཐོབ་ཅེས་པ་ལྟར། ཐར་བ་དང་ཐམས་ཅད་མཁྱེན་པའི་གོ་འཕངས་གཉེར་བའི་རབ་བྱུང་པས་འཇིག་རྟེན་པའི་ཁེ་དྲག་ངོ་སོ་ཐམས་ཅད་རིང་དུ་དོར་དགོས་ཤིང་། གོས་ཕྱགས་དར་བ། ཟས་བསོད་སྙོམ་པ་ཞེས་པའི་བཅས་ཁྲིམས་ལས་མི་འགལ་བ་ཞིག་ལ་འབད་དགོས། རྗེ་ཙོང་ཁ་པའི་ཡར་སྔོན་ནས་རབ་བྱུང་པས་འཇིག་རྟེན་པའི་ཁེ་དྲག་གཉེར་བར་དགག་བྱ་བྱེད་པའི་གནས་ཚུལ་བྱུང་ཡོད་དེ། དཔེར་ན། འགྲོ་མགོན་འཕགས་པ་གོང་མ་སེ་ཆེན་རྒྱལ་པོས་གདན་དྲངས་ཏེ། གཟབ་རྒྱས་ངང་ཕེབས་པའི་སྟ་གོན་བྱེད་སྐབས། སྐབས་དེའི་མཁས་པ་བཅོམ་ལྡན་རིག་པའི་རལ་གྲིས་སངས་རྒྱས་བསྟན་པ་བཀའ་ཆག་སྤྲིན་གྱིས་སྒྲིབ། ། སེམས་ཅན་བདེ་སྐྱིད་མི་དབང་ལག་ཏུ་གཏད། ། སྙིགས་དུས་དགེ་སྦྱོང་དཔོན་པོའི་ཆ་བྱད་འཛིན། ། འདི་གསུམ་མ་རྟོགས་འཕགས་པ་མིན་པར་གོ ། ”་ཞེས་ཟུར་ཟ་བྱས་པའི་ལོ་རྒྱུས་ཡོད་པ་དང་། རྗེ་ཙོང་ཁ་པ་ཆེན་པོ་ཡང་ཏཱ་མིན་གོང་མས་ཐེངས་བདུན་ལ་གདན་ཞུས་ནས་མ་ཕེབས་པ་ཁོང་གི་འདུལ་བའི་བཅས་ཁྲིམས་ལས་མི་འགལ་བའི་མཚོན་ཚུལ་ཞིག་ཀྱང་ཡིན་པར་སེམས། དེས་ན་ཆོས་རྗེ་བརྩོན་འགྲུས་རིན་ཆེན་གྱིས་གོང་མའི་དབུ་བླ་མ་མཛད་པ་ནི་རྗེ་ཙོང་ཁ་པ་སོགས་སྔོན་བྱོན་འདུལ་འཛིན་དམ་པ་དག་གི་ལམ་སྲོལ་བསྐྱངས་པ་རེད་ཟེར་ཆོག་སྙམ་མོ། །
མཆན།
①ཀན་སུའུ་ཡི་མི་རིགས་དཔེ་སྐྲུན་ཁང་གིས་1995ལོའི་ཟླ་བཅུ་པར་པར་བསྐྲུན་བྱས་པའི་《 ཀན་སུའི་མི་རིགས་དང་ཆོས་ལུགས་》(ཀན་སུའུ་ཏང་གི་སློབ་གྲྭའི་བསླབ་དེབ)ཀྱི་ལེའུ་བཅུ་པ་“ཀན་སུའུ་བོད་བརྒྱུད་ནང་བསྟན་”ཞེས་པའི་ནང་གསལ།
②འཇའ་ས་དེ་ནི་ཏཱ་མིན་ཡུང་ལོ་བཅུ་པའི་(1412)ཟླ་ལྔ་པའི་ཚེས་གཅིག་ཉིན་གོང་མས་མ་ཧཱ་དགོན་མོ་ཆེའི་དགོན་བདག་དང་གོང་མའི་དབུ་བླ་(灌顶净觉弘济大国师)དཔལ་ལྡན་བཟང་པོ་ལ་ཆོ་ལོ་སྦྱར་བའི་ཐམ་ཀ་དང་བཅས་ཏེ་གནང་བ་ཡིན་ཞིང་། དེའི་གཡོན་ཏུ་བོད་ཡིག་དང་གཡས་སུ་རྒྱ་ཡིག་ཏུ་བྲིས་ཡོད་ཅིང་། ཁོ་བོས་ད་ཐེངས་མཐོང་བ་ནི་མ་ཡིག་གི་དཔར་ཡིན་པས་བོད་ཡིག་སུག་རིང་དེ་གསལ་པོར་ངོས་མི་ཟིན། རྒྱ་ཡིག་ལ་ཡིག་འབྲུ་སུམ་བརྒྱ་དང་བདུན་ཡོད་ལ། རྒྱ་བོད་ཡི་གེ་གཉིས་ཀྱི་བར་ལ་“皇帝之宝”ཞེས་པའི་ཐམ་ཀ་ཡང་བརྒྱབ་ཡོད་པ་རེད། འཇའ་ས་དེའི་རིང་ཐུང་ལ་ཀུང་ཧྥིན་160དང་ཞེང་ལ་ཀུང་ཧྥིན་67ཡོད། 1985ལོར་པེ་ཅིན་གནའ་བོའི་ཕོ་བྲང་དངོས་མང་བཤམས་སྟོན་ཁང་གིས་རྟོགས་ཞིབ་བྱས་རྗེས་མིང་རྒྱལ་རབས་ཀྱི་དངོས་རྫས་ངོ་མ་ཡིན་པ་ངོས་བཟུང་ཞིང་། 1988ལོར་ཀན་སུའུ་ཞིང་ཆེན་གྱི་གནའ་རྫས་རྟོགས་ཞིབ་མཁས་པས་རྒྱལ་ཁབ་ཀྱི་རིག་རྫས་ཨང་རིམ་་གཉིས་པར་ཐག་བཅད།
③候赞固录家薄自永乐之起盖自永乐以来 至今历代之矣代而传之授之父而父授之子其子 授之孙其来以远至于候哈诸万把坚措之手二十 一世其中苦不尽言不得不诉列其后同治元年十 月十五日 回匪扰乱十一月逃之在外至于番地身 贫家薄居住三载难度光明由蕃地而赴岷邑乡村 水磨沟闲居八春五亲戚而有房户不过一时之电 照无朋友而有善良亦可济渴之急虽则处居他乡光阴多多房户此事吾终身苦情开列于后后日举薄揽者不可不谕.གོང་གི་རྒྱ་ཡིག་ཚན་པ་འདི་ནི་རབས་འབྱམས་སྦྱིན་པ་རྒྱ་ཚོས་བྲིས་པའི་དགོན་པའི་བླ་བརྒྱུད་ཀྱི་ཁ་བྱང་ཡིན་ལ། ཁོང་ཚོའི་བླ་རྒྱུད་སྤེལ་བའི་ཁྱད་ཆོས་ནི་ས་སྐྱ་པ་ལྟར་ཁྱིམ་རྒྱུད་ལས་གཞན་ལ་མི་སྤེལ་བ་རེད། “候”ཞེས་པ་ནི་བླ་མ་འདིའི་མི་རྒྱུད་ལ་ཧ་ལམ་སུང་རྒྱལ་རབས་སྐབས་ནས་ཡོད་པའི་རྒྱའི་རུས་མིང་ཡིན། "赞固表"ཞེས་པ་ནི་ཁོ་ཚོ་བོད་ཀྱི་ས་མཐའ་བསྲུང་བའི་དམག་དཔོན་གྱི་རྒྱུད་པ་ཡིན་པས་“བཙན་སྐོར”ཞེས་པ་ཨེ་ཡིན་བསམ་ཀྱང་དཔྱད་གཞི་ཅི་ཡང་མེད། 哈诸万把坚措ཞེས་པ་དེ་བླ་བརྒྱུད་ཀྱི་གོ་རིམ་ལྟར་ན་རབ་འབྱམས་སྦྱིན་པ་རྒྱ་མཚོ་ཞེས་པ་ཡིནངེས་ཏེ། ཁོང་ཆུང་དུས་བླ་བྲང་དགོན་པའི་ཆོས་གྲྭར་ཞུགས་ཏེ། འཇམ་བཞད་སྐུ་ཕྲེང་གསུམ་པ་བླ་མར་བསྟེན་ཏེ་ལོ་བཅོ་ལྔའི་རིང་བརྩོན་པ་བྱས་མཐར་རྡོ་རིམ་དགེ་བཤེས་ཀྱི་མཚན་བཏགས་ཐོབ། གོང་མ་ཡུང་ལོ་ནས་ཁོང་ལ་ཐུག་རེག་བར་བླ་རབས་ཉེར་གཅིག་བརྒྱུད་པར་བཤད་པ་རྣམས་ནི་གཤམ་གསལ་ལྟར་ཡིན། ༡ཤར་བ་བརྩོན་འགྲུས་རིན་ཆེན། ༢མཁས་བཙུན་བཟང་བོ། ༣ ཆོས་ཀྱི་དབང་ཕྱུག ༤ཆོས་བཟང་། ༥ དོན་གྲུབ་རྒྱལ་པོ། ༦ཆོས་དབང་གྲགས་པ། ༧དཔལ་འབྱོར་སེང་གེ ༨ རྣམ་རྒྱལ་མཚན། ༩བློ་བཟང་རྒྱལ་མཚན། ༡༠བློ་བཟང་ཐོས་མིང་། ༡༡བློ་བཟང་ཚུལ་ཁྲིམས། ༡༢བློ་བཟང་ཆོས་འབྱོར། ༡༣བློ་བཟང་མགོན་པོ། ༡༤བློ་བཟང་ཆོས་འཕེལ། ༥ངག་དབང་དོན་གྲུབ། ༡༦རྣམས་བསོད་བླ་མ། ༡༧རབ་འབྱམས་པ་བློ་བཟང་སེང་གེ༡༨རམ་འབྱམས་བློ་བཟང་ཆོས་འཕེལ། ༡༩རབ་འབྱམས་དར་རྒྱས། ༢༠བཀའ་བཅུ་བཟོད་པ་རྒྱ་མཚོ། ༢༡རབ་འབྱམས་པ་སྦྱིན་པ་རྒྱ་མཚོ།
④ཀན་སུའུ་མི་རིགས་དཔེ་སྐྲུན་ཁང་གིས་1982ལོར་པར་ཏུ་བསྐྲུན་པའི་《མདོ་སྨད་ཆོས་འབྱུང་》ཤོག་ངོས་708ན་གསལ།
⑤ཀན་སུའུ་མི་རིགས་དཔེ་སྐྲུན་ཁང་གིས་1982ལོར་པར་བསྐྲུན་པའི་《མདོ་སྨད་ཆོས་འབྱུང་》ཤོག་ངོས་680ན་གསལ།
⑥མ་ཧཱ་དགོན་མོ་ཆེ་ཡོད་ས་ནི་ད་ལྟའི་ཀན་སུའུ་ལིན་ཞ་ཧོས་རིགས་རང་སྐྱོང་ཁུལ་ཁེང་ལོ་རྫོང་ཡིན་ཞིང་། ཆོས་རྗེ་བརྩོན་གྲུས་རིན་ཆེན་གྱི་ཕ་ཡུལ་ནི་ཀན་སུའུ་ཏིན་ཞིས་ས་ཁུལ་མེང་ཞན་ཏེ་གནའ་དུས་དེ་ལ་“岷州 ”ཟེར།
⑦《长乐显应宫出土郑和塑像考释》作者: 刘如仲 资料来源:长乐旅游网:http//www.cltour.com
⑧མ་ཧཱ་དགོན་མོ་ཆེ་དགའ་ལྡན་ཆོས་འཁོར་གླིང་དུ་ཉར་བའི་བླ་རབས་ཀྱི་ནང་དོན་གཞིར་བཟུང་ནས་བྲིས།
⑨མ་ཧཱ་དགོན་མོ་ཆེའི་བླ་རབས་ན་གསལ། ཟུར་བཀོད།
དཔྱད་གཞིའི་ཡིག་ཆ་དང་པོ།
༄༅། ། ཚེ་རིང་གནམ་གྱི་ཤེ་མོང་གིས་སྟོབས་ཀྱི་འཁོར་ལོས་བསྒྱུར་བ་འཇམ་དབྱངས་གོང་མ་ཆེན་པོའི་ལུང་གིས་ཆེས་ཆེར་སྐྱོབས་མཛད་ས་མ་ཏི་པཀྴི་ཞེས་བསྔགས་པ། ངག་དབང་མཁས་གྲུབ་འཇིགས་བྲལ་ཕྱོགས་ལས་རྣམ་རྒྱལ་མ་ཧཱ་པཎྜི་ཏ་བཛྲ་དྷ་ར་བཞད་པའི་རྡོ་རྗེར་འབོད་པའི་གཏམ།
ཐུབ་བསྟན་གསེར་གྱི་འཁོར་ལོས་བསྒྱུར་བའི་ནོར་ལྡན་ཡངས་པར་འཁོར་བའི་སྐྱེ་འགྲོ་སྤྱི་དང་། ཁྱད་པར་དུ་མ་ཧཱ་དགོན་མོ་ཆེའི་ལས་སྣེ་ཚོགས་འདུ། གྲྭ་མང་། མཆོད་གཞིས་སྦྱིན་བདག དཔོན་བློན་སྡེ་འབངས་དང་བཅས་པ་ནས་ངེས་པ་བྱེད་དགོས་རྒྱུར། དགེ་སློང་བློ་བཟང་ཤེས་རབ་རྒྱ་མཚོ་ཟེར་བ་འདི་ལ་དགོན་དེ་ཉིད་ཀྱི་བདག་པོར་བསྐོ་བཞག་གི་ཆེད། ཆོས་རྗེའི་ཆོ་ལོ་བྱིན་ཡོད་པས་ཁྱེད་གོང་སྨོས་རྣམས་ནས། ཆོས་རྗེ་པ་ཁོང་ལ་མི་འོས་པའི་བརྙས་སྨོད་ལོག་སྒྲུབ་ཀྱིས་རང་སེམས་རྒྱ་ཡན་དུ་མ་གཏོང་བར་ཞེ་ས་བཀུར་གཟོས། རྩི་འཇོག་ཆེན་པོར་འོས་པའི་གཟེངས་སོགས་ཚུལ་བཞིན་ཡང་དག་བགྱིས་ན། ༧ངོས་ནས་ཀྱང་འདི་ཕྱི་ཀུན་ཏུ་དགེ་བའི་སྐྱབས་འཕྲིན་དྲང་སྲོང་བདེན་ཚིག་གི་ཤེས་པ་བརྗོད་པའི་དབྱར་རྔའི་དབྱངས་སྙན་སྐལ་ལྡན་མདོངས་མཐའི་རྣ་བའི་བཅུད་ལེན་དུ་སྤྲོ་བས་རང་རང་གིས་སྐལ་བ་མི་དམན་པ་གྱིས་ཤིག་ཅེས་གོ་བར་བྱ་བ་བཀའ་རྟགས་རྡོ་རྗེའི་རི་མོར་མངོན་པར་གསལ་བའི་ཐ་ཚིག་རབ་བྱུང་བཅོ་ལྔ་བའི་མཚོ་མིག་ས་སྤྲེལ་ཆོ་འཕྲུལ་ཟླ་བའི་དཀར་ཕྱོགས་ཀྱི་རྒྱལ་བ་གསུམ་པར་བླ་བྲང་ཐུབ་བསྟན་ཕོ་བྲང་ནས་བྲིས་པ་ཛ་ཡནྟུ། ﹙གོང་གི་འདི་དར་ཟབ་དམར་པོའི་སྟེང་བྲིས་ཡོད)
དཔྱད་གཞིའི་ཡིག་ཆ་གཉིས་པ། གང་གི་དྲིན་གྱི་བདག་བློ་རྒྱས་མཛད་པའི། ། རྗེ་བཙུན་བླ་མ་རྣམས་ལ་ཕྱག་འཚལ་ལོ། ། བརྩོན་རིན་བདག་གི་རྣམ་ཐར་མདོར་བསྡུས་ནི། ། སྐྱེས་ཡུལ་མདོ་སྨད་ཤར་ཡུལ་མཐིལ་དུ་སྐྱེས། ། ཕ་ནི་དེ་གུ་ཧོར་འཕན་ཞེས་བྱ་དང་། ། མ་ནི་འབྲོ་བཟའ་བསོད་ནམས་མཚོ་ཞེས་བྱ། ། སྐྱེས་ནས་ལོ་བརྒྱད་ལོན་ཚེ་ཚེགས་མེད་པར། ། གསུང་རབ་ཀློག་པ་སོགས་ལ་མཁས་གྱུར་པས། ། ཤེས་པ་རང་རྡོལ་བྱུང་ཞེས་མི་རྣམས་གླེང་། ། དེ་ཚེ་ཡུལ་དེར་བཞུགས་པའི་བླ་ཆེན་ནི། ། དབུས་གཙང་ཕྱོགས་སུ་ལོ་གྲངས་བཅོ་བརྒྱད་བར། ། མཚན་ཉིད་གསང་སྔགས་ཀུན་ལ་སྦྱངས་པ་ཡི། ། བསྟན་འཛིན་ཆེན་པོ་ལྷ་བླ་མ་ཞེས་པས། ། ཁྱེའུ་ཤེས་རབ་ཅན་ཞིག་འདུག་གོ་ཞེས། ། གསན་ནས་ཁྱེའུའི་མེས་པོ་ལས་སོགས་ལ། ། ཅིས་ཀྱང་ངེད་ཀྱི་སློབ་མར་འབུལ་དགོས་ཞེས། ། ཞ་ད་ནན་ཆེར་གནང་བ་ལ་བརྟེན་ནས། ། ལོ་གྲངས་བཅུ་གཅིག་ལོན་ཚེ་ཁོང་ལ་ཕུལ། ཁོང་གིས་བུ་གཅིག་པ་བཞིན་གཅེས་པར་བསྐྱངས། ། རབ་ཏུ་བྱུང་ཞིང་ཐོག་མར་ཕར་ཕྱིན་གཞུང་། ། འཛིན་དུ་བཅུག་ནས་སྦྱོར་བ་བརྩི་བ་དང་། ། གཞུང་བཤད་ཐོག་ཙམ་མཛད་ཅིང་དེ་རྗེས་སུ། ། སྔགས་གྱི་སྒྲུབ་དཀྱིལ་དུ་མ་འཛིན་བཅུག་ནས། ། བཀའ་ལུང་འགྲིག་ཆགས་ལ་སོགས་ལེགས་པར་གནང་། ། དེ་ནས་ཁོང་གིས་བདག་རྐྱེན་མཛད་པ་དང་། ། རང་གི་ཤུགས་དྲག་དད་པས་ཡིད་བསྐྱོད་པས། ། ལོ་གྲངས་ཉི་ཤུ་རྩ་དྲུག་ལོན་པའི་ཚེ། ། འབད་རྩོད་ཆེན་པོས་བོད་ཡུལ་དབུས་སུ་ཕྱིན། ། དགེ་ལྡན་རྣམ་པར་རྒྱལ་བའི་གླིང་མཆོག་ཏུ། ། ཁམས་གསུམ་ཆོས་ཀྱི་རྒྱལ་པོ་ཙོང་ཁ་པའི། ། རྒྱལ་ཚབ་ཆོས་རྗེ་དར་མ་རིན་ཆེན་དང་། ། ཆོས་རྗེས་འདུལ་བ་འཛིན་པ་རྣམ་གཉིས་ཀྱིས། ། མཁན་སློབ་མཛད་ཅིང་འདུལ་འཛིན་བཅུ་ཕྲག་གཅིག ། ཚོགས་པའི་དབུས་སུ་གཞི་ནས་རབ་བྱུང་དང་། ། བསྙེན་པར་རྫོགས་པའི་སྡོམ་པ་ལེགས་པར་མནོས། ། བསླབ་པ་ཚུལ་བཞིན་སྲུང་བ་གཞིར་བཞག་ནས། ། རྡོ་རྗེ་འཛིན་པ་དུ་མའི་སྤྱན་སྔ་རུ། ། སྨིན་བྱེད་དབང་དང་རྗེས་གནང་དུ་མ་ཞུགས། ། མཁས་པའི་དབང་པོ་དུ་མའི་སྤྱན་སྔ་རུ། ། ལོ་གྲངས་བཅོ་ལྔར་གཞུང་ལུགས་དུ་མ་བསླབས། ། ཕར་ཚད་གཉིས་དང་རྩ་འཇུག་གཞི་གསུམ་དང་། ། འདུལ་བ་མངོན་པ་གོང་འོག་རྒྱུད་བླ་དང་། ། སྤྱོད་འཇུག་རྣམས་ལ་གཙོ་བོར་ཞིབ་ཏུ་སྦྱངས། ། གཞན་ཡང་ཚད་མ་སྡེ་བདུན་མདོ་དང་བཅས། ། དབུ་མ་རིགས་ཚོགས་དྲུག་དང་བྱམས་ཆོས་ལྔ། ། བསླབ་བཏུས་ལ་སོགས་བསྟན་ཆོས་ཕལ་ཆེར་ཉན། ། ཁྱད་པར་གསང་བ་འདུས་པའི་རྒྱུད་རྒྱལ་དང་། ། བདེ་མཆོག་རྩ་རྒྱུད་བརྟག་པ་གཉིས་པའི་རྒྱུད། ། དུས་ཀྱི་འཁོར་ལོའི་རྒྱུད་འགྲེལ་ལ་སོགས་པ། ། ལེགས་པར་སྦྱངས་ཤིང་ཐེ་ཚོམ་ཆོད་པར་བྱས། ། འདུས་པའི་རྫོགས་རིམ་རིམ་པ་ལྔ་བ་དང་། ། བདེ་མཆོག་ལོ་དྲིལ་གཉིས་ཀྱི་རྫོགས་རིམ་དང་། ། ན་རོའི་ཆོས་དྲུག་སྦྱོར་དྲུག་ལ་སོགས་པའི། ། བསྐྱེད་རྫོགས་མན་ངག་རྣམས་ལ་ལན་མང་དུ། ། ཐོས་བསམ་སྒོ་ནས་སྒྲོ་འདོགས་བཅད་བྱས་ཤིང་། ། སྒོམ་པས་ཉམས་སུ་ལེན་པའི་ཁུར་ཡང་བཟུང་། ། གསང་འདུས་དུས་འཁོར་རྡོར་དབྱིངས་ལ་སོགས་པ། ། རྒྱུད་སྡེའི་ཆོ་ག་ཆེན་པོ་དུ་མ་ཡི། ། ལག་ལེན་གོ་དོན་བྲི་ཐིག་གར་དབྱིངས་སོགས། ། ཀུན་ལ་གཞན་དྲིང་མི་འཇོག་སྤོབ་པ་བརྙེས། ། མདོ་རྒྱུད་མན་ངག་འཆད་རྩོད་རྩོམ་ཀུན་ལ། ། མཁས་མང་མདུན་དུ་མཁས་པའི་གྲགས་པ་ཐོབ། ། དེ་ནས་ལོ་གྲངས་བཞི་བཅུ་ལོན་པའི་ཚེ། ། སླར་ཡང་མདོ་སྨད་ཤར་ཡུལ་ཕྱོགས་འདིར་འོང་། ། རང་གིས་རྟོགས་པའི་ལེགས་བཤད་གཏམ་འདི་དག ། སྐལ་ལྡན་འགའ་ལ་ལེགས་པར་བསྟན་བྱས་ཏེ། ། རྒྱལ་བའི་བསྟན་པ་འཕེལ་ན་ཅི་མ་རུང་། ། སྙམ་པའི་བསམ་པས་ལོ་གྲངས་དུ་མའི་བར། ། སྡེ་སྣོད་རྒྱུད་སྡེ་གཞུང་ཆེན་དུ་མ་དང་། ། ལམ་གྱི་རིམ་པ་རྣམས་དང་བསླབ་བྱ་རྣམས། ། འབད་པས་བཤད་ཅིང་གང་ལ་གང་མཁོ་བའི། ། བཀའ་ལུང་རྗེས་གནང་ལག་ལེན་འགྲིག་ཆགས་དང་། ། སྐྱེད་རྫོགས་མན་ངག་ལས་ཚོགས་སྦྱིན་བསྲེག་སོགས། ། ཀུན་ལ་ཉེར་མཁོའི་ཆོས་རྣམས་རྒྱ་ཆེར་བསྟན། ། ལྷག་པར་བསྟན་པའི་རྩ་བ་ཚུགས་ཕྱིར་དུ། ། འདུལ་བའི་གཞུང་ལུགས་རྣམས་ནས་བཤད་པ་བཞིན། སྒྲུབ་བྱ་རྣམས་ལ་རབ་བྱུང་བསྙེན་རྫོགས་ཀྱི། ། ཆོ་ག་རྣམ་པར་དག་པས་སྡོམ་པ་བྱིན། ། སོ་སོ་བསླབ་བྱ་རྣམས་དང་ལས་འབྲས་ཀྱི། ། འདོར་ལེན་བྱེད་ཚུལ་རྒྱས་པར་ཡང་ཡང་བཤད། ། ཐ་ན་ཁྱིམ་པ་རྣམས་ལ་བསྙེན་གནས་ཀྱི། ། སྡོམ་པ་བྱིན་ནས་སྐྱབས་འགྲོ་ཡིག་དྲུག་དང་། ། གསུང་རབ་འབྲིང་འདོན་སྦྱིན་གཏོང་ལ་སོགས་པ། ། དགེ་བ་དུ་མའི་ལས་ལ་ལེགས་པར་སྦྱར། ཁ་ཡི་ཆོས་བཤད་ཙམ་ལ་མ་བཞག་པར། ། རང་གི་སྡོམ་པ་གསུམ་གྱི་ཉམས་ལེན་རྣམས། ། ཅི་ནུས་ཉམས་སུ་ལེན་པ་གཞིར་བཞག་ནས། ། གཙུག་ལག་ཁང་དང་མཆོད་རྟེན་བརྩིག་པ་དང་། ། སྐུ་གཟུགས་བཞེངས་དང་གསུང་རབ་འབྲི་འདོན་དང་། ། དཀྱིལ་འཁོར་སྒྲུབ་མཆོད་སྦྱིན་བསྲེག་དུས་གཏོར་དང་། སྦྱིན་གཏོང་ལ་སོགས་དགེ་བའི་བྱ་བ་རྣམས། ། དུས་རྣམས་ཀུན་དུ་གཡེལ་བ་མེད་པར་བྱས། ། མདོར་ན་ལུས་ཀྱི་ཕྱག་དང་བསྐོར་བ་དང་། ། ངག་གི་བཟླས་བརྗོད་བསྟོད་པ་སྨོན་ལམ་དང་། ། ཡིད་ཀྱི་ལྟ་བ་སྙིང་རྗེ་སྒོམ་པ་སོགས། ། སྒོ་གསུམ་དགེ་ལ་བརྩོན་པས་མི་ཚེ་བསྐྱལ། ། ད་དུང་ཚེ་ཡི་ལྷག་མ་གང་ཡོད་དེ། ། བཤད་སྒྲུབ་བསྟན་པའི་བྱ་བ་འབའ་ཞིག་གིས། ། ཉིན་མཚན་འདས་པར་བྱས་ནས་འཆི་བའི་ཚེ། ། འགྱོད་པ་མེད་པར་དགའ་བཞིན་ཚེ་འཕོས་ཏེ། ། རྒྱལ་བའི་ཞིང་ཁམས་མཆོག་ཏུ་སྐྱེས་གྱུར་ནས། ། རྒྱལ་བ་སྲས་བཅས་མཉེས་པར་བྱེད་པར་སྨོན། ། རང་གི་རྣམ་ཐར་མདོར་བསྡུས་འདི། ། རང་གི་ཡིད་རང་འཕེལ་ཕྱིར་དང་། ། རང་གི་ཡོན་ཏན་བསྟན་ཕྱིར་ཏུ། ། རང་གི་གནས་ལུགས་བརྗོད་པའོ། ། ཆོས་རྒྱུས་མེད་པའི་སྐྱེ་བོ་རྣམས། ། འཇིག་རྟེན་པ་ཡི་བར་བིར་འགའ། ། ཐོས་ན་ངོ་མཚར་སྐྱེས་འགྱུར་གྱི། ། འདི་ལ་ངོ་མཚར་ཅི་ཡང་མེད། ། ཆོས་རྒྱུས་ཆེ་བས་འདི་མཐོང་ནས། ། གཟུ་བོར་གནས་པའི་བློས་བསམ་ན། ། འདི་ལ་ངོ་མཚར་སྐྱེ་བར་འགྱུར། ། མངྒ་ལཾ། ། བྷ་ནྟི། ། ། །
༄༅། ། དེ་ནས་རིམ་པར་བླ་རབས་རྒྱུད་པ་ནི། ། མཁས་བཙུན་བཟང་པོ། ཆོས་ཀྱི་དབང་ཕྱུག ཆོས་བཟང་། དོན་གྲུབ་རྒྱལ་བོ། ཆོས་དབང་གྲགས་པ། དཔལ་འབྱོར་སེང་གེམཚན་བརྗོད་པར་དཀའ་བ་རྒྱལ་བའི་སྲས་བོ་དཔལ་འབྱོར་སེང་གེ་ཞེས་ཡོངས་སུ་གྲགས་པ་དེ་ཉིད་གཞན་དོན་དུ་གཤེགས་ཁར་ཞལ་ཆེམ་ཕྱག་བྲིས་སུ་གནང་བ་ནི་འདི་ལྟར། བདག་དཔལ་འབྱོར་སེང་གེ་འཇིག་རྟེན་གྱི་གདུལ་བྱའི་སྣང་བ་ད་ལྟ་རྫོགས་པ་ཡིན། ད་འདི་ནས་ཚེའི་འདུ་བྱེད་བཏང་ལ། དགའ་ལྡན་དུ་རྒྱལ་བ་བྱམས་པའི་དྲུང་། གནས་ཡིད་དགའ་ཆོས་འཛིན་དུ་པད་མ་སྟོང་ལྡན་གྱི་སྟེང་དུ་ལྷའི་བུ་རྣམ་དཔྱོད་མཆོག་ཏུ་གྱུར་བ་ཞིག་ཏུ་སྐྱེ་བ་བླངས་ནས་རྗེ་བཙུན་གྱི་གསུང་གི་བདུད་རྩི་ངོམས་པ་མེད་པར་ལོངས་སྤྱོད། ཨ་ལ་ལ་ཧོ་ཞེས་གསུངས་སོ། ། དཔལ་འབྱོར་གངས་རིའི་སྤོ་ལ་གནས་བཅས་པའི། ། ཕུན་ཚོགས་དགེ་ལེགས་དུ་མའི་རལ་ཁུར་འཛིན། ། རྣམ་དཀར་མཛད་པའི་སྡེར་འཕྲེང་ཆེར་གཡོ་བའི། ། མཁས་མཆོག་སྨྲ་བའི་སེང་གེ་དེ་ལ་འདུད། ། ཞེས་མཆོད་པར་བརྗོད་པ་སྔོན་དུ་བཏང་ནས་སྐབས་དོན་རྣམ་ཐར་གྱི་ཚིག་འགའ་བརྗོད་པ་ལ། བདག་ཅག་གི་བླ་མ་དེ་ནི་དྲུང་པ་རིན་པོ་ཆེའི་གདུང་རྒྱུད་དྲུག་པ་ཡིན་ལ། གཞོན་ནུའི་དུས་ནས་རྒྱལ་བའི་ཆོས་སྒོར་ཞུགས་ཏེ། ཐོས་བསམ་ལ་ཤིན་ཏུ་བརྩོན་པར་མཛད་ཅིང་། དགུང་ལོ་ཉི་ཤུ་རྩ་བདུན་གྱི་ཐོག་དབུས་སུ་བྱོན་ནས་ཐུགས་སྦྱོང་རྒྱ་ཆེན་པོ་མཛད། བྱང་ངམ་རིང་། གངས་ཅན་ཆོས་འཕེལ། དཔལ་མགོན་སྡེ་ཆེན་སོགས་སུ་ཕེབས་ཏེ་མཁས་མང་མགུ་བར་བྱེད་པའི་གྲ་སྐོར་ཟླ་མེད་པ་མཛད་ནས་རབ་འབྱམས་སྨྲ་བའི་མཚན་གསོལ། སླར་ཡང་དབུས་སུ་བྱོན་ནས་སྔགས་ཀྱི་གྲྭ་ཚང་རྒྱུད་སྟོད་སྨད་རྣམས་སུ་འབྲས་བུ་རྡོ་རྗེ་ཐེག་པའི་རྣམ་བཞག་མ་ལུས་པ་ཐུགས་སུ་ཆུད། དེ་ནས་གདུལ་བྱ་སྨིན་ཕྱིར་དུ་མདོ་སྨད་དུ་བྱོན་ནས་སྡེ་དཔོན་ཅོའུ་སྤེ་ཆན་པེ་གདུང་རྒྱུད་བརྒྱད་པ་གན་ཅུ་ཡོ་གི་ཅོ་ཏུང་རྫུང་གིས་གཙོ་བྱས། མ་གལ་གྱི་དཔོན་ཡབ་སྲས་ལ་སོགས་པའི་དད་ལྡན་གྱི་འགྲོ་བ་རྣམས་དགེ་བའི་ལམ་ལ་བཀོད། སྡེ་ཕ་ཚུན་གྱི་གཙུག་ལག་ཁང་ཞིག་གསོས་མཛད། དེ་ནས་བན་ལིས་རྒྱལ་པོས་གདན་དྲངས་ནས་རྒྱ་ནག་ཕོ་བྲང་དུ་བྱོན། རྒྱལ་པོ་ལ་དབང་ལུང་རིམས་འགྲོ་སོགས་མང་པོ་མཛད། དེ་ནས་འཇམ་པའི་དབྱངས་ཀྱི་གནས་རི་བོ་རྩེ་ལྔར་བྱོན་ནས་སྐལ་ལྡན་གྱི་གདུལ་བྱ་རྣམས་ལ་སྨོན་ལམ་རྣམ་པར་དག་པས་མཚམས་སྦྱར། སླར་རྒྱལ་པོ་ལ་གནང་བ་ཞུས་ནས་རང་གི་གདན་སར་ཕེབས། རྒྱལ་བའི་གསུང་རབ་བཀའ་འགྱུར་ལ་སོགས་པ་སྐུ་གསུང་ཐུགས་རྟེན་མང་པོ་བཞེངས། རྩང་དབུས་སུ་རྒྱལ་བ་ཡབ་སྲས་ལ་བསྙེན་བཀུར་དང་། གྲྭ་ས་སོ་སོར་མང་འགྱེལ་སོགས་གཏོང་སྒོ་བྱེད་པའི་འགྲུལ་བ་སྔ་ཕྱི་ལན་མང་པོ་བརྫང་། སྡེ་ཕན་ཚུན་དུ་སྨོན་ལམ་ཆེན་མོ་བཙུགས། རྒྱལ་བའི་བསྟན་པ་བཤད་སྒྲུབ་གཉིས་ཀྱི་སྒོ་ནས་དར་བར་མཛད། དེ་ནས་དགུང་ལོ་དྲུག་བཅུ་རེ་ལྔ་ལ་སྐུ་ཚེ་དེའི་གདུལ་བྱ་རྣམས་འདུལ་བའི་ཕེན་པ་རྫོགས་ནས་གཞན་དོན་དུ་གཤེགས། སྐྱེས་རབས་ཀྱི་གདུལ་བྱ་རྣམས་བསོད་ནམས་བསོགས་པའི་རྟེན་དུ་ཐུགས་ལྗགས་སྤྱན་གསུམ་ལ་སོགས་པ་རང་བསྲེལ་རིགས་ལྔ་བྱོན། དེ་རྣམས་ཆོས་སྡེ་ཕན་ཚུན་ནས་གསེར་བཟང་ལས་གྲུབ་པའི་མཆོད་རྟེན་གཉིས་བཞེངས། ཞལ་ཆེམས་ནས་བྱང་ཆུབ་རྒྱ་འབུམ་གྱིས་བཀྲ་ཤིས་མཆོད་རྟེན་བཞེངས་པར་བྱ་གསུང་། དེ་ལྟར་བཞེངས་པའི་དགེ་བ་མ་ལུས་པ། ། ཕྱོགས་གཅིག་བསྡོམས་པ་དེ་ཡིས་བདག་ཅག་རྣམས། ། སྐྱེས་དང་སྐྱེ་བའི་ཚེ་རབས་ཐམས་ཅད་དུ། ཁྱོད་ཀྱིས་དགྱེས་པས་ཐུགས་སུ་འཛིན་གྱུར་ཅིག། དེ་ནས་བླ་རབས་ཕྱི་མ་རྣམས་རིམ་པར། རྣམ་རྒྱལ་མཚན། བློ་བཟང་རྒྱལ་མཚན། བློ་བཟང་ཐོས་མིང་། བློ་བཟང་ཚུལ་ཁྲིམས། བློ་བཟང་ཆོས་འབྱོར། བློ་བཟང་མགོན་པོ། བློ་བཟང་ཆོས་འཕེལ། ངག་དབང་དོན་གྲུབ་རྣམས་སོ། རྣམས་བསོད་བླ་མ། སརྦ་མངྒ་ལཾ། ། ། །
རབ་འབྱམས་པ་བློ་བཟང་སེང་གེ རབ་འབྱམས་བློ་བཟང་ཆོས་འཕེལ། རབ་འབྱམས་དར་གྱིས་(རྒྱས) ། བཀའ་བཅུ་བཟོད་པ་རྒྱ་མཚོ། རབ་འབྱམས་པ་སྦྱིན་པ་རྒྱ་མཚོ། སརྦ་མངྒ་ལཾ། ། ། ཆོས་རྗེ་བློ་བཟང་ཤེས་རབ་རྒྱ་མཚོ།
དཔྱད་གཞིའི་ཡིག་ཆ་གསུམ་པ།
《长乐显应宫出土郑和塑像考释》作者:刘 如仲 资料来源:长乐旅游网 http/www. cltour. com
“郑和下西洋之领导成员与塑像
明永乐至宣徳年间郑和七次下西洋,其组织规模相当庞大,船只多达千万余艘,最少亦有48 艘.随从人员从领导到民稍,余丁,最多时近三万人,少亦二万余⑨人.
第一次下西洋为27800余人,其领导为郑和, 王景弘等人.
第二次下西洋人数不详,其领导为郑和,王景弘,候显(司礼少监)太监李兴,朱良,杨真,石 少监洪保等人.
第三次下西洋为30000余人,其领导为郑和, 王景弘,候显,李兴,朱良,周满,洪保,杨真,张 达,吴忠,朱真,费信,马欢,哈三,蒲日和等.
第四次下西洋为27670人,其领导为郑和,候 显,王景弘,右少监洪保等人.
第五次下西洋总人数不详,其领导为郑和, 候显,王景弘,杨敏,李恺等人. 第六次下西洋总人数不详,其领导为郑和, 王景弘,杨敏,李恺等人.第七次下西洋总人数为27410人,其领导者 据长乐南山寺碑为11人.正使太监郑和,王景 弘,副使太监李兴,朱良,周满,洪保,杨真,张达, 吴忠,都指挥使朱真,王衡.顾炎武所录太仓刘 家港天妃宫通番事迹碑为10人.其中无李兴. 据记载在宣德五年奉诏下西洋名单里有李兴. 只是南京到长乐这段行程及长乐停留期间不在, 他是在宣德五年从泉州上船隨之出使.故领到班子里仍为11人.但也有文献记载为10人及7人者.
郑和出使人员不是完全固定的,就是领导者 亦有变化.每次出使人员均有不问.从明初开 始.出使异邦,多用宦官主其事,因之郑和下西 洋亦以宦官力其领导核心,其重要之取务皆由宦 官充任.其中宦官作过正使太监有7人之多.明 朝宦官设十二监,每监设太监一人.官居四品; 左右少监各一人.官居从四品;左右监丞各一 名.官居正五品.”


text:
Terdzo-DZI-001
ལམ་ཟབ་བླ་མ་སྒྲུབ་པ་ལས༔ ཚེ་སྒྲུབ་རྡོ་རྗེའི་སྙིང་པོ་
by ལོང་པོ་གྲུབ་ཐོབ་བཀྲ་ཤིས་ཚེ་བརྟན་ (Longpo Druptop Tashi Tseten)
revealed by ལོང་པོ་གྲུབ་ཐོབ་བཀྲ་ཤིས་ཚེ་བརྟན་ (Longpo Druptop Tashi Tseten)
in cycle ཚེ་སྒྲུབ་རྡོ་རྗེའི་སྙིང་པོ་ (Tshe sgrub rdo rje'i snying po)
parent cycle ལམ་ཟབ་བླ་མ་སྒྲུབ་པ་ (Lam zab bla ma sgrub pa)
Volume 49 (ཛི) / Pages 1-10 / Folios 1a1 to 5b4
Tibetan Text
ྈ ལམ་ཟབ་བླ་མ་སྒྲུབ་པ་ལས༔ ཚེ་སྒྲུབ་རྡོ་རྗེའི་སྙིང་པོ་བཞུགས་སོ༔ ྈྈྈྈྈྈ གུ་རུ་དྷེ་བ་དྷཱ་ཀི་ནཱི༔ ལམ་ཟབ་བླ་མ་སྒྲུབ་པ་ལས༔ རིག་འཛིན་ཚེ་ཡི་སྒྲུབ་ཐབས་ནི༔ རྒྱུད་ལས༔ ཚེ་སྒྲུབ་རྡོ་རྗེའི་སྙིང་པོ་ནི༔ བཀྲ་ཤིས་གནས་སུ་སྟེགས་བུའི་དབུས༔ བྷནྡྷ་མཚན་བཟང་བདུད་རྩིས་གཏམས༔ གཞན་ཡང་མཆོད་ཚོགས་མཛེས་པར་བཤམ༔ ཞེས་པས༔ རིག་འཛིན་གོང་མས་བྱིན་གྱིས་བརླབས་ཤིང་བཀྲ་ཤིས་པའི་དབེན་གནས་སུ༔ སྟེགས་བུ་དམར་པོ་ལ་མེ་ཏོག་སིལ་མ་བཀྲམ༔ ཐོད་པ་མཚན་བཟང་གི་ནང་དུ་བཅུད་ལེན་གྱི་སྨན་དང་ཨ་མྲྀཏ་འབྲུ་བཅུད་བཟང་པོ་སྦྱར་བ་དང༔ བཅུད་ལེན་གྱི་རིལ་བུ་བཅས་བཤམ༔ གཞན་ཡང་སྨན་གཏོར་རཀྟ་མཆོད་ཚོགས་བག་དྲོ་བརྗིད་ལྡན་གྱིས་མཛེས་པར་བྱའོ༔ དེ་ནས་དངོས་གཞི་ནི༔ རྒྱུད་ལས༔ བགེགས་བསྐྲད་མཚམས་གཅོད་སྐྱབས་སེམས་སོགས༔ སྔོན་དུ་འགྲོ་བས་རྒྱུད་སྦྱངས་ལ༔ བདག་མདུན་འཆི་མེད་ཚེ་ཡི་བདག༔ པདྨ་བཛྲ་ཡབ་ཡུམ་གསལ༔ སྤྱན་དྲངས་མཆོད་ཚོགས་ཅི་རིགས་འབུལ༔ ཞེས་པས༔ བགེགས་ལ་གཏོར་མ་སྦྱིན་ནས་བསྐྲད༔ སྲུང་བའི་འཁོར་ལོས་མཚམས་གཅད༔ སྐྱབས་སུ་འགྲོ་ཞིང་སེམས་བསྐྱེད༔ མཆོད་གཏོར་བྱིན་གྱིས་བརླབ༔ དེ་ནས་ལྷ་བསྒོམ་པ་ནི༔ ཧྲཱི༔ འདི་ལྟར་སྣང་བའི་དངོས་ཀུན་གདོད་ནས་སྟོང༔ སྟོང་པའི་རིག་རྩལ་འགག་པ་མེད་པའི་གདངས༔ སྣོད་བཅུད་པདྨ་ཚེ་ཡི་ཕོ་བྲང་དབུས༔ མ་བཅོས་ལྷུན་རྫོགས་མགོན་པོ་ཚེ་ཡི་བདག༔ པདྨ་བཛྲ་དམར་གསལ་ཆགས་ཉམས་རྒྱས༔ ཁྲོ་འཛུམ་མཆེ་བ་བཞི་གཙིགས་སྤྱན་གསུམ་པ༔ ཕྱག་གཉིས་པདྨ་ཚེ་ཡི་བུམ་པ་འཛིན༔ གསང་བ་ཡེ་ཤེས་མནྡཱ་ར་བ་འཁྲིལ༔ དར་དང་རིན་ཆེན་ཨུཏྤལ་རུས་པས་བརྒྱན༔ རྡོ་རྗེའི་སྐྱིལ་ཀྲུང་པད་ཉི་ཟླ་བའི་སྟེང༔ སྣང་སྟོང་ཟུང་འཇུག་འོད་ཀྱི་སྐུར་གསལ་བའི༔ ཐུགས་ཀར་ཚེ་དཔག་མེད་མགོན་ཡབ་ཡུམ་གྱི༔ འོད་ཟེར་འཕྲོས་འདུས་ཡེ་ཤེས་སྤྱན་དྲངས་བསམ༔ སྤྱན་འདྲེན་ནི༔ ཧྲཱི༔ ནུབ་ཕྱོགས་ཨོ་རྒྱན་དབང་གི་ཕོ་བྲང་ནས༔ འཆི་མེད་པདྨ་བཛྲ་ཡབ་དང་ཡུམ༔ ཚེ་ལྷ་རིག་འཛིན་མཁའ་འགྲོའི་ཚོགས་དང་བཅས༔ ཐུགས་རྗེའི་དབང་གིས་འདིར་གཤེགས་བརྟན་པར་བཞུགས༔ བཛྲ་ས་མ་ཡ་ཛཿཛ༔ ཛཿཧཱུྃ་བཾ་ཧོ༔ ཏིཥྛ་ལྷན༔ ཕྱག་འཚལ་བ་ནི༔ ན་མོ༔ དྲན་པས་ཚེ་དང་ཡེ་ཤེས་ཀྱི༔ དངོས་གྲུབ་མཆོག་སྩོལ་རིགས་བརྒྱའི་བདག༔ པདྨ་བཛྲ་ཚེ་ཡི་ལྷར༔ སྒོ་གསུམ་གུས་པས་ཕྱག་འཚལ་ལོ༔ ན་མོ་པུ་རུ་ཤ་ཡ་ཧོ༔ མཆོད་པ་འབུལ་བ་ནི༔ ཧྲཱི༔ པདྨ་ཚེ་ཡི་ལྷ་ཚོགས་ལ༔ ཉེར་སྤྱོད་འདོད་ཡོན་ཕྱི་མཆོད་འབུལ༔ སྨན་གཏོར་རཀྟ་ནང་མཆོད་འབུལ༔ བདེ་ཆེན་གསང་བའི་མཆོད་པ་འབུལ༔ བློ་བྲལ་མཆོག་གི་མཆོད་པ་འབུལ༔ ཚེ་དང་ཡེ་ཤེས་དངོས་གྲུབ་སྩོལ༔ ཨོཾ་བཛྲ་ཨརྒྷཾ་སོགས། ཨ་མྲྀཏ་རཀྟ་བ་ལིཾ་ཏ་ཁཱ་ཧི༔ ཚོགས་ཀྱི་མཆོད་པ་ནི༔ རཾ་ཡཾ་ཁཾ་གིས་བསང་སྦྱང༔ ཨོཾ་ཨཱཿཧཱུྃ་ཧ་ཧོཿཧྲཱི༔ ཞེས་པས་བྱིན་གྱིས་བརླབས་ལ་འབུལ་བ་ནི༔ ཧྲཱི༔ པདྨ་ཚེ་ཡི་ལྷ་ཚོགས་ལ༔ ཞལ་ཟས་ཚོགས་མཆོད་འབུལ་བ་ནི༔ སྣོད་ཀྱི་འཇིག་རྟེན་བྷནྡྷ་རུ༔ བཅུད་ཀྱི་འགྲོ་དྲུག་ཚོགས་སུ་སྤུངས༔ དགོངས་བརྒྱུད་དག་པས་བྱིན་བརླབས་པའི༔ ཡེ་ཤེས་བདུད་རྩིའི་རྒྱ་མཚོ་ཆེ༔ འདོད་ཡོན་ལྔ་ལྡན་མཆོད་པ་འདི༔ འཆི་མེད་ལྷ་ཚོགས་རྣམས་ལ་འབུལ༔ ཉམས་ཆག་སྡིག་སྒྲིབ་ཉེས་ལྟུང་བཤགས༔ ཚེ་བདུད་བར་ཆད་བཀུག་ཅིང་བསྒྲལ༔ ཞལ་དུ་བསྟབ་བོ་ཁ་རཾ་ཁཱ་ཧི༔ མ་ཧཱ་ག་ཎ་ཙཀྲ་པཱུ་ཛ་ཧོ༔ བཟླས་བརྗོད་བྱ་བ་ནི༔ རྒྱུད་ལས༔ ཐུགས་སྲོག་སྔགས་ཕྲེང་གསལ་བཏབ་ལ༔ འོད་ཟེར་བདུན་གྱིས་ཚེ་བཅུད་བསྡུས༔ ཨོཾ་ཨཱཿཧཱུྃ་ཧྲཱིཿཔདྨ་བཛྲ་དྷུ་མ་གྷ་ཡེ་ཨཱ་ཡུརྫྙཱ་ན་སརྦ་སིདྡྷི་ཧཱུྃ་བྷྲཱུྃ་ནྲྀ་ཛ༔ འབུམ་ཕྲག་གཅིག་བཟླས་ཚེ་གེགས་ཞི༔ ཟླ་དྲུག་བརྩོན་པས་འཆི་མེད་འགྲུབ༔ ཐུན་མཐར་བསྟོད་ཅིང་ཐུགས་དམ་བསྐུལ༔ ཕྱག་རྒྱ་བདུན་གྱིས་ཚེ་རྒྱས་གདབ༔ ཅེས་པས་ཛཔ྄་དགོངས་གསལ་གདབ་པ་ནི༔ རང་གི་ཐུགས་ཀར་ཡེ་ཤེས་སེམས་དཔའ་ཚེ་དཔག་མེད་ཡབ་ཡུམ་དུ་གསལ་བའི་ཡབ་ཀྱི་ཐུགས་ཀའི་དབུས་སུ་པདྨ་དམར་པོ་འདབ་མ་བརྒྱད་པའི་ལྟེ་བར་གསེར་གྱི་རྡོ་རྗེ་རྩེ་ལྔ་པ་ཧྲཱིཿཡིག་གིས་མཚན་པའི་མཐར་སྔགས་ཀྱི་ཕྲེང་བ་རང་སྒྲ་སྒྲོག་ཅིང་འོད་ཟེར་བཅས་གསལ་བཏབ་བོ༔ ཚེ་བཅུད་བསྡུ་བ་ནི༔ བཟླས་པའི་རྐྱེན་གྱིས་ཐུགས་སྲོག་དང་སྔགས་ཕྲེང་ལས་འོད་ཟེར་རིམ་བཞིན་དུ་འཕྲོས་པས༔ རང་གི་བླ་ཚེ་ཆད་ཉམས་ཡར་པ་ཐམས་ཅད་དང༔ འབྱུང་བ་ཆེན་པོ་ས༔ ཆུ༔ མེ༔ རླུང་གི་བཅུད༔ སེམས་ཅན་གྱི་ཚེ་བསོད༔ འཕགས་པའི་ཐུགས་རྗེ་ཡེ་ཤེས་ཐམས་ཅད་འོད་ཟེར་བདུད་རྩིའི་རྣམ་པར་བཀུག་སྟེ་ཐུགས་སྲོག་ས་བོན་ལ་སིབ་སིབ་ཐིམ་པས་འཆི་མེད་རྡོ་རྗེའི་ཚེ་དང་ཡེ་ཤེས་ཀྱི་དངོས་གྲུབ་ཐོབ་པར་བསམས་ལ་སྔགས་དག་ཅིང་སེལ་མེད་པར་བཟླ་འོ༔ ཐུན་མཐར་མཆོད་པ་སྔོན་དུ་འགྲོ་བས་བསྟོད་པ་ནི༔ ཧྲཱི༔ རང་བཞིན་ཆོས་ཀྱི་དབྱིངས་ལས་མ་གཡོས་ཀྱང༔ ཐུགས་རྗེའི་ཆགས་པ་རཱ་གའི་མདངས་འོད་འཚེར༔ ཚེ་དང་ཡེ་ཤེས་དངོས་གྲུབ་མཆོག་སྩོལ་བ༔ པདྨ་བཛྲ་རྩལ་ལ་ཕྱག་འཚལ་བསྟོད༔ བསྐུལ་བ་ནི་ཚེ་མདའ་གཡབ་ཅིང༔ ཧྲཱི༔ ཚེ་བདག་པདྨ་བཛྲ་རྩལ༔ གསང་བ་ཡེ་ཤེས་མནྡཱ་ར༔ ཡབ་ཡུམ་མཉམ་སྦྱོར་འཕྲོ་འདུ་ལས༔ ཕོ་ཉ་མགྱོགས་མ་ཕྱོགས་བཅུར་སྤྲོས༔ ཧྲཱི༔ རིག་འཛིན་རྣལ་འབྱོར་བདག་ཅག་གི༔ བླ་ཚེ་ཆད་ཉམས་ཡར་པ་ཁུག༔ འབྱུང་བཞིའི་བཅུད་ཀྱི་དྭངས་མ་ཁུག༔ ཁམས་གསུམ་སྐྱེ་འགྲོའི་ཚེ་བསོད་ཁུག༔ ཕྱོགས་བཅུའི་རྩ་གསུམ་རྒྱལ་བ་ཡི༔ ཐུགས་རྗེ་བྱིན་རླབས་ནུས་མཐུ་ཁུག༔ དམ་ཚིག་ཚེ་ཡི་རྫས་ལ་སྟིམས༔ རྣལ་འབྱོར་ལུས་ངག་ཡིད་ལ་སྟིམས༔ རིག་འཛིན་ཚེ་ཡི་དངོས་གྲུབ་སྩོལ༔ ཚེ་བྷྲཱུྃ་གཡུ་བྷྲཱུྃ་གཡུ་ཚེ་བྷྲཱུྃ༔ ཨཱ་ཡུརྫྙཱ་ན་གཡུ་ཚེ་བྷྲཱུྃ༔ རྒྱས་གདབ་པ་ནི༔ ཧྲཱི༔ དང་པོ་ཐིག་ལེ་ཉག་གཅིག་རྒྱ༔ གཉིས་པ་ཐབས་དང་ཤེས་རབ་རྒྱ༔ གསུམ་པ་སྐུ་གསུང་ཐུགས་ཀྱི་རྒྱ༔ བཞི་པ་ཚད་མེད་བཞི་ཡི་རྒྱ༔ ལྔ་པ་ཡེ་ཤེས་ལྔ་ཡི་རྒྱ༔ དྲུག་པ་ཕ་རོལ་ཕྱིན་དྲུག་རྒྱ༔ བདུན་པ་དགོངས་པའི་རྩལ་གྱི་རྒྱ༔ ཕྱག་རྒྱ་བདུན་གྱི་རྒྱས་གདབ་པས༔ ཚེ་སྲོག་སེམས་ཀྱི་དབྱིངས་སུ་བསྟིམས༔ སེམས་ཉིད་གཉུག་མ་སྐྱེ་འཆི་བྲལ༔ རྡོ་རྗེ་སྙིང་པོའི་རང་བཞིན་ནོ༔ བཛྲ་ཛྙཱ་ན་གརྦྷ་ཨ༔ ཞེས་བརྗོད་ཅིང་དགོངས་པ་བསྐྱང༔ ཚོགས་ལ་རོལ༔ ལྷག་མ་བསྡུས་ལ་བདུད་རྩིས་བསང༔ ཨོཾ་ཨཱཿཧཱུྃ༔ ལྷག་ལ་དབང་བའི་མཁའ་འགྲོ་གིང༔ མཁའ་ལ་སྤྲིན་ལྟར་གཏིབས་ནས་ཀྱང༔ དམ་ཚིག་གསང་བའི་བདུད་རྩི་བཞེས༔ འཁོར་སྲུངས་རྐྱེན་ཟློགས་ཚེ་དཔལ་སྤེལ༔ ས་མ་ཡ་ཨ་མྲྀཏ་ཁཱ་ཧི༔ སྨོན་ལམ་གདབ་བོ༔ རྫོགས་རིམ་ནི༔ རྒྱུད་ལས༔ རྫོགས་རིམ་ཀ་དག་ངང་ལ་བཞག༔ གང་ཤར་རྟོག་པ་ལམ་དུ་ཁྱེར༔ སྐྱེ་འཆི་མེད་པའི་གདིང་རྙེད་ན༔ ཚེ་ཡི་རིག་འཛིན་ཨེ་མ་ཧོ༔ ཞེས་པས༔ སྣོད་བཅུད་ཐམས་ཅད་འོད་དུ་ཞུ་ནས་རང་ལ་ཐིམ༔ རང་ཡང་ཐུགས་སྲོག་ཧྲཱིཿའི་བར་དུ་བསྡུས་ཏེ་མི་དམིགས་པའི་ངང་ཀ་དག་བྱ་རྩོལ་དང་བྲལ་བའི་དབྱིངས་སུ་མཉམ་པར་བཞག་གོ༔ དེའང་རྫོགས་པ་ཆེན་པོ་ནམ་མཁའ་ཆེ་སྙིང་པོའི་རྒྱུད་ལས༔ ཡང་དག་འཆི་མེད་དོན་གྱི་དགོངས་པ་ནི༔ ལུས་སེམས་ཁོང་ཀློད་མིག་འབྲས་ནམ་མཁར་གཏད༔ རླུང་ནི་རང་བབས་ཅུང་ཟད་ནང་དུ་གཟུང༔ རིག་སྟོང་ཟང་ཐལ་ཅོག་བཞག་སྦུབས་སུ་གཞུག༔ དུས་གསུམ་རྟོག་ཚོགས་གང་དང་ཅི་ཤར་ཡང༔ སྐྱེ་མེད་འགག་མེད་རྩོལ་མེད་གཉུག་མའི་གནས༔ མཐའ་གྲོལ་ཀློང་ཡངས་ཆེན་པོར་ཐག་ཆོད་ན༔ གཟུང་འཛིན་སྐྱེ་འཆིའི་རྫུན་ཕུག་རང་སར་བརྡིབ༔ འཆི་མེད་གདོད་མའི་ས་ལ་ད་ལྟར་ཕྱིན༔ ཞེས་སོ༔ རྗེས་ཐོབ་ལྷའི་སྐུར་ལྡངས་ལ་བསྔོ་སྨོན་བཀྲ་ཤིས་སོགས་བྱའོ༔ ཡང་རྒྱུད་ལས༔ རྟགས་མཐོང་རང་དོན་དངོས་གྲུབ་བླང༔ གཞན་དོན་ཚེ་ཡི་དབང་ཡང་བསྐུར༔ ཚེ་སྒྲུབ་ལེའུ་བདུན་པ་འོ༔ ཞེས་པས་དངོས་གྲུབ་བླང་བ་ནི༔ དངོས་ཉམས་སུ་ལྷ་ཞལ་མཐོང་བ༔ ཛཔ྄་སྒྲ་ཐོས་པ༔ བྷནྡྷ་འཕར་བ༔ བདུད་རྩི་ཁོལ་ཞིང་འཕེལ་བ༔ དྲི་བཟང་པོ་འཐུལ་ཞིང་ཉམས་དགའ་བ༔ རྨི་ལམ་དུ་ཉི་ཟླ་ཤར་བ༔ རྩི་ཤིང་ལོ་ཏོག་ཆུ་བོ་རྒྱས་པ༔ དཀར་མངར་ཤིང་ཏོག་གི་བཟའ་བཏུང་ལ་ལོངས་སྤྱོད་པ་སོགས་རྟགས་བཟང་པོ་བྱུང་བའི་ཚེ༔ གཏང་རག་གི་མཆོད་ཚོགས་རྒྱ་ཆེར་ཕུལ༔ བཟླས་པ་མང་དུ་བྱ༔ དེའི་ཚེ་མདུན་བསྐྱེད་ཐོད་པའི་ལྷ་ཚོགས་ཀྱི་གནས་གསུམ་ནས་ཚེའི་བདུད་རྩི་འོད་ཟེར་དང་བཅས་པ་དཔག་ཏུ་མེད་པ་བྱུང༔ རང་གི་གནས་གསུམ་དུ་ཐིམ་པས་སྐུ་གསུང་ཐུགས་ཀྱི་དངོས་གྲུབ་མ་ལུས་པ་བསྩལ་བར་བསམ༔ ཐུགས་དམ་བསྐུལ༔ དེ་ནས་ཐོད་པ་བདུད་རྩི་དང་བཅས་པ་རང་གི་སྤྱི་བོར་བླངས་ལ༔ ཧྲཱི༔ འཆི་མེད་བདེ་ཆེན་པདྨ་བཛྲ་རྩལ༔ རིག་འཛིན་མཁའ་འགྲོའི་ཚོགས་བཅས་དབྱིངས་ནས་བཞེངས༔ སྐྱེ་ཤི་མེད་པ་དོན་གྱི་དབང་མཆོག་སྐུར༔ ཚེ་དང་ཡེ་ཤེས་དངོས་གྲུབ་བསྩལ་དུ་གསོལ༔ ཀཱ་ཡ་ཝཱ་ཀ་ཙིཏྟ་སརྦ་སིདྡྷི་ཕ་ལ་ཨོཾ་ཨཱཿཧཱུྃ་ཧྲཱི༔ ཞེས་བརྗོད་ཅིང་གནས་གསུམ་དུ་རེག་ལ་དབང་དང་དངོས་གྲུབ་བླང༔ མཐར་ཐོད་པའི་ལྷ་ཚོགས་འོད་དུ་ཞུ་ནས་འཆི་མེད་ཚེ་དང་ཡེ་ཤེས་ཀྱི་བདུད་རྩིར་གྱུར་པར་བསམ་ལ་བདུད་རྩི་དང་བཅུད་ལེན་གྱི་རིལ་བུ་སོགས་ལོངས་སྤྱད༔ ཚོགས་ཀྱི་དགའ་སྟོན་ལ་རོལ༔ བཀྲ་ཤིས་སྨོན་ལམ་རྒྱ་ཆེར་བྱའོ༔ གཞན་ལ་ཚེའི་དབང་བསྐུར་ན་མཎྜལ༔ ཚེ་དཔག་མེད་མགོན་ངོ་བོ་ཉིད༔ སློབ་དཔོན་མཆོག་ཉིད་བདག་ལ་དགོངས༔ དུས་མིན་འཆི་བའི་བར་ཆད་སོལ༔ སྐྱེ་འཆི་མེད་པའི་དབང་བསྐུར་སྩོལ༔ ཅེས་གསོལ་བ་གདབ༔ རྒྱུད་སྦྱང༔ སློབ་མ་ལྷར་བསྐྱེད༔ ཡེ་ཤེས་དབབ༔ བརྟན་པར་བྱ༔ ཚེ་འགུགས་པའི་ཐུགས་དམ་བསྐུལ༔ དེ་ནས་བདུད་རྩིའི་སྣོད་ལྷ་དང་གཞལ་ཡས་ཁང་དུ་གསལ་བ་སྤྱི་བོར་བཞག་ཅིང་གོང་ལྟར་དབང་དང་དངོས་གྲུབ་སྦྱིན༔ ཐོད་པའི་ལྷའི་སྐུ་ལས་བདུད་རྩིའི་རྒྱུན་དཔག་ཏུ་མེད་པ་བྱུང༔ སློབ་མའི་ལུས་ཀྱི་ནང་གང༔ སྐུ་གསུང་ཐུགས་ཀྱི་ཚེའི་དངོས་གྲུབ་ཐོབ་པར་བསམ༔ མཐར་ལྷ་འོད་དུ་ཞུ་བའི་བདུད་རྩི་བྱིན་ལ༔ ཧྲཱི༔ ཚེ་བདག་མགོན་པོ་ཞུ་བའི་བཅུད༔ ཚེ་ཡི་བདུད་རྩི་འདི་བྱིན་པས༔ རྩ་རླུང་བྱང་སེམས་རབ་ཏུ་འཕེལ༔ བདེ་ཆེན་ཚེ་ཡི་དབང་ཐོབ་ཤོག༔ སྔགས་བརྗོད༔ ཚེ་བཅུད་རིལ་བུ་སྦྱིན་ལ༔ ཧྲཱི༔ རྡོ་རྗེ་ཚེ་ཡི་སྒྲུབ་པའི་རྫས༔ བཅུད་ལེན་རིལ་བུ་འདི་བྱིན་པས༔ ཟག་མེད་བདེ་བའི་ལོངས་སྤྱོད་ཀྱིས༔ ཡེ་ཤེས་ཚེ་ཡི་དབང་ཐོབ་ཤོག༔ སྔགས་བརྗོད༔ ཚེ་རྒྱས་གདབ་ཅིང་བཀྲ་ཤིས་རྒྱས་པར་བརྗོད་དོ༔ ཚེ་སྒྲུབ་པའི་རྒྱབ་ཆོས་སུ༔ རང་གིས་སྲོག་གཅོད་སྤང༔ གཞན་ལ་སྲོག་ཆོད་ཅེས་མི་བསྒོ༔ གང་འབྱོར་གྱི་སེམས་ཅན་སྲོག་བསླུ་བྱས་པའི་དཔྲལ་བར་ཉི་ཟླའི་རྟགས་གདབ་ཅིང་ཚེ་རིང་བའི་བཀྲ་ཤིས་སྨོན་ལམ་བྱ༔ སེམས་ཅན་ཐམས་ཅད་ལ་ཚེ་རིང་བའི་སྨོན་ལམ་གདབ༔ སཱཙྪ་གདབ༔ ཉེའུ་འདོན༔ ལམ་འཕྲང་བཅོས༔ དགེ་འདུན་ལ་བསྙེན་བཀུར༔ ནད་པ་ལ་སྨན་སྦྱིན༔ དབུལ་ཕོངས་ལ་ཟས་སྐོམ་སྟེར་བ་སོགས་དམ་ཚིག་ཡིན་ནོ༔ ས་མ་ཡ༔ རྒྱ་རྒྱ་རྒྱ༔ ལམ་ཟབ་སྒྲུབ་པའི་ཆ་རྐྱེན་དུ༔ རིག་འཛིན་ཚེ་ཡི་གདམས་པ་འདི༔ ཚེ་བདག་པདྨ་བཛྲ་གྱིས༔ དཔལ་གྱི་དབང་ཕྱུག་ཁྱོད་ལ་གདམས༔ གསང་བའི་ཉམས་ལེན་སྙིང་པོར་དྲིལ༔ མ་འོངས་དོན་ཕྱིར་གཏེར་དུ་སྦོས༔ སྙིགས་མའི་དུས་སུ་ཕན་པར་འགྱུར༔ ས་མ་ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ ཟབ་རྒྱ༔ གཏད་རྒྱ༔ གསང་རྒྱ༔ རྒྱ་རྒྱ་རྒྱ༔ ཁོ་བོ་ལོང་པོའི་རིག་སྔགས་འཛིན་པ་མངྒ་ལས་སྒྲུབ་གནས་ཟངས་མདོག་དཔལ་རིའི་བྲག་གཡུ་སྒོ་ཅན་ནས་སྤྱན་དྲངས་པའོ། །སརྦ་མངྒ་ལཾ།། །། ༈ འདིའི་བརྒྱུད་པ། ཆོས་ལོངས་སྤྲུལ་གསུམ། ཡེ་ཤེས་མཚོ་རྒྱལ། དཔལ་གྱི་དབང་ཕྱུག །ལོང་པོ་བཅས་སྡེ་གྲུབ་ཆེན་བཀྲ་ཤིས་ཚེ་བརྟན། ལྷ་བཙུན་ཆེན་པོ། པདྨ་ཕྲིན་ལས་དབང་ཕྱུག །མང་ཐོས་མི་འགྱུར་རྡོ་རྗེ། བསྟན་འཛིན་ཡེ་ཤེས་ལྷུན་གྲུབ། ཞབས་དྲུང་རྡོ་རྗེ་སྙིང་པོ། བླ་མ་ཨོ་རྒྱན་འགྲོ་འདུལ། ཀུན་མཁྱེན་རྡོ་རྗེ་གཟི་བརྗིད། དེས་སོ།། །།


text:
ཨོ་སི་ཐྲི་ཡ།
ཨོ་སི་ཐྲི་ཡ་(Österreich)ནི་ཡོ་རོབ་གླིང་གི་རྒྱལ་ཁབ་ཞིག་རེད། དེའི་རྒྱལ་ས་ནི་ཝི་ཨེ་ན་རེད།
ནང་དོན།
མིང་འབྱུང་ཚུལ།[རྩོམ་སྒྲིག]
སྤྱི་ལོ་༩༩༦ ལོར་ostarrichi ཞེས་པའི་མིང་འདི་བྱུང་། དེ་སྐབས་ལོ་ངོ་༦༠༠ རིང་Habsburgerherrschaft དབང་བསྒྱུར་འོག་བསྡད། དེ་ནས་ལོ་ངོ་བརྒྱ་དང་ལྔ་བཅུའི་རྗེས་སུ་ད་ལྟའི་མིང་འདི་ཉིད་ österreich,ཞེས་པ་འདི་བྱུང་། ost ནི་ཤར་ཕྱོགས་དང་། reich ནི་ཕྱུག་པོའི་དོན་ཡིན་ཟེར།
ལོ་རྒྱུས།[རྩོམ་སྒྲིག]
རྒྱལ་ཁབ་ཀྱི་མིང་ལ་ཨོ་སོ་ཏྲི་རི་ཡ། austria,Österreich ཡོ་རབ་ཤར་ནུབ་གཉིས་ཀྱི་དབུས་སུ་ཆགས་ཡོད། སྤྱི་ལོ་༩༩༦ ལོར་ostarrichi ཞེས་པའི་མིང་འདི་བྱུང་། དེ་སྐབས་ལོ་ངོ་༦༠༠ རིང་Habsburger ཧན་སེ་བུག་གྷར་གྱི་དབང་བསྒྱུར་འོག་བསྡད། དེ་ནས་ལོ་ངོ་བརྒྱ་དང་ལྔ་བཅུའི་རྗེས་སུ་ད་ལྟའི་མིང་འདི་ཉིད་ österreich,ཞེས་པ་འདི་བྱུང་། ost ནི་ཤར་ཕྱོགས་དང་། reich ནི་ཕྱུག་པོའི་དོན་ཡིན་ཟེར། སྤྱི་ལོ་༡༡༥༦ ལོར་གཞིས་ཀའི་ལམ་ལུགས་ཀྱིས་དབང་བསྒྱུར་བྱས། དེ་རྗེས་སྤྱི་ལོ་༡༤༥༣ ལོར་སླར་ཆེས་མཐོའི་གཞིས་ཀའི་ལམ་ལུགས་སམ་གཞིས་ཀ་ཆེ་ཤོས་ཀྱི་ལུགས་སུ་གནས། དེ་རྗེས་སྤྱི་ལོ་༡༨༠༤ ལོར་གོང་མའི་རྒྱལ་ཁམས་ཀྱིས་ལམ་ལུགས་སུ་བསྡད། དེ་རྗེས་སྤྱི་ལོ་༡༨༦༧ ལོར་ཨོ་སི་ཏྲི་རི་ཡ་དང་ཧུན་གྷར་མི་རིགས་གཉིས་མཉམ་གནས་ཀྱི་རྒྱལ་ཁབ་ཏུ་བསྡད། སྤྱི་ལོ་༡༩༡༨ ལོར་ཨོ་སོ་ཏྲི་རི་ཡ་ཐོག་དང་པོར་གཅིག་མཐུན་རྒྱལ་ཁབ་ཏུ་ཆགས། སྤྱི་ལོ་༡༩༣༨ ལོར་ཧི་ཏི་ལར་གྱིས་ཇར་མན་མཉམ་གཅིག་བསྒྱུར་བཟོས། སྤྱི་ལི་༡༩༤༥ ལོར་སླར་ཡང་གཅིག་མཐུན་རྒྱལ་ཁབ་བྱུང་། སྤྱི་ལོ་༡༩༥༥ ལོར་དམངས་གཙོའི་རྒྱལ་ཁབ་ཆགས། སྤྱི་ལོ་༡༩༩༥ ལོར་ཡོ་རབ་མཐུན་ཚོགས་སུ་ཞུགས།
རྒྱལ་ཁབ་ཀྱི་སྐད་ཡིག་ཇར་མན་སྐད་ཡིག་Deutschཡིན། དེ་མིན་ཀོ་རི་ཏྲི་ཤི། སོ་ལོ་ཝི་ནི་ཤི། ཧུན་གྷར་ཤི། རྒྱལ་ཁབ་ཀྱི་ངོ་བོ། གྲོས་ཚོགས་ལམ་ལུགས་ཀྱི་དམངས་གཙོ། ཁྱོན་མངའ་སྡེ་དགུ་ཡོད། ཝི་ཡན། སྦུ་གྷར་ལན་ཌེ། ཀེའ་རན་ཏན། ནིའ་དར་ཨོ་སི་ཏྲི་རག ཨོ་སྦར་ཨོ་སི་ཏྲི་རག སལ་ཛི་སྦུག ཤེ་ཏེར་མག ཏྲི་རོ། ཧྥོ་རལ་བྷག རྣམས་ཡིན། རྒྱལ་ས་དང་མངའ་སྡེ་གཙོ་བོ་ཝིནWeinཡིན། རྒྱལ་ཁབ་ཀྱི་གཙོ་འཛིན། ཧན་ཛེ་ཧྥི་ཤར།Alexander Van der Bellen. རྒྱལ་ཁབ་ཀྱི་སྲིད་འཛིན། ཝིར་ནར་ཧྥེ་མན།Christian Kern. རྒྱལ་ཁབ་ཀྱི་གཙོ་འཛིན་ལོ་ཡུན་དྲུག་ཡིན། གྲོས་ལ་མཐུས་མི་183 ཡོད།
རྒྱལ་ཁབ་ཀྱི་ས་ཁྱོན། ཀི་ལོ་མི་ཏྲར་གྲུ་བཞི་མ་83.878ཡིན། མི་འབོར།8.872.865, ཀི་ལོ་མི་ཏྲར་གྲུ་བཞི་མ་གཅིག་གི་སྟེང་ཁྱོན་མི་གྲངས་105.སྡོད་ཀྱི་ཡོད། དངུལ་ལོར། ཨོའོ་རོ་Euro.རྒྱལ་ཁབ་ཀྱི་དུས་ཆེན་གཙོ་བོ། སྤྱི་ཟླ་10ཚེས་26 རང་བཙན་ཉིན་མོ་ཡིན། རྒྱལ་དར་ནི། སྟེང་འོག་དམར་པོ་དང་བར་དུ་དཀར་པོ་ཡིན། དམག་དང་འབྲེལ་བའི་རྟགས། བྱ་འབྲུག་གི་དབུས་སུ་རྒྱལ་དར་དང་དེའི་གཤམ་དུ་ལག་གཉིས་ཀྱི་གཡས་ལ་ཐོ་བ་དང་གཡོན་དུ་ཟོར་བ་བཟུང་བ་ཡོད། རྒྱལ་ཁབ་ཀྱི་མཚོན་རྟགས་སུ། ཨ།A ཡིན། རྒྱལ་ཁབ་ཀྱི་ཁ་པར་ཨང་། +43ཡིན། རི་མཐོ་ཤོས། གྷོ་རོ་སི་ལོག་ནར་Großglockner ཡིན། མཐོ་ཚད་མི་ཏྲར་3798 ཡོད། མཚོ་ཆེ་ཤོས། ནོཡ་སི་ད་ལར་སི་Neusiedler Seeཡིན། ཁྱིམ་མཚེས་རྒྱལ་ཁབ་ནི། ཤར་ལྷོར་ཇར་མན་ནི། ལྷོར་ཅེག ལྷོ་ནུབ་ཏུ་སོ་ལོ་ཝི་ཀི་ཡ། ནུབ་ཏུ་ཧུན་གྷར། ནུབ་བྱང་དུ་སོ་ལོ་ཝི་ནན། བྱང་དུ་ཨི་ཊ་ལི། བྱང་ཤར་དུ་སུད་སི། རྒྱལ་ཁབ་རྣམས་ཡིན། བྱང་ཤར་དང་ཤར་མཚམས་སུ་ནག་རི་དང་བྲག་རི་སྤང་རི་གངས་རི་བཅས་རི་ཧ་ཅང་མང་། རི་བརྒྱུད་ནི། ཨལ་པན་Alpen་དང་འབྲེལ་ནས་ཡོད།
ས་ཁམས།[རྩོམ་སྒྲིག]
དཔལ་འབྱོར།[རྩོམ་སྒྲིག]
མི་འབོར།[རྩོམ་སྒྲིག]
UNO city in Austria_Center_Vienna1
པར་རིས་བར་འཁྱམས།[རྩོམ་སྒྲིག]
ཟིན་ཐོ་འམ་དཔྱད་གཞི།[རྩོམ་སྒྲིག]
དཔྱད་གཞིའི་དཀར་ཆག[རྩོམ་སྒྲིག]
ད་དུང་གཟིགས།[རྩོམ་སྒྲིག]
ཕྱི་ཕྱོགས་དྲ་མཐུད།[རྩོམ་སྒྲིག]


text:
ལོ་ན་གཞོན་པའི་དུས་སུ་ང་དང་ན་ཚོད་མཉམ་པའི་བྱིས་པ་ཚོས་སྡེ་བའི་གློག་བརྙན་ཁང་དུ་རྒྱལ་ཁབ་ཕྱི་ནང་གི་གློག་བརྙན་གང་མང་ལ་བལྟས་ཏེ་ནར་སོན་གྱི་ལོ་ཟླ་རིམ་བཞིན་འཚར་བ་ཡིན། ཐེངས་ཤིག་ལ་ལོ་སར་དགོང་ཚོགས་ཤིག་རྒྱ་ཆེའི་མང་ཚོགས་ལ་བསྟན་ཅིང་། རེབ་དེའི་དགོང་ཚོགས་ཁྲོད་དུ་ན་གཞོན་གླུ་བ་ཤེར་བསྟན་གྱིས《གཉན་པོ་གཡུ་རྩེའི་བུ་རྒྱུད》ཅེས་པའི་རྡུང་ལེན་སྙན་མོ་ཞིག་བླངས་པར་སྐད་ངག་ཁུ་བྱུག་འདྲ་བའི་གདངས་ཀྱིས་ངའི་ཡིད་ཀྱི་དང་བ་ཅིག་ཅར་དུ་དྲངས། སྐབས་ཐོག་དེར་ངས་གཉན་པོ་གཡུ་རྩེའི་མཛེས་ལྗོངས་ནི་ཅི་འདྲའི་ངོ་མཚར་ཞིང་ལྟ་ན་སྡུག་པ་ཞིག་ཡིན་ཚུལ་ཀུན་རྟོག་ཡིད་ཀྱིས་འཆར་ཡན་ཕྱེས་མ་མྱོང་མོད། རྡུང་ལེན་སྙན་མོ་དེས་ང་ཚོ་ན་གཞོན་ཚོར་བག་ཆགས་ཟབ་མོ་ཞིག་བཞག་པས། ཕྱི་ཉིན་ནས་བཟུང་ན་གཞོན་ཚོའི་ངག་སྒོ་རུ་ཡང་ལེན་བསྐྱར་ལེན་སྒོས《གཉན་པོ་གཡུ་རྩེའི་བུ་རྒྱུད》ཅེས་པའི་རྡུང་ལེན་དེ་ས་ཁྱབ་རྡོ་ཁྱབ་ཏུ་གྱུར། སྟབས་ལེགས་པ་ཞིག་ལ། 2017ལོའི་དབྱར་གནང་སྐབས་ཀྱི་དུས་ཚོད་བེད་སྤྱད་དེ་ངེད་དགེ་གྲོགས་སྐོར་ཞིག་མགོ་ལོག་བོད་རིགས་རང་སྐྱོང་ཁུལ་གཅིག་སྒྲིལ་རྫོང་ཁོངས་ཀྱི་གཉན་པོ་གཡུ་རྩེའི་ཡུལ་སྐོར་ལྗོངས་ཁུལ་དུ་ཐེངས་ཤིག་འགྲོ་བའི་སྐལ་བ་ལྡན།
གཉན་པོ་གཡུ་རྩེ་ནི་ཟལ་མོ་སྒང་རྒྱུད་ཀྱི་ཆེས་མཐོ་བའི་རི་རྒྱུད་གཙོ་བོ་ཡིན་ལ། གནས་རི་དེ་སི་ཁྲོན་ཞིང་ཆེན་རྔ་བ་བོད་རིགས་ཆའང་རིགས་རང་སྐྱོང་ཁུལ་རྔ་བ་རྫོང་དང་མཚོ་སྔོན་ཞིང་ཆེན་གཉིས་ཀྱི་འབྲེལ་མཚམས་སུ་ཡོད་ཅིང་གཙོ་བོ་མཚོ་སྔོན་གཅིག་སྒྲིལ་རྫོང་གི་ཁོངས་སུ་གཏོགས། གཉན་པོ་གཡུ་རྩེའི་ཞེང་གི་རིང་ཚད་ལ་སྤྱི་ལེ40དང་། དཀྱུས་ཀྱི་རིང་ཚད་ལ་སྤྱི་ལེ25ཡོད་ལ། དབུ་རྩེའི་མཐོ་ཚད་ནི་མཚོ་ངོས་ལས་སྨི5369ཡས་མས་ཡིན། གཉན་པོ་གཡུ་རྩེ་ཡི་རི་རྩེ་མཐོ་ཞིང་གཟར་ལ་རི་ཚོགས་ཀྱི་ཕྲེང་བ་མང་པོས་ཀུན་ནས་བསྐོར་ཡོད།
གནས་འདིར་ཆུ་མགོ་སྟོང་དང་དགུ་བརྒྱ་ཡོད་པར་བཤད་ཅིང་མཚེའུ160ལྷག་ཡོད་པ་མིག་མངས་ལྟར་བཀྲ་བ་ངོ་མཚར་བའི་ནགས་ལྗོངས་ཀྱིས་ཁོར་ཡུག་ཐམས་ཅད་མཛེས་པར་བརྒྱན་པར་མ་ཟད། ཚན་རིག་པས་ད་ལྟའང་དཔག་དཀའ་བར་གྱུར་པའི་རང་བྱུང་གི་གསང་རྒྱ་དམ་པོ་ཞིག་རི་རྩེའི་སྤྲིན་རུམ་ན་མཆིས་པ་ནི་ཀུན་གྱིས་ངོ་མཚར་བའི་ཡུལ་དུ་བྱེད་པ་ཡིན། བྱང་ངོས་ནས་འབབ་པའི་ཆུ་དང་ཆུ་ཕྲན་རྣམས་རྨ་ཀླུང་སྔོན་མོ་དང་ལྷོ་ངོས་ནས་འབབ་པའི་ཆུ་རྒྱུན་རྣམས་ཤར་རྒྱལ་མོ་རྔུལ་ཆུའི་ཆུ་མགོ་ཐེ་བའི་ཤར་ལྷོ་ནུབ་གསུམ་ནས་འབབ་པའི་ཆུ་ཕྲན་རྣམས་འབྲི་ཆུར་འབབ་ཀྱིན་ཡོད། གནས་དེ་དག་ནི་རྒྱལ་ཁབ་ས་གཤིས་སྤྱི་གླིང་དང་མཚོ་སྔོན་ཞིང་ཆེན་གྱི་ཁ་ཆར་འབབ་ཚད་ཆེས་མཐོ་བའི་ས་ཁུལ་ཞིག་རེད།
གཉན་པོ་གཡུ་རྩེ་ནི་བོད་ཀྱི་སྲིད་པ་ཆགས་པའི་ལྷ་དགུའི་ཡ་གྱལ་གཉན་ཆེན་ཐང་ལྷའི་ཞང་བོ་གཉན་ཆེན་ཐོད་པ་རྩལ་གྱི་གནས་དང་། མགོ་ལོག་འབུམ་པ་ཁག་གསུམ་གྱི་དཔོན་རྒྱུད་མཆེད་ཁུངས་ཀྱང་རེད། ངག་རྒྱུན་དུ། གཉན་པོ་གཡུ་རྩེས་རང་གི་དྲིན་ལན་འཇལ་ཕྱིར། རང་གི་སྲས་མོ་རྔོན་པ་མདའ་རྩལ་རྫོགས་པ་ཞིག་ལ་ཆུང་མར་བྱིན་པ་ལས་སྲས་གསུམ་འཁྲུངས་པ་སྟེ། དབང་ཆེན་འབུམ་དང་། ཨ་སྐྱོང་འབུམ། པདྨ་འབུམ་བཅས་ཡིན་ལ། དེ་དག་གི་རྒྱུད་འཕེལ་བ་ལས་མགོ་ལོག་འབུམ་པ་ཁག་གསུམ་བྱུང་བར་གྲགས། ཡང་ངག་རྒྱུན་དུ་རི་བོ་དེའི་ཤར་ལྷོ་ནུབ་བྱང་དང་མདུན་སྒོའི་གཡས་གཡོན་སོགས་ན་གནས་སྲུང་རེ་ཡོད་ཅིང་། མདུན་སྒོའི་གཡོན་ཕྱོགས་ནི་ལྷ་གཡག་དཀར་པོ་དང་། གཡས་ནི་རྒྱ་སྟག་དམར་པོ། གཞན་རྣམས་རེ་རེ་ལ་མིང་རེ་ཡོད་པ་དང་། རི་བོ་དེ་ནི་མགོ་ལོག་ས་ཁུལ་གྱིས་བསྙེན་བཀུར་མཛད་པའི་གཞི་བདག་གཉན་པོ་གཡུ་རྩེའི་གནས་རི་རེད།
གཉན་པོ་གཡུ་རྩེའི་ས་དེར《གེ་སར་སྒྲུང》དང་འབྲེལ་བའི་རྗེས་ཤུལ་མང་པོ་ཡོད་པས། མགོ་ལོག་མི་དམངས་ཀྱི་ལྷ་སྒྲུང་དང་། གཏམ་རྒྱུད། དམངས་གླུའི་འབྱུང་ཁུངས་གཙོ་བོ་ཞིག་རེད། ལོ་འདི་འགའི་རིང་ལ་གཉན་པོ་གཡུ་རྩེ་ནི་ཡུལ་སྐོར་པ་མང་པོའི་སེམས་ཁོང་གི་སྙེག་འདུན་ཞིག་ཏུ་གྱུར་ཡོད་ཅིང་། ཡུལ་སྐོར་འཕེལ་རྒྱས་ཀྱི་དགོས་མཁོ་དང་བསྟུན་ནས། ཞིང་ཆེན་རིམ་པའི་འབྲེལ་ཡོད་ལས་ཁུངས་ཀྱི་སྣེ་ཁྲིད་དང་རྒྱབ་སྐྱོར་འོག གཅིག་སྒྲིལ་རྫོང་གིས་ཤུགས་ཆེན་པོས་གཉན་པོ་གཡུ་རྩེའི་ལྗོངས་ཁུལ་དང་ལམ་འགྲམ་གཡས་གཡོན་གྱི་གད་སྙིགས་གཙང་དག་བྱས་ནས་ཞབས་ཞུའི་ནུས་པ་མུ་མཐུད་ནས་འཐུས་ཚང་དུ་བཏང་བའི་ཁར། གཉན་པོ་གཡུ་རྩེའི་ལྗོངས་ཁུལ་སྲུང་སྐྱོབ་དང་ཡུལ་སྐོར་ཁྱབ་སྒྲོག་བྱས་ཏེ། ཡུལ་སྐོར་རྨང་གཞིའི་འཛུགས་སྐྲུན་གྱི་བྱ་བ་དེ་ཆེས་གལ་ཆེ་བའི་གྲས་སུ་བཞག་ཅིང་། ས་གནས་ཀྱི་ཡུལ་སྐོར་ཐོན་ལས་འཕེལ་བ་མགྱོགས་ཤིང་སྐྱེ་ཁམས་ཀྱི་རང་སྲུང་ནུས་པ་ཆེ་ལ་མང་ཚོགས་ཀྱི་ཡོང་སྒོ་འཕར་བའི་རྣམ་པ་གསར་བ་ཞིག་ཏུ་གྲུབ་འདུག
དེང་རབས་འཕྲུལ་གྱི་རླངས་འཁོར་ལ་བསྡད་དེ་སྦྲུལ་གཟུགས་གྱ་གྱུའི་སྣུམ་ལམ་བརྟོལ་ནས་གཉན་པོ་གཡུ་རྩེའི་ཉེ་འདབས་སུ་ཐོན་དུས། ཚ་གདུགས་ཉི་མ་ང་ཚོའི་མགོ་ཐོག་ནས་དྲང་ཐད་དུ་འཆར་ཞིང་། ཕལ་ཆེར་ཉིན་གུང་གི་དུས་ཚོད་གཅིག་ཙམ་ལ་འཁེལ་བ་འདྲ། ང་ཚོ་གཉན་པོ་གཡུ་རྩེའི་ལྗོངས་ཁུལ་དུ་རླངས་འཁོར་གྱི་དཔུང་བསྒྲིགས་ཡོད་པའི་ས་ཚིགས་དེར་ཐོན་མ་ཐག ལུང་བའི་ཕུ་ན་སྟོབས་ཀྱིས་འགྱིང་བའི་ཆུ་ཤེལ་ཕོ་བྲང་འདྲ་བའི་གངས་རིའི་གཟི་མདངས་མིག་གི་དགའ་ཚལ་དུ་བྱོན་ཞིང་། གཡའ་མ་སྔོན་མོའི་བྲག་རིའི་འཛིང་ཁ་འཁྲིགས་ཏེ་ཀེར་རེར་བསླངས་པ་གཞི་བདག་གི་ཟོལ་གྱིས་དམ་བཀྱིག་གེར་ཆགས་པ། རྫ་སྐེད་དུ་ཚང་ཚིང་གཡུ་ལོ་བཀོད་པའི་ལྗང་མདོག་གོས་ཀྱི་ལྭ་བ་ཧྲིལ་གྱིས་གཡོགས་པས་དབྱར་གྱི་དཔལ་ཡོན་འཚེར་བའི་མཛེས་སྡུག་གི་རྣམ་པ་ཅིག་ཅར་མངོན་ནོ། །
ང་ཚོ་ཡུལ་སྐོར་པ་རྣམས་རླངས་འཁོར་ལས་ཐོལ་གྱིས་བབས་ཏེ་དེའུ་འབུར་སྟེང་དུ་བུད་པ་ན། ད་གཟོད་རྫ་འདབས་སུ་ལྟེམས་མེར་འཁྱིལ་ཞིང་ཨན་ད་རྙིལ་གྱི་མདོག་ལྟར་སྔོ་བའི་གཡུ་མཚོ་སྔོན་མོ་མེ་ལོང་རང་བྱོན་དུ་ཆགས་ནས་རབ་བརྗིད་ལྷུན་པོའི་རང་གཟུགས་གསལ་དྭངས་དྭངས་སུ་འཆར་བ་འདྲེན་བྱེད་ཀྱི་དཀྱིལ་ལ་ལྷུང་འོངས། དེ་མུར་ཚང་མས་ཧ་ལས་ཤིང་ཡ་མཚན་པའི་མིག་ཟུང་གིས་སོ་སོའི་པར་ཆས་དང་ཁ་པར་བླངས་ཏེ་གཉན་པོ་གཡུ་རྩེའི་རྒྱང་རིང་གི་ཡུལ་ལྗོངས་རེ་རེ་ཟུར་མི་འདྲ་བའི་སྒོ་ནས་པར་མིག་ཏུ་འདྲེན་བཞིན་མཆིས།
ང་ཚོ་གནས་འདིར་འབྱོར་དུས། ཡུན་རིང་གྲོང་ཁྱེར་གྱི་སྣེ་འཛིང་གི་ཟང་ཟིང་དང་འཁྲུག་ཆ་དོད་པའི་འཕྲུལ་ཆས་ཀྱི་འདུ་འགོད་ལས་འཕྱུར་བའི་འཛེར་སྒྲ་དེ་ཐོས་འཛིན་དུ་བོར་ཚར་ལ། གྲོང་ཁྱེར་ནང་བཞིན་སེང་རས་ཀྱིས་བསྒྲིབས་པ་ལྟ་བུའི་རྫས་དུག་གི་ར་རིའི་དྲི་ངན་སྣོམ་བྱེད་དུ་ཡལ་ཚར། ལྷག་པར་མཐོང་ལམ་བསྒྲིབས་ལ་ཁད་ཀྱི་གཅིག་ལས་གཅིག་མཐོའི་ཁང་བརྩེགས་ཀྱི་འཕག་འཚག་ཀྱང་གདོད་ནས་བསྣུབས་ཚར་བས། གནས་འདིར་ཐོག་མར་སླེབས་དུས་གོ་ལ་གཞན་ཞིག་ཏུ་གནས་ཚང་གཡར་བར་ཕེབས་པའམ་མི་ཡུལ་གྱི་ཆེས་དྭངས་གཙང་གི་དག་ཞིང་འབའ་ཞིག་ཡིན་སྙམ་པའི་ངེས་ཤེས་རྙེད།
ང་ཚོ་དགེ་གྲོགས་རྣམས་རིམ་བཞིན་གོམ་ཟུང་གི་བགྲོད་པ་གཉན་པོ་གཡུ་རྩེ་དང་ཐག་ཇེ་ཉེར་བཏུད་དུས། མཐའ་ཡས་སྤང་ཐང་གི་གཞི་རུ་སེར་ལམ་མེར་བཞད་པའི་མེ་ཏོག་སེར་ཆེན་ནི་ལྷ་དབང་སུ་ཞིག་གིས་འཇིག་རྟེན་ལ་ཕུན་ཚོགས་སྣོན་ཆེད་ལྷ་ཡུལ་ནས་སྦྲང་ཆར་གྱི་ཟོལ་གྱིས་མི་ཡུལ་ལ་གཏོར་ཏེ་གསེར་ཞུན་ཁུ་བས་ལན་བརྒྱར་བྱུགས་པ་ལྟར་མིག་ལ་འཁྱུག་འོངས།
སྤང་ཐང་དུ་ཆམ་མེར་བརྡལ་བའི་སེར་ཆེན་མེ་ཏོག་ལས་གཞན་འཇའ་ཚོན་སྣ་ལྔའི་མདོག་ལ་འཁུ་བའི་མིང་མི་ཐོགས་པའི་མེ་ཏོག་ཆུང་ངུ་ཚོམ་བུ་ཚོམ་བུ་སྡུག་གུར་བཞད་པ་གོས་ལྭ་ཁྲ་ཁྲ་སྤང་ལ་བཀྲམ་པའམ། འཇའ་སྣེ་སྤང་ལ་ཟུག་པ་ལྟར་ཁྲ་ཆིལ་དགུ་ཆིལ་དུ་མངོན་པས་དངོས་གནས་སྨྲ་མི་ཤེས་པའི་ཚོར་སྣང་སྤྲོ་བོ་ཞིག་གནང་འོངས།
དགའ་འོས་པ་ཞིག་ལ་གཅིག་སྒྲིལ་རྫོང་རིག་གནས་ཡུལ་སྐོར་ཅུས་ཀྱིས་ལྟ་སྐོར་པ་མང་པོས་སྤང་ཐང་གོས་འདྲ་བའི་རྩྭ་སྔོན་རྡོག་པས་རྫི་བར་དོགས་པ་དང་། སྤང་ཐང་དུ་ལྷམ་མེར་གྲོལ་བའི་རབ་མཛེས་མེ་ཏོག་གི་བྱད་བཞིན་སྣོག་པར་བསམས་ཏེ་རྫ་འདབས་ཀྱི་སྤང་ཐང་ནས་མཚོ་མཐའ་རུ་ཤིང་སྐས་དང་ལྡིང་ཁང་བཟོས་ཏེ་ལྟ་སྐོར་པ་ཡོད་དོ་ཅོག་ལ་བགྲོད་ལམ་སྟབས་བདེ་བསྐྲུན་འདུག ཉིན་དེར་རླུང་བུ་གང་ཞིག་གིས་གནས་གང་ཞིག་ནས་ཧྲིལ་གྱིས་དེད་འོང་བ་ལྟར་རྒྱ་བོད་སོག་གསུམ་གྱི་ཡུལ་སྐོར་པ་ནི་ཁྱུ་དང་ཁྱུ་བྱས་ཏེ་སྣེ་ཤན་པའི་གསལ་དག་སྙན་གསུམ་གྱི་གནས་བཤད་ལ་འཁྱུད་དེ་རང་བྱུང་ཁམས་ཀྱི་ཕུན་ཚོགས་ལོངས་སྤྱོད་ལ་རོལ་བཞིན་མཆིས། ང་ཚོའི་དཔུང་ཁག་ཀྱང་སྔ་ཕྱི་ལྟར་ཤིང་སྐས་ལམ་ཕྲན་བརྒྱུད་དེ་དལ་བུར་མདུན་ཕྱོགས་སུ་བསྐྱོད་པ་ན། ལམ་འགྲམ་གཡས་གཡོན་གྱི་སྤང་ཐང་དུ་རབ་མཛེས་མེ་ཏོག་སྣ་ཚོགས་ཚང་ཚིང་དུ་བཞད་ཅིང་།སྤྲིན་དཀར་དུམ་བུ་བཞིན་རིགས་ཐ་དད་པའི་མེ་ཏོག་ཚོམ་བུར་གྲོལ་བའི་དབུས་སུ་རྐང་དྲུག་སྦྲང་ཆུང་གིས་གཤོག་རུ་བརྐྱངས་ཏེ་དར་དིར་གྱི་གླུ་དབྱངས་ལེན་བཞིན་ལྷད་མེད་པའི་མེ་ཏོག་གི་ཟེའུ་འབྲུའི་བཅུད་ལ་རོལ་བ་ནི་ལྔ་རིག་སློབ་རའི་དགའ་ཚལ་དུ་བསླབ་པ་དོན་ལ་གཉེར་བར་མོས་པའི་སློབ་བུ་དག་གིས་ཤེས་རིག་གི་བཅུད་ལ་རོལ་བ་དང་ཀུན་ནས་འཁྲུལ། མིག་ཟུང་ཕྲ་མོས་རྫ་འདབས་སྤང་ཐང་གི་མཁའ་དབྱིངས་སུ་རྣ་བ་གཡོར་དུས། གཉན་པོ་གཡུ་རྩེའི་བླ་བྱ་རུ་གྲགས་པའི་གཟུ་བྱིའུ་གཙོ་བྱས་པའི་བྱིའུ་འཇོལ་མོ་དང་བྱིའུ་སྐྱ་རིལ། ད་དུང་མིང་མི་ཐོགས་པའི་འདབ་ཆགས་སྣ་ཚོགས་ཀྱིས་ཀྱང་རྐང་དྲུག་བུང་བའི་སྙན་དབྱངས་ལ་རམ་འདེགས་ཀྱི་ཚུལ་གྱིས་རང་རང་གི་གྲེ་འགྱུར་ལས་བྱུང་བའི་སྙན་འཇེབས་ཀྱི་གླུ་ཆུང་གཏོང་བཞིན་དགའ་བདེའི་བག་ཡངས་སུ་རྒྱུ་བཞིན་འདུག ལྷག་པར་ང་ཚོ་དང་ཐག་ཅུང་མི་རིང་བའི་རྫ་སྐེད་དུ་ལྷ་བྱ་གོང་མོས་གཅིག་རྗེས་གཉིས་མཐུད་ཀྱིས་སྐད་སྙན་བསྟུད་མར་སྒྲོག་པ་ནི་ང་ཚོ་རྒྱང་རིང་གི་མགྲོན་པོར་བསུ་མ་བྱེད་པ་དང་ཀུན་ནས་མཚུངས། དེ་ལས་ཀྱང་ངོ་མཚར་བ་ནི་མགོ་བོ་ཡར་ལ་བཏེགས་ཏེ་རྒྱང་རིང་ལུང་བ་ཕུའི་གཡའ་རིའི་ཟོམ་ལ་ལྟ་དུས། རྒྱལ་ཁབ་སྲུང་སྐྱོབ་རིམ་པ་གཉིས་པར་ཐེ་བའི་རྒོད་ཐང་དཀར་ཐང་ནག་དང་ནེ་ལེ། རྒྱ་ཁྲ་ཧོར་བ་དང་འུག་པ་སོགས་བྱ་ཚོགས་ཀྱིས་ཀྱང་གཤོག་པ་བརྐྱངས་ཏེ་བར་སྣང་དུ་སུ་མཐོ་སུ་མྱུར་གྱི་འགྲན་སློང་བའི་ལྡིང་སྐོར་མཚམས་མེད་དུ་རྒྱག་བཞིན་གདའ། གོ་ཐོས་ལྟར་ན་གནས་འགངས་ཆེན་འདི་རུ་འདབ་ཆགས་སྣ་ཚོགས་ལས་གཞན། གསའ་དང་འཕར་བ། ཤ་བ། རྒོ་སྐྱ། གནའ་བ། དྲེད་མོང་སོགས་རྒྱལ་ཁབ་ཀྱི་སྲུང་སྐྱོབ་རིམ་པ་དང་པོ་དང་གཉིས་པ་ཡིན་པའི་གཅན་གཟན་ཡང་གང་མང་ཡོད་སྐད། ང་ཚོས་ངོ་མཚར་ཡིད་འགུག་གི་འདབ་ཆགས་ལ་མིག་དབང་གཡོར་བཞིན་གཡུ་མཚོའི་གམ་དུ་སླེབས་དུས། བསང་དུད་སྔོན་མོ་དགུང་ལ་འཐེན་པའི་བསང་ཁྲི་དང་དེའི་གམ་དུ་དར་ཚོན་སྣ་ལྔས་གདུགས་ལྟར་ཕུབ་པའི་མ་ཎི་ཡིག་དྲུག་གི་གཟུངས་སྔགས་མངོན་པའི་དར་ལྕོག་མང་པོ་བསིལ་རླུང་གི་རྒྱུ་བ་དང་ལྷན་དུ་ལྷབ་ལྷུབ་ཏུ་བསྐྱོད་པའི་ཁར།ཡུལ་སྐོར་པ་ལ་ཤས་ཀྱིས་སྟག་སེང་ཁྱུང་འབྲུག་གི་རླུང་རྟ་སྡེ་བཞི་བར་སྣང་དུ་སྤུར་བཞིན་པ་ནི་མེ་ཏོག་གི་ཚོགས་ལ་མཆུ་འདབ་སྦྱོར་མཁས་ཀྱི་ཕྱེ་ལེབ་ཁྲ་ཁྲ་ཁྱུ་དང་ཁྱུ་ལྟར་ལམ་ལམ་བསྐྱོད་མོད། རླུང་རྟ་མང་ཆེ་ཤོས་ཐང་ན་གཅལ་དུ་བཀྲམ་སྟེ། ཡུལ་སྐོར་པ་རེ་འགས་སྣང་དོགས་སྤུ་ཙམ་ཡང་མེད་པར་རླུང་རྟའི་གསེང་དུ་རྡོག་པས་བརྫིས་ནས་བསང་ཁྲིར་སྐོར་བ་རྒྱག་གིན་འདུག སྣང་ཚུལ་དེ་མིག་ལ་ཐོགས་དུས་སེམས་པའི་ག་ཤེད་ཅིག་ནས་ཆོས་ཀྱི་རྩ་བ་སེམས་དང་དད་པ་ཡིན་ཞེས་པའི་ལེགས་བཤད་དེའང་ཁད་ཀྱིས་དྲན་བྱུང་།
ང་ཚོ་མཚོ་མོའི་གམ་དུ་འབྱོར་བ་ན། ལྟ་སྐོར་པ་མང་པོ་འཚང་ཁ་རྒྱག་བཞིན་འཁྱུག་རྩལ་གང་དགར་བསྐྱོད་པའི་གཤོག་དྲུག་ཉ་མོ་ཁྲི་མ་འབུམ་གྱི་འདུ་ཚོགས་གསེང་ལ་གཟན་ཆས་སྟེར་བཞིན་འདུག ཉ་མོའི་ཚོགས་ལ་གཟན་ཆས་བྱིན་མ་ཐག ཉ་མོ་རྣམས་གཅིག་ཐོག་གཅིག་བརྩེགས་སུ་བྱུར་བུར་སྤུངས་ཏེ་མཆུ་སྒོར་སྒོར་གནམ་ལ་གཏད་དེ་གཟན་ཆས་འཕྲོག་རེས་བྱེད་པ་ནི་དགའ་སྤྲོའི་སྟོན་མོའི་སྐབས་སུ་བྱིས་པ་བསམ་མེད་ཀྱི་ཚོགས་ལ་ཀ་ར་གཅོལ་བ་ལྟར་འཁྲུག་ཆ་དོད་པོ་བཟོས་འོངས། དགོད་བྲོ་ཞིང་ངོ་མཚར་བའི་རྣམ་པ་དེ་ཡུལ་སྐོར་པ་ལ་ལས་མྱུར་མོར་པར་དུ་བླངས་བྱུང་། ཉ་མོའི་ཚོགས་ཀྱིས་གཟན་ཆས་ཟོས་ཚར་རྗེས་གཤོག་རུ་བརྐྱངས་ཏེ་ཕྱོགས་བཞིར་བག་ཡངས་སུ་རྐྱལ་རྩལ་ངོམ་དུ་འགྲོ་བ་རེད། སྣང་ཚུལ་དེ་ལས་མཚོ་སྔོན་པོའི་འགྲམ་གྱི་གསེར་ཉ་དང་རྨ་ཆུའི་འགྲམ་གྱི་ཉ་མོ་ནང་བཞིན་བག་འཁུམ་པ་དང་འཇིགས་སྐྲག་གི་རྣམ་པ་ཨེན་ཙམ་ཡང་མི་མཐོང་བར་གཞིགས་ཚེ། གནས་འདིའི་མི་རྣམས་ཀྱིས་ཉ་མོ་ལ་སྲུང་སྐྱོབ་དང་གཏོར་བརླག་བྱེད་ཀྱིན་མེད་པའི་གནས་ལུགས་གསལ་བོར་མཚོན། མཚོ་མོའི་སྟོད་ཕྱོགས་སུ་རྒྱང་ལྟ་བྱེད་དུས་ཀྱང་ངང་ངུར་དང་ཆུ་བྱའི་ཁྱུ་རྣམས་ཞི་འཇམ་དུ་མཚོ་ཁ་རུ་ལྷོད་ཀྱིས་རྐྱལ་བཞིན་པ་ཐག་རིང་ནས་རིག་ཐུབ་ལ། བག་ཡངས་ལྷོད་ཤ་ལྡན་པའི་འཚོ་སྟངས་དེས་ཡུལ་འདིའི་མི་རྣམས་ཀྱིས་རང་བྱུང་སྐྱེ་ཁམས་ལ་གནོད་འཚེ་ཁྱོན་ནས་མི་བྱེད་པའི་བརྩེ་བ་དྲོན་མོ་དེ་ངང་ངམ་ཤུགས་ཀྱིས་མཚོན་ཐུབ། ཡུལ་སྐོར་གྱི་དུས་ཚོད་ཀྱི་དབང་གིས་ང་ཚོས་གཉན་པོ་གཡུ་རྩེར་ཕྱི་སྐོར་རྒྱག་མ་ཐུབ་པའི་མི་ཚད། གཡུ་ཡི་མཚོ་མོར་བསྐོར་བ་ལན་གཅིག་རྒྱག་པའི་གོ་སྐབས་ཀྱང་ཟད། ཡིན་ཡང་གནས་དེའི་དོ་དམ་པས་བཤད་སྲོལ་ལྟར་ན། དུས་ཚིགས་ལ་དབྱེ་བ་མེད་པར་སྐྱ་སེར་རྣམས་ཁོམ་སྐབས་དང་བསྟུན་ནས་གཉན་པོ་གཡུ་རྩེར་གནས་སྐོར་རྒྱག་མཁན་དང་། གཡུ་མཚོ་སྔོན་མོར་ཕྱག་སྐོར་རྒྱག་མཁན་སོགས་རྒྱུན་པར་མཐོང་ཞེས་བཤད་མོད། ཉིན་དེར་ང་ཚོའི་མཐོང་སྐལ་དུ་མ་སྨིན།
མིག་གི་དབང་བོས་རྒྱང་རིང་རི་ཚོགས་ཀྱི་ཁོང་གསེང་ལ་ལྟ་དུས་གངས་དང་འཁྱགས་རོམ་གྱི་ངོ་མཚར་མཛེས་པ་ཅུང་ཙམ་ལས་མི་རིག་མོད། གནས་འདིའི་བཀོད་པ་སྤྱི་ཡོངས་ནས་བལྟས་ཚེ། མཐོ་བ་རྫ་མགོར་དགུན་གྱི་རང་གཤིས་མངོན་ཞིང་། དམའ་བ་གཤོང་ལ་དབྱར་གྱི་ལང་ཚོ་མཛེས་པས་དངོས་གནས་ལྟ་ན་སྡུག བཤད་རྒྱུན་དུ་གཉན་པོ་གཡུ་རྩེའི་མཐའ་འཁོར་དང་རྫ་རི་དག་གི་བར་གསེང་རྣམས་སུ་མཚོ་སྨན་ཆེ་ཆུང་མང་པོ་ལྷོད་ཀྱིས་འཁྱིལ་ཡོད་ཅིང་། མཐོ་སྒང་གསོམ་སྡོང་གི་རྒྱལ་བོའང་རྫ་རིའི་སྟོད་ཕྱོགས་སུ་མང་པོ་སྐྱེས་ཡོད་སྐད། ང་ཚོ་དེ་རིང་བགྲོད་པ་ནི་གཉན་པོ་གཡུ་རྩེའི་ཕྱོགས་གཅིག་གི་མཛེས་པ་ཡིན་ལ། ད་དུང་གཉན་པོ་གཡུ་རྩེའི་ཕྱོགས་གཞན་དག་ཏུ་དེ་ལས་ཀྱང་ངོ་མཚར་བའི་རང་བྱུང་གི་བཀོད་པ་ལྟ་ན་སྡུག་པ་ཇི་སྙེད་ཅིག་མཆིས་པ་བློས་དཔོག་ཐུབ།
ཡུལ་སྐོར་པའི་སྡེ་ནི་སྤྲིན་གྱི་ཚོགས་བཞིན་ཕར་འགྲོ་ཚུར་འོང་གི་འདུ་འགོད་ཧ་ཅང་ཆེ་མོད། གང་འདོད་དུ་འབྱམས་ཀླས་སྤང་ཐང་དུ་གད་སྙིགས་སྟོར་བ་དང་རྩྭ་སྔོན་རྡོག་པས་གཅོག་པའི་སྤྱོད་ངན་སྒྲུབ་མཁན་ཧ་ཅང་ཉུང་བ་རེད། ཡིན་ན་ཡང་རྒྱལ་ཁབ་ཀྱིས་མ་དངུལ་འབོར་ཆེན་བཏང་སྟེ།གྲོང་ཁྱེར་གྱི་ཡུལ་སྐོར་ལྗོངས་ཁུལ་སོ་སོར་རྒྱུ་སྤུས་བཟང་ཞིང་མིག་ལ་མཛེས་པའི་སྒྲིག་ཆས་ཕུན་སུམ་ཚོགས་པ་སྤྲད་ཡོད་ཀྱང་།ཐ་ཤལ་མི་ངན་ལ་ལས་གཅོག་གཏུབ་འབྲེག་གསུམ་གྱི་སྦྱོར་བ་རྩུབ་པོས་གཏོར་བཤིག་མང་པོ་ཐེབས་རྐྱེན། ཡང་བསྐྱར་ཞིག་གསོ་བྱེད་པའི་རྒྱུན་མཐུད་ཀྱི་རྗེས་ཀྱང་ཆོད་གིན་མེད་པའི་ཚུལ་དུ་བདོག གང་ལྟར་ད་ལྟའི་སྤྱི་ཚོགས་གསར་པའི་འཕེལ་རྒྱས་ཀྱི་ལམ་ཁའི་ཁྲོད་ནས་ཕུན་སུམ་ཚོགས་པའི་དངོས་པོའི་དཔལ་ཡོན་གྱི་བགོ་སྐལ་འོག་ཏུ་རང་ཉིད་ནས་མགོ་བཟུང་སྟེ་རང་བྱུང་སྐྱེ་ཁམས་ལ་སྲུང་སྐྱོབ་དང་ཡུལ་སྐོར་ལྗོངས་ཁུལ་གྱི་གནས་ཡུལ་གྲགས་ཅན་སོ་སོའི་ཁོར་ཡུག་གཅེས་སྐྱོང་དང་ཆག་གྲུམ་གཏོར་སྐྱོན་མི་བཟོ་བའི་ངེས་ཤེས་བཟང་པོ་ཅིས་ཀྱང་རྒྱུད་ལ་སྐྱེས་དགོས་སྙམ།
ངོ་མཚར་ཡིད་འགུག་གི་རང་བྱུང་སྣོད་བཅུད་ལ་ལུས་སེམས་གཉིས་ཀས་ལོངས་སུ་སྤྱད་མཐར་དུས་ཚོད་ནི་སྟོད་ཀྱི་གཉན་པོ་གཡུ་རྩེའི་དཀན་གཟར་ནས་འབབ་པའི་ཆུ་ཕྲན་བཞིན་ཕྱི་དྲོའི་དུས་ཚོད་ལྔ་པ་ཇི་ལྟར་སླེབས་པའང་མ་ཤེས། གནས་མཆོག་འདི་དང་གྱེས་ཕྱག་ཕུལ་ལ་རན་དུས། རང་དབང་མེད་པར་གླུ་བ་ཤེར་བསྟན་གྱི《གཉན་པོ་གཡུ་རྩེའི་བུ་རྒྱུད》ཅེས་པའི་རྡུང་ལེན་དེ་ངའི་མགྲིན་ངག་ནས་ལྷོད་ཀྱིས་ཤོར་བཞིན་འབྲལ་མི་ཕོད་པའི་ཞེན་ཆགས་ལྕི་མོ་ཞིག་སེམས་ཀྱི་སྦུབས་སུ་ཉར་ཏེ་ཕྱིར་གཞུང་ལམ་བསྙེགས་ཏེ་གཅིག་སྒྲིལ་རྫོང་གི་ཕྱོགས་སུ་ཆས་སོ། །
རྩོམ་སྒྲིག་པ། རྡོ་རྗེ་བསམ་འགྲུབ།